
הכנסת העשרים
מושב רביעי
<פרוטוקול מס' 699>
מישיבת ועדת העבודה, הרווחה והבריאות
יום שני, כ' בשבט התשע"ח (05 בפברואר 2018), שעה 9:00
<סדר היום:>
<1. הצעת חוק הביטוח הלאומי (תיקון מס' 201 והוראת שעה) (הגדלת קצבת נכות), התשע"ח-2018 – מ/1194, הצעת ח"כ אילן גילאון.>
<2. הצעת חוק הביטוח הלאומי (תיקון - השוואת קצבת נכות לשכר המינימום), התשע"ו-2016 – פ/2633/20, הצעת ח"כ אילן גילאון.>
נכחו:

<חברי הוועדה:> 
אלי אלאלוף – היו"ר
ג'מעה אזברגה

עבד אל חכים חאג' יחיא

מירב בן-ארי

אילן גילאון

טלי פלוסקוב

נורית קורן

חברי הכנסת:
קארין אלהרר

יעל כהן-פארן
<מיקי רוזנטל>
<מוזמנים:> 
	המועצה הלאומית לכלכלה, משרד ראש הממשלה
	–
	ניר בריל

	אגף התקציבים, משרד האוצר
	–
	אלון מסר

	אגף התקציבים, משרד האוצר
	–
	יעל אגמון

	רפרנט ביטוח לאומי באג"ת, משרד האוצר 
	–
	אייל מדן

	היועץ המשפטי, משרד האוצר
	–
	אסי מסינג

	עורך-דין, משרד ראשי, המוסד לביטוח לאומי
	–
	שלומי מור

	יו״ר ועדת ביטוח לאומי, לשכת עורכי הדין 
	–
	 ענת  קאופמן

	יו"ר ועדת ביטוח לאומי, לשכת עורכי הדין 
	–
	גלעד מרקמן

	מנכ"ל המרכז לעיוור 
	–
	נתי ביאליסטוק כהן

	יו"ר "מזור", נכים לטובת נכים
	–
	שמחה בניטה

	יו"ר אהב"ה – ארגון הנכים בישראל המיוחד
	–
	אבנר עורקבי

	לקוית ראייה, עמותת "שומרי הסף"
	–
	סיגלית זיו

	מנכ"לית אהב"ה – ארגון הנכים בישראל המיוחד
	–
	דפנה אזרזר

	יו"ר, המרכז הישראלי ללימודי חירשות 
	–
	בועז אחד העם

	עמותת "יחד נעלה"
	–
	רוית בן ברוך

	יועמ"ש, המרכז למימוש זכויות רפואיות 
	–
	מירב גמליאל

	עמותת ח"ץ – הארגון הישראלי לבריאות הכבד 
	–
	עמית חלמיש

	יועץ ליו''ר, עמותת ח"ץ - ארגון ישראלי לבריאות הכבד 
	–
	חנן טל

	מזכ״ל, ארגון הנכים 
	–
	מיכל חסון

	ארגון הנכים, חבר הנהלת פורום ארגוני הנכים
	–
	דורון יהודה

	יו"ר מטה "כולם", פעילים למען נכים בישראל
	–
	ירון לוי

	יו"ר מטה מאבק הנכים
	–
	נעמי מורביה

	מטה מאבק הנכים
	–
	אליהו בן- מויאל

	מטה מאבק הנכים
	–
	אלק מלמד

	עו"ד, יועמ"ש, עמותת "כן לזקן"
	–
	יפעת סולל

	עו"ד, ארגון "נכים הופכים לפנתרים"
	–
	גיל גולדרייך

	"נכים הופכים לפנתרים"
	–
	חנה עקיבא

	מייסד ויו''ר, עמותת "נכה לא חצי בן אדם" 
	–
	אלכס פרידמן

	"עוצמה"
	–
	רבקה צוק

	ארגון הפעולה של הנכים
	–
	רונית צרפתי

	יו"ר פורום הדיור הציבורי
	–
	דוד קשני שני

	מנכ"ל עמותת ,בית חם" לילדי SMA
	–
	משה רוטמן

	ממנהלי דף הפייסבוק ולינקדין "סיכוי שווה", עמותת "סיכוי שווה"
	–
	שני שוורץ

	חבר הנהלה, עמותת אס"ף 
	–
	אוהד  שמואלי

	יו״ר ומנהל הקבוצה, ארגון הנכים 
	–
	עמיחי תמיר

	יו"ר ארגון תנו יד לחרש
	–
	משה בר

	מלווה ליו"ר העמותה תנו יד לחרש
	–
	שחר קניג

	ע. מנכ"ל, המרכז לעיוור בישראל 
	–
	זיוי ברמן

	מוזמן/ת
	–
	אלית גופר

	מוזמן/ת
	–
	בני פרץ

	מוזמן/ת
	–
	

	שדלנית (עו"ד גויסקי-קשרי ממשל, ייעוץ ושירותי חקיקה ), מייצגת את לשכת עורכי הדין בישראל
	–
	פז אגמון

	שדלנית, (עו"ד גויסקי-קשרי ממשל, ייעוץ ושירותי חקיקה ), מייצגת את לשכת עורכי הדין בישראל
	–
	יעל גויסקי אבס

	שדלן (אימפקט (ל.א.ב) בע"מ), מייצג את לבנת פורן זכויות רפואיות
	–
	רפאל גרסון

	שדלן (אימפקט (ל.א.ב) בע"מ, מייצג את לבנת פורן זכויות רפואיות
	–
	גדעון זאגא

	שדלנית (משרד עו"ד-אגמון ושות' רוזנברג הכהן ושות'), מייצגת את לבנת פורן זכויות רפואיות
	–
	מירב יונג

	שדלן (עצמאי, מייצג את אהב"ה – ארגון הנכים בישראל המיוחד
	–
	יובל יפת

	שדלנית (אגמון ושות' רוזנברק הכהן ושות')
	–
	עינת שרקי

	שדלנית
	–
	הילה פלג


<ייעוץ משפטי:>
נעה בן שבת
<מנהלת הוועדה:>
ענת כהן שמואל
<רישום פרלמנטרי:>
חפציבה צנעני
<הצעת חוק הביטוח הלאומי (תיקון מס' 201 והוראת שעה) (הגדלת קצבת נכות), התשע"ח-2018 –  מ/1194, הצעת ח"כ אילן גילאון>
<הצעת חוק הביטוח הלאומי (תיקון - השוואת קצבת נכות לשכר המינימום), התשע"ו-2016 –  פ/2633/20, הצעת ח"כ אילן גילאון>
<היו"ר אלי אלאלוף:>
בוקר טוב לכולם. היום ה-5 בפברואר 2018, והשעה היא 09:07. אני פותח את ישיבת הוועדה. אני כמובן שמח תמיד להיפגש אתכם. יש לי הרגשה שהיום נוכל להתקדם כמעט עד הסוף.
מראש אני אומר לכם שיש סעיף, שזה סעיף שהמליץ עליו השר כץ ובתמיכה של שר האוצר, ודרוש אישור של ראש הממשלה, ולכן יש פגישה עם ראש הממשלה בשעה 12:15. זה השילוב של הקח"ן כחלק מהקצבה הבסיסית. אנחנו רוצים שלכל מי שיש לו זכות לקצבה בסיסית תהיה לו גם קח"ן אוטומטית. היום, היא לא כלולה, והיא שתי קבוצות בלבד.

<קריאה:>
זה לא נכון. 

<היו"ר אלי אלאלוף:>
חבר'ה, רגע, רק אני מדבר. תתקנו אותי, כשאני אגמור משפט. יש פה יועץ משפטי, ואם הוא רוצה לתקן אותי – הוא יתקן אותי. לגבי כל השאר, נראה לי שזה פחות או יותר סגור. היינו רוצים להגיע היום להצבעה אפילו על כל שאר הסעיפים שלא אישרנו בסעיף הקודם. אתם זוכרים שבדיון הקודם אישרנו שני סעיפים אחרונים בנושא הקח"ן שדורש בשנה כסף גדול של 240 מיליון שקל, וזה דורש אישור מיוחד. לכן אני לא אשתמש במילה שמרגיזה אתכם, וזה יטופל. הרעיון הוא להתחיל בקצבה חדשה משולבת בסוף שנת 2018 ולהמשיך אותה כמובן ב-2019. עוד שני סעיפים יהיו בטיפול במסגרת התקנות של הביטוח הלאומי: אחד – לעיוורים, והשני – קצבת ילדים. זה יבוא לדיון, אחרי שהתקנות יוכנו על-ידי הביטוח הלאומי ונוכל לדון ולאשר אותן בוועדה. אלה הדברים השונים. כל השאר: אם תרשו, נתחיל בקריאה ישירות, ולפי זה תראו אם טעיתי. אני תמיד אוהב לתקן את עצמי, ואין לי שום בעיה עם זה. האם זה מקובל?
<קריאה:>
לא. אדוני היושב-ראש, - - -

<קריאה:>
- - - בעיה.

<היו"ר אלי אלאלוף:>
אוקיי. אז עוד שנייה. בבקשה.

<אילן גילאון (מרצ):>
אתה קורא גם את ההסתייגויות, שהיו לנו בפעם הקודמת? 

<היו"ר אלי אלאלוף:>
כן, ודאי. אם לא ייפלו אחר כך בהצבעה, הן יעלו גם למעלה. גם אתם יכולים להעלות אותן למעלה, גם אם ייפלו בהצבעה בוועדה.
<קארין אלהרר (יש עתיד):>
למה שייפלו? חשבתי שהן יוסכמו.
<אילן גילאון (מרצ):>
לא חשבנו שייפלו. רק בגלל זה לא הצבענו.

<היו"ר אלי אלאלוף:>
חבר'ה, אני מציין. שאלתם שאלה – נתתי תשובה. 

<אילן גילאון (מרצ):>
אם אדוני זוכר, היו שלושה - - -

<היו"ר אלי אלאלוף:>
נעבור על כולם לפי הסדר ולפי הקריאה בצורה מסודרת, אם תרשו, כדי שלא נפתח דיון.

בבקשה.

<קריאה:>
למה לא להתחיל מזה - - -?

<היו"ר אלי אלאלוף:>
לא, לא, לא. אם את לא מדברת למיקרופון, זה בלתי-אפשרי. תנו לה, בבקשה, לדבר ליד מיקרופון.
יש עוד הערות? רצית הערה, לא?

<ירון לוי:>
כן, אבל אדחה אותה להמשך.

<היו"ר אלי אלאלוף:>
אמור את שמך וכן דבר למיקרופון, בבקשה.

<ירון לוי:>
אני ירון לוי, יושב-ראש מטה "כולם", פעילים למען נכים בישראל. אדוני היושב-ראש, אני רואה את כל חברי הכנסת, חברי הוועדה, ואני באמת תמה עד כדי כך שאני מזועזע, ואני אומר את הכי אמת. נמצאים פה כל חברי הכנסת – מיקי, שיהיה בריא, אילן, וקארין בוודאי וכולם – ותמכו ותומכים בנו עד הרגע הזה, כולל השר כץ וראש הממשלה: הגדרת יעד שכר מינימום. עכשיו, אני בא ושואל, ורבותי, אני זורק פה רעיון: אל"ף, יש לנו פה בעיה, אם אני מתייחס להצעת החוק ספציפית. אדוני היושב-ראש יודע שאם בכלל, אז ההבטחה היא בכלל לשתי הפעימות הראשונות ואין בכלל התייחסות לפעימות הבאות, ואין הגדרת יעד של שכר מינימום. אני חושב שצריך לשנות את הכול מהתחלה, ועוד שתי נקודות חשובות; אני הדגשתי את זה גם בדיון הקודם, ביום חמישי: אני, כירון לוי, כאדם סיעודי מורכב, לא מסוגל לחשוב על זה שאני אקבל שקל אחד יותר מאנשים שמתמודדים נפשית. לא יכול להיות שאנחנו ניקח מאבק לטובת הקצבה הבסיסית, ואנחנו נאגוד בו שר"ם. הוא לא שייך בכלל.
<היו"ר אלי אלאלוף:>
זה לא שר"ם. אני לא דיברתי על השר"ם.
<ירון לוי:>
לא. יש תוספת בתוך השר"ם. אני בא ואומר: למה להכניס שר"ם? אני זקוק למטפל, והקצבה המכסימלית לא מכסה 50%? – זה נכון. אבל זה מאבק בנפרד. איך אמרת? אתה נותן מפה – אתה לוקח מפה. נוציא את השר"ם בחוץ, ונתייחס ספציפית להצעת החוק, ואנחנו יכולים להגיע לזה ולגמור את הסיפור הזה.
יש רצון טוב מצד ראש הממשלה ומצד כל הממשלה, ואנחנו באמת מברכים על זה, וכולם כבר רוצים להגיע לשכר מינימום. בואו ונראה כמה פעימות – אנחנו כבר נריב: אחת נוריד, ואחת נעלה או שתיים נוריד. אבל זה ייתן את הפתרון האמיתי. וכמובן-כמובן חלוקה לפי אחוזי האי-כושר. זוהי, באמת, החלוקה הכי צודקת, ולא קח"ן ולא בשר"ם. אני חושב שכולם פה מסכימים אתי.
<קריאה:>
כן, בהחלט.

<ירון לוי:>
כולם פה בדעה אחת. זה המסר שלי, אדוני היושב-ראש.
<היו"ר אלי אלאלוף:>
אלכס, בבקשה.
<אלכס פרידמן:>
יש פה דבר אחד שאולי הרבה לא יודעים אותו או לא מבינים אותו. קודם כל, קח"ן משולב היום לכל מי שיש לו דרגת נכות מלאה לכל הקבוצות. לפי הצעת החוק, גם מי שיש לו דרגה חלקית יתחיל לקבל קח"ן. המשמעות של איחוד השכר סביב הקצבה הבסיסית היא שבסוף התהליך אנחנו לא נגיע לסכומים המדוברים, כי העלות התקציבית של הוספה לבסיס היא הרבה יותר גבוהה משמעותית בערך ב-30%. לכן הצעד הזה אינו נכון בשלב הזה, אם רוצים להגדיל את הקצבה באופן הגבוה ביותר שניתן. תודה רבה.
<היו"ר אלי אלאלוף:>
גברת, בבקשה. אמרי את השם. לא שומעים אותך. ברשותך, תתקרבי למיקרופון כמה שאת יכולה. תודה לך.
<חנה עקיבא:>
אני חנה עקיבא מ"נכים הופכים לפנתרים". שאלתי היא: למה לא להצמיד את הקח"ן לקצבה הבסיסית?
<היו"ר אלי אלאלוף:>
זה מה שאמרתי. אני הבנתי מהדיון המשותף אתכם - - -

<חנה עקיבא:>
עדיף כבר שזה יהיה בבסיס.

<אלכס פרידמן:>
זה גם מה שאמרתי.

<קריאה:>
אתה יכול לחדד את זה?

<היו"ר אלי אלאלוף:>
אולי היועץ המשפטי של הביטוח הלאומי יסביר לנו את המהלך, את הרצון.
<שלומי מור:>
אני עורך-הדין שלומי מור מהמוסד לביטוח לאומי. כפי שאדוני אמר בתחילת הדברים, היום, ראשית, קח"ן ניתן רק למי שיש לו אי-כושר מלא. את הדבר הזה אנחנו תיקנו כבר באמצעות הצעת החוק, כיון שהכוונה היא לתת סך נוסף של 501 שקלים גם למי שיש לו אי-כושר חלקי.
אבל בכך לא הסתיימה המלאכה. גם בתוך האי-כושר מלא יש שלוש רמות, כאשר הרמות האלה מחולקות לפי הנכות הרפואית. לפי נתונים של אגף הגמלאות שלנו יצא – והרי יש שלוש רמות: 450 שקלים, 350 שקלים ו-150 שקלים – יצא שמי שמקבל את הרמה הנמוכה יותר, 150 שקלים, הם לא אנשים שמצבם טוב יותר אלא שאחוזי הנכות הרפואית שלהם נמוכים יותר, וזה לא בהכרח מקביל. זה, בדיוק, אותם נכי נפש שדיברת עליהם כרגע, שיוצא שהם קיבלו את הרמה הנמוכה יותר. בנוסף לכך, הם גם מקבלים פחות שר"ם. יוצא שזו אוכלוסייה, שמבחינת המוסד לביטוח לאומי נמצאת בפלח - - 
<קריאה:>
- - - ברגליים?

<היו"ר אלי אלאלוף:>
רגע, רגע. תן לו.

<שלומי מור:>
- - הנמוך יותר, החלש ביותר, והם צריכים את הסיוע הרב יותר.
לכן מה שהוצע על-יד שר הרווחה הוא, שהאוכלוסייה הזאת מקח"ן של 150 שקלים או 350 שקלים תעלה לרמה הגבוהה – תעלה ל-450 שקלים. זאת אומרת, אותו נכה נפש יקבל גם עוד 300 שקלים וגם עוד 500 שקלים, ובסך-הכול זה 800 שקלים, כך שהקח"ן של כל מי שיש לו אי-כושר מלא יעלה ויעמוד על אותם 451 שקלים.
<קריאה:>
יו"ר הוועדה, אפשר להתייחס רגע?

<היו"ר אלי אלאלוף:>
כן. רק רגע. חבר הכנסת אילן גילאון, בבקשה.

<אילן גילאון (מרצ):>
אני מבקש, אדוני, הצעה לסדר. הסיפור הזה עם הקח"ן והתוספת והכול תמיד מטשטש את הבעיה המרכזית שעליה אנחנו מדברים. אנחנו התכנסנו כאן לשם עדכון קצבת הנכות והצמדותיה על-פי ההסכם שהיה ערב יום-הכיפורים בהסתדרות וכו' ובהתאם לכך. לכן, הבעיות המרכזיות, שהיו בפעם הקודמת, הן בשלושה מישורים: הדבר הראשון הוא שכאן מוצע להקים ועדות שילוו את התהליך מכאן והלאה, וכן התבקשנו – אנחנו ביקשנו וכל יושבי השולחן הזה ביקשו לראות את התהליך כולו, כי מה שמעניין, באופן אינדוקטיבי, את האדם הנכה, זה לראות מהו מסלול הקצבה שלו עד שהוא מגיע לסכום שעליו סיכמנו: 4,050 שקלים, 4,500 לגבוה מבין שניהם, ונדמה לי שהנמוך ביותר זה 3,800 שקלים. דבר ראשון הוא שרצינו לראות איך מגיעים לתהליך הזה.
דבר שני – שלא תהיינה שום ועדות בעתיד, וכאן היה ערעור מוחלט מקיר לקיר על הנושא של הקמת ועדה שתקבע. אתם כל הזמן מכניסים אלמנטים נוספים שהם צריכים להיות בשוליים ולא בבסיס. הבסיס הוא הקצבה. הבסיס הוא נושא ה-disregard, שעליו הגענו להסכמה מסוימת ופה הפרנו אותה מחדש וחזרנו ל-3,300 שקל. אני רוצה להזכיר את מה ששר הרווחה אמר פה. ה-4.2 איננו מקודש, וגם אי-אפשר להציע כלאן לאדם את ה-4.2, כי את הנכה הסכום הזה לא מעניין. הנכה, מעניין אותו לעמוד בהסכם שהיה באופן פרטני עם כל נכה ונכה על-פי ההסכם הקודם, - -

<דורון יהודה:>

נכון.

<אילן גילאון (מרצ):>
- - ואני מזכיר מה הוא היה: disregard של 4,300, ועל כך דיברנו; נושא ההצמדה באופן מוחלט מהיום הראשון – גם אי-אפשר להבין את זה בצורה אחרת. וכול שאר האלמנטים הם נגזרת של החוק. לכן הסיפור של האנשים המבוגרים לא היה ממין העניין מלכתחילה, כי אנחנו דיברנו על הקצבה. אני מחזיר את עצמנו לדיון על קצבת הנכות. מכאן, אחרי שנסכם עליה, תוכלו לגזור מה שאתם רוצים. ואז, בהתאם לכך – זה לא הביטוח הלאומי – צריך לגזור מזה 4.2, 8.2 או 5.3 או מה שאתם רוצים. הקצבה חייבת להיות כאן במסלול ברור. אתם צריכים לבנות איזה שהוא בסיס של אמון, כי אחרת אנחנו לא מבינים על מה מדובר. אז אתה שוב אומר לי: "את אלה החלנו... ובכושר הכנסה". הדבר הזה כרגע לא מעניין אותי. אותי מעניין מה תהיה קצבת הנכות ובאיזה מסלולים על-פי הפשרה.
<היו"ר ואלי אלאלוף:>
אוקיי. אדוני, הבנו.

<קארין אלהרר (יש עתיד):>
אדוני היושב-ראש, אפשר רק - - -?

<היו"ר אלי אלאלוף:>
רק רגע, בבקשה.

שלומי, תשלים בבקשה.

<שלומי מור:>
דווקא בהמשך לדבריך, אדוני, - - -
<אילן גילאון (מרצ):>
אל תגיד לי "אדוני".

<שלומי מור:>
בהמשך לדבריך, הקח"ן היום הוא חלק מהקצבה. ההצעה, שהשר הציע, - - -

<אלון מסר:>
לא מדויק. הצעת השר מובאת בהצעת החוק הממשלתית. השר אינו  יכול להציע הצעה שאינה עולה בקנה אחד עם הצעת החוק הממשלתית.

<שלומי מור:>
בדיון הקודם ההצעה - - -

<היו"ר אלי אלאלוף:>
אלון, קודם כל, תציג את עצמך.

<אלון מסר:>
אני אלון מסר מאגף התקציבים. לגבי מה שנאמר על-ידי עורך-הדין שלומי, הצעת החוק הממשלתית, שמונחת פה, והתוספת לקצבה בקח"ן היא עמדת הממשלה והיא זו שהוגשה על-ידי שר הרווחה שינוי ממנה לא אושר על-ידי הממשלה, ואין לו מקור תקציבי. היא דורשת - - -
<קארין אלהרר (יש עתיד):>
אז מה אתה רוצה לעשות כאן?

<היו"ר אלי אלאלוף:>
רגע, רגע. תנו לו לדבר.
<אלון מסר:>
צריך לחדד את זה. זו לא הייתה הצעת שר הרווחה. הוא לא יכול להציע, ואתה יודע זאת היטב, הצעה שאינה עומדת בקנה אחד עם הצעה ממשלתית שאושרה בממשלה.
<שלומי מור:>
זו לא הצעה ממשלתית. זו ההצעה שעלתה פה לדיון בדיון האחרון, רצתה את כל הקח"ן, כדי באמת להימנע מהבעיות האלה, להכניס לבסיס - - -

<אילן גילאון (מרצ):>
נמאס מהקח"ן הזה.

<שלומי מור:>
זה בדיוק - - -

<קריאה:>
אבל זה חלק מההצעה.

<היו"ר אלי אלאלוף:>
אילן, שמענו את הבדיחות שלך.

<אילן גילאון (מרצ):>
תקרא לזה איך שאתה רוצה.

<היו"ר אלי אלאלוף:>
אילן, שמענו את צורת הביטוי שלך על הקח"ן.

<אילן גילאון (מרצ):>
לא. אבל למה צריך כל הזמן לסבך?
<קריאה:>
כי זה חלק מהקצבה.

<היו"ר אלי אלאלוף:>
לא יהיה ככה. נמחק לך את המילה, כדי שלא תהיה לך לא הרגשה טובה.
<אילן גילאון (מרצ):>
- - - כאילו אני מדבר לאוזניים ערלות.

<שלומי מור:>
להכניס את זה לבסיס הקצבה, כמו שאתה מדבר עליו.
<מיקי רוזנטל (המחנה הציוני):>
אילן, אני מציע שתקשיב. בסוף, אתה-יודע, זה מה תהיה הקצבה הבסיס, ולא חשוב מאיפה המקורות שלה. אני חושב שכדאי להקשיב לדבר הזה. אני לא אומר שצריך לקבל אותו.
<אילן גילאון (מרצ):>
זה מה שאני רוצה לשמוע, מיקי.

<מיקי רוזנטל (המחנה הציוני):>
אבל נראה לי שאתה לא מקשיב אפילו.

<אילן גילאון (מרצ):>
אל תוסיף כל הזמן את האלמנט, כדי לסבך לי את החיים.

<קארין אלהרר (יש עתיד):>
רגע.

<מיקי רוזנטל (המחנה הציוני):>
אני לא מוסיף לך שום דבר.

<קריאה:>
הוא קיים. האלמנט הזה קיים.

<מיקי רוזנטל (המחנה הציוני):>
אני אומר לך שאם זה נכנס לבסיס התקציב, לבסיס הקצבה, - - - 

<קריאה:>
לא.

<מיקי רוזנטל (המחנה הציוני):>
זה נכנס לבסיס הקצבה. כדאי להקשיב.

<קארין אלהרר (יש עתיד):>
אבל אין הסכמה של האוצר.

<קריאה:>
לא, לא, לא.

<היו"ר אלי אלאלוף:>
רגע, רגע, רגע, חבר'ה.

<מיקי רוזנטל (המחנה הציוני):>
אבל, סליחה, אנחנו לא עובדים אצל האוצר.

<קארין אלהרר (יש עתיד):>
אתה רואה מה קורה פה.

<מיקי רוזנטל (המחנה הציוני):>
סליחה, רגע. אני רוצה להבהיר את המצב.

<קארין אלהרר (יש עתיד):>
לא. רגע. אבל, מיקי - - -

<מיקי רוזנטל (המחנה הציוני):>
קארין, סליחה. אני הייתי עכשיו.

<קארין אלהרר (יש עתיד):>
- - - מלא זמן.

<מיקי רוזנטל (המחנה הציוני):>
אני מבקש להגיד לךְ את הדבר הבא. הכנסת אוטונומית להחליט את מה שהיא רוצה. הממשלה זכאית למשוך את הצעת החוק שלך, אם היא רוצה, ואנחנו רשאים להחליט מה שאנחנו רוצים. זה הכול.
<קארין אלהרר (יש עתיד):>
זה מה שאני רוצה שיובהר.
<מיקי רוזנטל (המחנה הציוני):>
מאה אחוז. אבל, בסך-הכל, אנחנו לא יכולים לעשות את זה בלי שום דיאלוג עם הממשלה ובלי קשר לשום נתונים.
<קארין אלהרר (יש עתיד):>
כמה נקיים דיאלוג?

<מיקי רוזנטל (המחנה הציוני):>
תראי, אפשר להמשיך להתווכח על זה עוד שש שנים.

<היו"ר אלי אלאלוף:>
למה לא התחלתם לפני ארבע שנים?

<קארין אלהרר (יש עתיד):>
אוי, אלי.

<היו"ר אלי אלאלוף:>
תפסיקי. אז זה לא - - -
<קארין אלהרר (יש עתיד):>
- - - הממשלה - - -
<היו"ר אלי אלאלוף:>
איך אפשר להתקדם בלי דיאלוג? אתם רוצים שנסגור את זה ונעמיד לכם את זה? - -
<קארין אלהרר (יש עתיד):>
אבל כמה זמן?

<היו"ר אלי אלאלוף:>
- - אני לא מבין, קארין.

<קארין אלהרר (יש עתיד):>
אדוני היושב-ראש, עם כל הכבוד, ישבנו כאן ביום חמישי - - -

<היו"ר אלי אלאלוף:>
אנחנו לא רוצים להתקדם ללא הבנה של כל הצדדים, כולל האופוזיציה.
<קארין אלהרר (יש עתיד):>
טוב. אדוני היושב-ראש - - -

<אילן גילאון (מרצ):>
האם אנחנו יכולים לראות את המסלול או לא?

<קארין אלהרר (יש עתיד):>
אילן – רגע – אפשר גם?
אדוני היושב-ראש, עם כל הכבוד, ישבנו כאן.

<היו"ר אלי אלאלוף:>
עוד נשב. יש לי הפתעה בשבילךְ: לא נסגור היום.

<קארין אלהרר (יש עתיד):>
רגע, רגע.

<היו"ר אלי אלאלוף:>
אל תבואי.
<קארין אלהרר (יש עתיד):>
אפשר, אבל?

<היו"ר אלי אלאלוף:>
אל תבואי.

<קארין אלהרר (יש עתיד):>
מה?

<היו"ר אלי אלאלוף:>
לא, אני לא מסכים. דמגוגיה – אני לא מסכים לדבר בדמגוגיה.

<קארין אלהרר (יש עתיד):>
דמגוגים תמצא בממשלה.

<היו"ר אלי אלאלוף:>
מה זה מה היא עושה ומה זה? באמת, קארין. - -

<קריאה:>
זו לא דמגוגיה.

<היו"ר אלי אלאלוף:>
- - את יודעת את ההערכה האישית שלי אלייך.

<קארין אלהרר (יש עתיד):>
בסדר. היא לא - - -

<היו"ר אלי אלאלוף:>
אבל, כרגע, אנחנו עוד פעם נשמע את הנאום המסורתי של אילן של קח"ן ו'בטיח'?
<אילן גילאון (מרצ):>
לא. נשמע את הנאום המסורתי שהוא כדי לפזר ערפל ולא להבין במה מדובר. אדוני, איפה המסלול - - -?

<היו"ר אלי אלאלוף:>
אין ערפל. אין ערפל. יש דברים כתובים ומדויקים.

<מיקי רוזנטל (המחנה הציוני):>
אני יכול לנסות לעזור לכם? אפשר לשמוע מהביטוח הלאומי מהי ההצעה ולְמה יגיע הסכום?
<טלי פלוסקוב (כולנו):>
למה נכנסת - - -

<אילן גילאון (מרצ):>
סליחה. העלינו הסתייגויות וטענות. - -

<היו"ר אלי אלאלוף:>
סליחה לכולם. אני מבקש לעשות הפסקה.

<אילן גילאון (מרצ):>
סליחה, רגע.

<היו"ר אלי אלאלוף:>
לא, רגע.

<אילן גילאון (מרצ):>
- - אמרתם שאתם הולכים, מבררים ובאים עם תשובות.

<היו"ר אלי אלאלוף:>
אילן, אני מנהל את הישיבה – לא אתה.

<אילן גילאון (מרצ):>
מה עם התשובות?

<טלי פלוסקוב (כולנו):>
אתם רוצים למוטט את הישיבה?

<היו"ר אלי אלאלוף:>
אילן, הפעם אני מנהל את הישיבה –  לא אתה.
<קריאה:>
לא רוצים שום דבר.

<טלי פלוסקוב (כולנו):>
אבל זה מה שאתם עושים כרגע. הוא בא עם ההצעה.

<אילן גילאון (מרצ):>
- - -

<היו"ר אלי אלאלוף:>
אני מבקש לסגור את הישיבה לעשר דקות, בבקשה.

<טלי פלוסקוב (כולנו):>
בבקשה, הנה, מה עשיתם?

<(הישיבה נפסקה בשעה 09:25 ונתחדשה בשעה 09:30.)>
<היו"ר אלי אלאלוף:>
חברים, אוקיי. אפשר לחזור לישיבה? ברשותכם, אפשר לשבת חזרה? חברים, אני מבקש לחזור לדיון. ההפסקה נבעה מהצורך להתייעץ עם האוצר, וחזרנו.
אני, שוב, אומר שאני מכיר שיטה אחת: לדבר בלי סוף, להצהיר בלי סוף, או להתחיל לעבוד בצורה שיטתית על החוק. אני מבקש להתחיל לעבוד על החוק, לדון על כל סעיף, להבהיר, ולהזכיר שבסוף חברי הכנסת הם אשר יצביעו.

<טלי פלוסקוב (כולנו):>
זה לא חוק. יש חוק?
<היו"ר אלי אלאלוף:>
זו הכוונה. גברת, לא, עוד לא. אני מבקש לתת את רשות הדיבור רק לנכים, ולא לכל הלוביסטים והתומכים.
<רבקה צוק:>
אני לא לוביסטית.

<היו"ר אלי אלאלוף:>
לא אמרתי שאת לוביסטית. אמרתי: לכל התומכים. אני מכיר אותך, ואני יודע שאת תומכת. אבל כרגע אני לא פותח לדיון. אני מבקש להתחיל בקריאת החוק.
<רבקה צוק:>
כבודו, אפשר מילה?

<היו"ר אלי אלאלוף:>
לא. אני מבקש.

<רבקה צוק:>
רק לנמק.

<היו"ר אלי אלאלוף:>
אני לא רוצה לדבר על שום דבר שלא קראנו כרגע. אחרת, אנחנו נברבר ונספר וכמה כל אחד טוב והשני רע. 

<רבקה צוק:>
לא.

<היו"ר אלי אלאלוף:>
אני לא רוצה להגיע לדיון הזה. אני מבקש להתחיל בקריאת החוק אחרי שיחולק החוק לכל אחד מאתנו. יש לנו שתי דקות לחכות לחלוקת החוק.
<אבנר עורקבי:>
זה לא החוק שהיה קודם?

<היו"ר אלי אלאלוף:>
לא. תוקן.

<אבנר עורקבי:>
זה עוד חדש?

<היו"ר אלי אלאלוף:>
לא חדש – תוקן.

<טלי פלוסקוב (כולנו):>
אנחנו כך עובדים על החוקים. כל הזמן - - -
<היו"ר אלי אלאלוף:>
אם אתם לא יודעים, לא לוקחים נדבה ומשאירים. תיקנתם דברים והמלצתם על דברים אחרים, וחשבנו שזה נכון, והבאנו לכם נוסח מתוקן. ככה זה, אבנר. 
<דורון יהודה:>
אתה לא יכול ללמוד היום מנוסח מתוקן. עכשיו, אני לא יודע מה. סליחה, אנחנו מקבלים נוסח חדש, שלא עברנו עליו, ברגע האחרון.
<היו"ר אלי אלאלוף:>
אנחנו נקרא אותו סעיף-סעיף - - 
<דורון יהודה:>
אבל אנחנו צריכים לראות אותו.

<היו"ר אלי אלאלוף:>
ונסביר אותו סעיף-סעיף.
<דורון יהודה:>
ברגע האחרון?

<קריאה:>
כן, כי הוא באמת מהרגע האחרון.

<היו"ר אלי אלאלוף:>
יש לך עוד הערה? אתה רוצה שנפזר את הישיבה?

<נעה בן שבת:>
כרגע, השינויים מאוד טכניים, ויש פה רשימת הסתייגויות שזה הדבר שאנחנו רוצים לראות אותו. זה לא שיש פה איזה חוק חדש. לא צריך להציג את הדברים בצורה לא נכונה.
<היו"ר אלי אלאלוף:>
לכולם יש את המסמך בידיים?

<אילן גילאון (מרצ):>
- - -הסתייגויות התקבלו והוסכמו?

<נעה בן שבת:>
לא, אין סעיפים שההסתייגויות התקבלו והוסכמו, חוץ מעניין אחד של הנכים הקשישים, שאנחנו הבנו את זה כאילו שזה הסכם אבל גם בזה נדבר בדיון.
<אילן גילאון (מרצ):>
אז נעשה את מה שעשינו בפעם הקודמת.

<נעה בן שבת:>
לא. יש שני סעיפים שאושרו, וזה מסומן פה בנוסח.

<טלי פלוסקוב (כולנו):>
זה השינוי ביחס לפעם האחרונה?

<היו"ר אלי אלאלוף:>
טוב. לכולם יש ביד?

<קריאה:>
עדיין לא.

<דורון יהודה:>
אני לא מבין מה שאני – אי-אפשר ברגע אחד - - -
<היו"ר אלי אלאלוף:>
לכולם יש? אוקיי. ברשותכם, היועצת המשפטית מתחילה בקריאת הסעיפים.

<נעה בן שבת:>
אנחנו בהצעת חוק הביטוח הלאומי (תיקון מס' 200 והוראת שעה), התשע"ח-2018.
<קריאה:>
לא שומעים.

<נעה בן שבת:>
זה "הצעת חוק הביטוח הלאומי (תיקון מס' 200" – וזה מספרו הסופי – "והוראת שעה), התשע"ח-2018.
סעיף 1 – תיקון סעיף 1 – קראנו אותו בדיון הקודם. הסעיף הזה מתקן בהגדרה ב"סכום הבסיסי", ואומר: "(4) על אף הוראת פסקה (2), לעניין קצבת נכות המשתלמת לפי הוראות סימן ג' בפרק ט' וכל קצבה ששיעורה נגזר ממנה – משנת 2022 ואילך – ב-1 בינואר של כל שנה לפי שיעור עליית השכר הממוצע, באותו יום, לעומת השכר הממוצע ב-1 בינואר של השנה הקודמת;".

בעמוד 8 מופיעה ההסתייגות לסעיף הזה, וזו הסתייגות שהציגו סיעת יש עתיד וסיעת הרשימה המשותפת וסיעת המחנה הציוני וחבר הכנסת אילן גילאון.

<אילן גילאון (מרצ):>
ומרצ. יש לי עוד חברים. אני לא לבד.

<נעה בן שבת:>
אבל הסיעה לא הגישה.

<אילן גילאון (מרצ):>
טוב, בסדר.

<טלי פלוסקוב (כולנו):>
הגשתם כסיעה?

<היו"ר אלי אלאלוף:>
לא, גברת. חבר כנסת זה משהו אחר.
<נעה בן שבת:>
ההסתייגות הזאת אומרת שלמעשה יקראו את הסעיף לפי ההסתייגות: במקום מה שכתוב פה "משנת 2022 ואילך" יהיה כתוב: "על אף הוראת פסקה (2) לעניין קצבת נכות המשתלמת לפי הוראות סימן ג' בפרק ט' וכל קצבה ששיעורה נגזר ממנה" – זה יהיה "משנת 2019 ואילך - -
<קריאה:>
18'.

<נעה בן שבת:>
- - ב-1 בינואר של כל שנה לפי שיעור עליית השכר הממוצע, באותו יום, לעומת השכר הממוצע ב-1 בינואר של השנה הקודמת, ובשנת 2018 – לפי השיעור כאמור ביום ט"ז בשבט התשע"ח (1 בפברואר 2018) לעומת ג' בטבת התשע"ז (1 בינואר 2017)". זאת אומרת, הם רוצים להתחיל את ההצמדה, למעשה, כבר מעכשיו, ולמעשה, גם רטרואקטיבית כי הם משווים את ההצמדה לשכר הממוצע לעומת ה-1 בינואר 2017. זו ההסתייגויות, וזה הסעיף.
<היו"ר אלי אלאלוף:>
אוקיי. מישהו רוצה להעיר על ההסתייגות?

<יעל אגמון:>
אני יעל אגמון מאגף התקציבים באוצר. משרד האוצר מתנגד להצעה. הסיכום היה שההצמדה תתחיל החל משנת 2021, וזה מה שסוכם עם הנכים בלילה, ואנחנו נעמוד בסיכום, ולא להקדים את ההצמדה להיום.

<אלכס פרידמן:>
אפשר לדבר?

<היו"ר אלי אלאלוף:>
אלכס, רק רגע.

<יעל אגמון:>
כמובן שגם יש לזה עלות תקציבית בשנים 2018, 2019 ו-2020.
<מיקי רוזנטל (המחנה הציוני):>
את יכולה להגיד לנו מהי המשמעות התקציבית? אם, למשל, אנחנו מצמידים את זה מעכשיו, מ-2018, והשכר הממוצע יעלה ב-3% בשנה, מה תהיה המשמעות התקציבית?
<יעל אגמון:>
העלות התקציבית המשוערת היא 300 מיליון שקל לשנה הראשונה, 600 מיליון שקל לשנה השנייה ו-900 מיליון שקל לשלישית.
<מיקי רוזנטל (המחנה הציוני):>
אבל לפי איזה שכר ממוצע?

<יעל אגמון:>
לפי הפרש בין שכר ממוצע למדד של 2%.

<מיקי רוזנטל (המחנה הציוני):>
לפי 2%.
<אלון מסר:>
ברירת המחדל היום היא שזה מוצמד למדד. זאת אומת, בהנחה שבכל השנים האחרונות עלה ב-2% יותר, המשמעות היא: 300 מיליון שקל בשנה הראשונה, 600 מיליון שקל כבר ב-2019, - -

<יעל אגמון:>
900 מיליון שקל ב-2020.

<אלון מסר:>
- - ו-1.2 מיליארד - - -

<מיקי רוזנטל (המחנה הציוני):>
תראו איזו משמעות יש. אתם אומרים: אנחנו לא מוכנים, כי יש לזה עלות תקציבית. - -

<שמחה בניטה:>
2003.

<מיקי רוזנטל (המחנה הציוני):>
- - תראו איזו שחיקה יש בקצבת נכות, אם אנחנו לא מצמידים אותה עכשיו. אנחנו מעלים וישר היא נחתכת.
<אלון מסר:>
לא, היא לא נחתכת.

<מיקי רוזנטל (המחנה הציוני):>
היא לא מוצמדת פה - - -

<קריאה:>
ודאי שהיא נחתכת, כי ההוצאות - - -
<יעל אגמון:>
העלויות הריאליות גדולות מהעלייה בשכר הממוצע.
<מיקי רוזנטל (המחנה הציוני):>
למה?

<יעל אגמון:>
כי ככה – כי באחוזים העלייה - - -

<קריאה:>
העלייה המתוכננת עכשיו - - -

<היו"ר אלי אלאלוף:>
לא, לא. חבר'ה מהאוצר, אחד אחד. 

<יעל אגמון:>
העלייה, שמתוכננת עכשיו בקצבה, היא 500 שקל על 2,340, וזה באזור שבין 20% ל-25%. השכר עולה ב-2%. העלייה הריאלית עכשיו היא גדולה משמעותית מעליית - - -
<מיקי רוזנטל (המחנה הציוני):>
כן, אבל היא באה לפצות על שחיקה של עשר שנים.

<שמחה בניטה:>
יותר. 15 שנה.

<קריאה:>
מיקי, 15 שנים.

<מיקי רוזנטל (המחנה הציוני):>
לא משנה.

<קריאה:>
שנים רבות.

<מיקי רוזנטל (המחנה הציוני):>
אפשר לקיים דיון, וכולם רוצים - - -
<היו"ר אלי אלאלוף:>
חבר'ה, אפשר? יש לי בקשה מכל החבר'ה: גם הערות הביניים שלכם – תתחילו לשלוט בהן.

<יעל אגמון:>
רק לתקן: בעשר השנים האחרונות קצבת הנכות נשחקה בערך ב-1% לעומת השכר הממוצע.

<מיקי רוזנטל (המחנה הציוני):>
זה הכול?

<יעל אגמון:>
כן.

<קריאה:>
אם זה לא היה מצחיק, הייתי בוכה.

<שמחה בניטה:>
15 שנה.

<יעל אגמון:>
1% בעשר השנים האחרונות.
<אילן גילאון (מרצ):>
מה בעשר השנים האחרונות?

<קריאה:>
אם כך, אין מה להציע - - -

<אילן גילאון (מרצ):>
איך הביטוח הלאומי אומר הדיוק הפוך מזה ודבר אחר? ביטוח לאומי פה?

<קריאה:>
- - - בשיטה של 1% - - -
<היו"ר אלי אלאלוף:>
רגע, רגע. חבר, מישהו אישר לך לדבר?

הביטוח הלאומי רוצה להגיב, על-פי בקשתו של חבר הכנסת גילאון?
<שלומי מור:>
אני אבדוק ומיד אגיד.

<מיקי רוזנטל (המחנה הציוני):>
אגיד משהו. אדוני, מותר לי לומר הערה?
<קריאה:>
השכר הממוצע בעשר השנים האחרונות - - - 2,200 שקל.

<היו"ר אלי אלאלוף:>
אתה, אדוני, קיבלת את רשות הדיבור?

<קריאה:>
סליחה.

<היו"ר אלי אלאלוף:>
חבר'ה, אם לא יהיה סדר, אנחנו נפזר את הישיבה. אין לי ברירה.
<מיקי רוזנטל (המחנה הציוני):>
אין לי את הנתון לסתור אותך, גברתי, אבל יש משהו אחד שאני כן יודע.
<קריאה:>
היגיון.

<מיקי רוזנטל (המחנה הציוני):>
לא היגיון – נתונים. שכרם של חברי הכנסת מוצמד לשכר הממוצע לעומת השרים שהיו צמודים למדד, ואנחנו תיקנו, רק לפני חודש, והצמדנו גם את השרים לשכר הממוצע.
<היו"ר אלי אלאלוף:>
זו לא קצבה לשרים. זה שכר.
<מיקי רוזנטל (המחנה הציוני):>
לא. אדוני, זה רק כדי לסבר - - -

<היו"ר אלי אלאלוף:>
אז מה הקשר? מה הקשר?

<מיקי רוזנטל (המחנה הציוני):>
אני אסביר.

<היו"ר אלי אלאלוף:>
מה הקשר?

<מיקי רוזנטל (המחנה הציוני):>
הקשר הוא שהשרים זכו לתוספת של 8% בגין הפער בין השכר שהיה צמוד למדד לבין השכר שהיה צמוד לשכר הממוצע במשק. לדעתי, המדינה הביאה את ההצעה הזאת או גפני. זה 8%, וזה רק על איזה שש שנים. לפיכך, אני חושב: אני לא יודע באיזה נתונים את משתמשת, אבל אני לא בטוח - - -
<היו"ר אלי אלאלוף:>
אבל, חברים, מה שברור לנו הוא: - -
<אילן גילאון (מרצ):>
לו השכר לא היה מוצמד למדד המחייה אלא למדד השכר הממוצע במשק מ-2003 עד היום, כמה הייתה הקצבה?
<נתי בייאליסטוק-כהן:>
לא היינו יושבים פה.

<קריאה:>
כנראה שהיה בסדר.

<היו"ר אלי אלאלוף:>
מי זה? מי אתה? לא ביקשת את רשות הדיבור.

<קריאה:>
כבוד היושב-ראש - - -

<היו"ר אלי אלאלוף:>
לא. תקבל.

אילן, רצית להגיד משהו?

<אילן גילאון (מרצ):>
אני רוצה שיגידו לי: לו היינו מצמידים את הקצבה לא למדד יוקר המחיה אלא לשכר הממוצע במשק, כמה הקצבה, שהיום היא 2,348 שקל, הייתה היום?
<נעמי מורביה:>
יש לי פה - - -

<אילן גילאון (מרצ):>
לא, לא. אני יודע את הנתון. אני רוצה שהאוצר יגיד.
<יעל אגמון:>
הקצבה – במהלך השנים היו העלאות, ובעצם ההעלאות האלה - - -

<קריאה:>
מתי?

<אילן גילאון (מרצ):>
כמה?

<יעל אגמון:>
בעשר השנים האחרונות היו בקצבה העלאות שגרמו לכך שלמעשה אל מול השכר הממוצע היא כמעט לא נשחקה.
<אילן גילאון (מרצ):>
- - -
<קארין אלהרר (יש עתיד):>
גברת אגמון, - - -

<שמחה בניטה:>
היא לא עבדה 15 שנה באוצר. 15 שנה. עכשיו, רק באה.
<נעמי מורביה:>
אדוני היושב-ראש, ישבתי עד עכשיו בשקט.
<היו"ר אלי אלאלוף:>
ואת לא מפסיקה להתערב. בלי לעזור. תחכי, בבקשה.

<קריאה:>
מציעים פה לשנות בהתאם לנתונים - - -
<היו"ר אלי אלאלוף:>
אני רואה את כולם פה. כן, גם את. היום, הסבלנות שלי – מצבך... אני מבקש שתשלטו על עצמכם. אני עוד לא שמעתי את התשובה של האוצר בצורה ברורה. בבקשה, יעל. וזאת, ללא ויכוח ובלי שתפריעו לה. זה חשוב לנו היום לדעת בכמה הייתה ההצמדה והאם בכלל הייתה הצמדה מ-2003 עד עכשיו.
<יעל אגמון:>
מ-2003 עד 2006 כל קצבאות הביטוח הלאומי הוקפאו ולא היו צמודות, ולא הועלו בשום הצמדה. מ-2006 כלל קצבאות הביטוח הלאומי, ובתוכן קצבת נכות כללית, צמודות למדד. עם זאת, מ-2006- - -
<היו"ר אלי אלאלוף:>
למדד מה?

<יעל אגמון:>
מדד המחירים לצרכן שנקבע בחודשים נובמבר עד נובמבר.
<נעמי מורביה:>
בתנאי שהוא עולה ב-0.02%.
<היו"ר אלי אלאלוף:>
לא, אל תפריעי. נעמי, את רואה שאת מפריעה? את יודעת הכול, אבל תתאפקי.
<יעל אגמון:>
זה נקרא: מדד נובמבר-נובמבר, - - 

<נעמי מורביה:>
- - -

<יעל אגמון:>
- - וזה מדד המחירים שבין נובמבר – לצורך העניין, בינואר 2018 הקצבאות עודכנו על-פי מדד נובמבר 2016 עד נובמבר 2017 – בסדר? – כדי שב-1 בינואר נוכל לעדכן. זו ההצמדה שיש היום לכל קצבאות הביטוח הלאומי.
אבל, מה שחשוב להבין הוא שבמשך השנים היו תוספות ריאליות לקצבת הנכות שהעלו את הקצבה.

<שמחה בניטה:>
איפה?

<אילן גילאון (מרצ):>
אני שאלתי: מה הייתה הקצבה היום, לו לא היינו מצמידים למדד יוקר המחיה אלא לשכר הממוצע?
<יעל אגמון:>
אני לא יודעת. אני צריכה לחשב את זה.

<אלון מסר:>
אם צריכים את זה, אפשר לחשב.

<אילן גילאון (מרצ):>
כן. אז תחשב.

<היו"ר אלי אלאלוף:>
אוקיי. את סיימת?

<אילן גילאון (מרצ):>
היו עלויות, לא היו עלויות – מה זה משנה?

<היו"ר אלי אלאלוף:>
מיקי, בבקשה.

<מיקי רוזנטל (המחנה הציוני):>
הנתון שמופיע לפני, והוא לקוח מתוך המ.מ.מ., אומר את הדבר הבא: בין השנים 2008 ל-2016 מדד המחירים לצרכן עלה ב-12.6% והשכר הממוצע במשק עלה ב-18%. המשמעות היא שיש פער של 6% רק על השנים הקודמות. לכן, גברתי, אני אומר לך שכן חלק מהתוספת הוא פיצוי על השנים הקודמות. לפיכך, אם מותר לי להציע איזו הצעה - - -
<היו"ר אלי אלאלוף:>
בבקשה.

<מיקי רוזנטל (המחנה הציוני):>
אני חושב שאנחנו לא נצליח להגיע להסכמה בסעיף אחד בלי רעהו. חלק מהאנשים רוצים הצמדה, חלק מהאנשים רוצים להכניס את הפעימות לחוק, גם את הפעימות האחרונות, ויש פה ויכוח עקרוני מהותי על גובה הסכום – גובה הסכום של הקצבה הבסיסית עם הקח"ן או בלי הקח"ן וכו'. לפיכך, אדוני, למרות שאני יודע שהאוצר לא מסכים, אני מציע לאדוני להציע הצעה משולבת ולהצביע עליה שאומרת את הדבר הבא, והיא פשרה בין כל ההצעות: במקום שההצמדה תתחיל מיד ב-2018, מה שראוי היה גם בעיניי לעומת ההצעה הממשלתי שההצמדה תתחיל ב-2021, אני מציע להתחיל אותה במחצית 2019, ובא לציון גואל. אמצע – לחתוך, וזהו, כי כולם צודקים פה בוויכוח הזה.
<קריאה:>
חבר הכנסת רוזנטל, - - -

<מיקי רוזנטל (המחנה הציוני):>
שנייה. אני לא הפרעתי לך, אדוני.

<היו"ר אלי אלאלוף:>
תנו לו לסיים.

<מיקי רוזנטל (המחנה הציוני):>
אני מציע הצעה שאפשר לדון בה. אפשר לא להסכים על שום דבר וללכת הביתה. אני מציע משהו שאפשר לדון עליו ולסיים את זה, כי בסוף צריך גם לקבל החלטות.
אני מציע לקבל את ההצעה שהפעימה השלישית לפחות כן תיכנס לחוק.
<קארין אלהרר (יש עתיד):>
גם הרביעית.

<מיקי רוזנטל (המחנה הציוני):>
אני אסביר למה אני חושב כך. זו פשרה, שהיא פשרה לא טובה אבל היא פשרה. מה זה אומר? אם אנחנו מכניסים את הפעימות השלישית והרביעית לחוק, - - -

<אילן גילאון (מרצ):>
אתה רק לא זוכר. אני מאוד מעריך את זה, אבל עשינו את הפשרה עד הסוף. עוד פשרה על פשרה?

<מיקי רוזנטל (המחנה הציוני):>
אילן, תן לי להציע. אתה לא חייב לקבל את זה. תן לי להציע. אני מבקש להציע. זה לא  פופולרי, ואני מבקש להציע, בסדר?

<חנה עקיבא:>
שאלה: - - בחלקים?

<מיקי רוזנטל (המחנה הציוני):>
צריך להתכנס לאיזה שהוא מקום. אני איתך. אתה צודק בכול טענה שלך, וזה גם לגבי קארין – כל טענה שאמרתם. לא הייתי בדיון הקודם. הייתי חולה. שמעתי את הדיון. כל טענה צודקת. אבל, בסוף, אנחנו חיים באיזו שהיא מציאות שצריך להחליט עליה. מצד שני, האוצר אומר: שום דבר ממה שאתם אומרים פה – אתם יכולים להגיד מה שאתם רוצים, אך אין הסכמה אצל השרים, אין הסכמה של הממשלה ואין כסף. אני אומר: תפקידנו להכריע.
מהי המשמעות של להכניס שתי פעימות לתוך חוק? המשמעות היא שהנומרטור מתחיל לעבוד. ברגע שמכניסים את הפעימה הזאת, צריך לקצץ מאיזה שהוא מקום אחר, והאוצר אומר: חבר'ה, אנחנו רוצים, אבל אנחנו מקצצים כרגע ב-flat או באיזה שהוא שירות חברתי אחר, ברגע שאנחנו מכניסים את זה לחוק הזה.
<ירון לוי:>
- - - אתה לא מאמין לו.
<מיקי רוזנטל (המחנה הציוני):>
שנייה. חבר יקר, באמת, אתה לא יכול לחשוד בי שאני רוצה את רעת הנכים.

<ירון לוי:>
לא.

<מיקי רוזנטל (המחנה הציוני):>
אני בא להציע פשרה, שאף אחד לא יהיה מרוצה ממנה - -

<קריאה:>
- - -

<מיקי רוזנטל (המחנה הציוני):>
- - אבל היא פשרה אפשרית ואפשר לחיות איתה, ואפשר להמשיך את המאבק אחר כך. המאבק לא הסתיים.
<רונית צרפתי:>
אבל למה צריך לחשוב על פשרות? למה זה צריך להיות על פשרות?
<מיקי רוזנטל (המחנה הציוני):>
רגע.

<רונית צרפתי:>
אנחנו מדברים על דין צדק.

<עבד אל חכים חאג' יחיא (הרשימה המשותפת):>
אפשר לתת לי להציע הצעה.

<רונית צרפתי:>
אנחנו לא מצליחים להבין על מה אתם מדברים כל הזמן.

<היו"ר אלי אלאלוף:>
גברת, את יכולה להירגע שנייה, עד שהוא יגמור לדבר?

<רונית צרפתי:>
כן.

<עבד אל חכים חאג' יחיא (הרשימה המשותפת):>
בואו ונשמע.

<מיקי רוזנטל (המחנה הציוני):>
כל סעיף כרוך בסעיף השני, כי אי-אפשר לקחת משהו יותר טוב ומשהו שהוא פחות טוב ואחר כך להגיד "את זה – אני מסכים, ואת זה – לא מסכים". זה או שלוקחים את הצעת הפשרה הזאת ונלחמים עליה כולנו, כולל יושב-ראש הוועדה שצריך להשתכנע – ואני לא יודע אם אני משכנע אותו.
הנושא השלישי, ששנוי במחלוקת, הוא גובה הקצבה. מאחר ואני אומר לכם שאנחנו מתחילים להצמיד אותה ב-2019 - - -
<אילן גילאון (מרצ):>
באיזו מחלוקת?

<מיקי רוזנטל (המחנה הציוני):>
המחלוקת היא כדלקמן: האוצר אומר שיש 4.2. אתה אומר: היה לי הסכם. ישבנו בהסתדרות, וחתמנו על הסכם.
<אילן גילאון (מרצ):>
כל הכנסת.
<קריאה:>
לא חתמנו שום הסכם.

<מיקי רוזנטל (המחנה הציוני):>
לשיטתך, גובה הקצבה היה צריך להגיע, ואני איתך בכול טענה, - - -

<אילן גילאון (מרצ):>
ל-5,300 שקל. התפשרתי על הדבר הזה. אתה לא מבין שזו פשרה? פשרה על פשרה?
<מיקי רוזנטל (המחנה הציוני):>
אילן, מה אתה מציע לעשות עכשיו?

<אילן גילאון (מרצ):>
כל פעם שרוצה או לא רוצה – אז בוא נתפשר עוד.

<מיקי רוזנטל (המחנה הציוני):>
לא. אבל אתה לא שמעת את ההצעה שלי עד הסוף, ואתה כבר צועק עלי.
<אילן גילאון (מרצ):>
יש לי פשרה אחת שאני מוכן להתפשר עליה: קחו את 2003, תצמידו את זה לשכר הממוצע - - - ומכאן והלאה. זו הפשרה.
<מיקי רוזנטל (המחנה הציוני):>
אני אומר את הדבר הבא, ותשמע אותי עד הסוף ואחר כך תגיד שאתה לא מסכים. אני אומר שקצבת הנכות, כולל הקח"ן, תהיה 4,000 שקל. שמעת? זה פחות ממה שאנחנו רוצים. זה פחות ממה שהאוצר מסכים.

<חנה עקיבא:>
למה?

<מיקי רוזנטל (המחנה הציוני):>
זו הפשרה שאני - - -

<חנה עקיבא:>
אם הרופא שלך קבע שאני 100% לא כשירה, 100% אובדן כושר עבודה.
<מיקי רוזנטל (המחנה הציוני):>
גברתי, אני רוצה לתת לך 8,000 שקל.

<רונית צרפתי:>
אז תיתן.

<מיקי רוזנטל (המחנה הציוני):>
אני רוצה. אני רוצה. אני רוצה.

<רונית צרפתי:>
אז תיתן. זה כסף שלנו.

<חנה עקיבא:>
אם הרופא שלך קבע שאני 100% לא כשירה, אז למה שאני לא אקבל את ה-100% אובדן כושר עבודה? יכולתי גם ככה - - -
<היו"ר אלי אלאלוף:>
חבר'ה, עם כל הכבוד, - - -

<רונית צרפתי:>
מה שאתם עושים הוא שאתם הופכים אותנו - - -

<מיקי רוזנטל (המחנה הציוני):>
אני אציע את ההצעה שלי עד הסוף, ואף אחד לא יפריע לי פה. אף אחד לא יפריע לי פה.
<רונית צרפתי:>
אני לא מפריעה לך.
<מיקי רוזנטל (המחנה הציוני):>
לא. את תחכי עד הסוף. את לא שמעת את ההצעה.
<רונית צרפתי:>
סליחה, עם כל הכבוד, - -

<היו"ר אלי אלאלוף:>
גברת, את לא קיבלת רשות.

<רונית צרפתי:>
- - זה החיים שלנו.
<נעמי מורביה:>
- - -

<היו"ר אלי אלאלוף:>
אתם רוצים עכשיו שנתחיל להוציא אנשים?

<קריאה:>
- - - לדבר.

<מיקי רוזנטל (המחנה הציוני):>
אדוני, אני עשיתי - - -

<היו"ר אלי אלאלוף:>
אני לא מבין. מיקי, סליחה.
<מיקי רוזנטל (המחנה הציוני):>
אדוני, סליחה.

<היו"ר אלי אלאלוף:>
אני מבקש לתת לחבר הכנסת להשלים את דבריו, וכשיסיים – אנחנו ניתן את רשות הדיבור, כולל לחברי הכנסת.

<קריאה:>
תודה רבה.

<היו"ר אלי אלאלוף:>
אני מבקש מחברי הכנסת משמעת לא פחות מאשר מהאורחים שלנו.

בבקשה, תסיים. 
<מיקי רוזנטל (המחנה הציוני):>
אדוני, אני כבר מסיים.

לדבר הזה תהיה תוספת לנכים הקשים מאוד – עוד 200 שקל. לפי החישובים שעשו לי האנשים שמבינים בזה, התקציב הכולל של ההצעה הזאת הוא 4.9 מיליארדי שקלים. אני חושב שהממשלה יכולה לעמוד בזה, אני חושב שהנכים יכולים לעמוד בזה ואני חושב שזו הצעת פשרה שכולם יכולים לחיות איתה: גם הממשלה, גם חברי הכנסת וגם הנכים. אני רוצה לתת לכם כמה שיותר, אבל בסוף יש קופה. אפשר לעשות מלחמות עד הסוף, ובסוף צריך להסכים על משהו. זו דעתי.
<היו"ר אלי אלאלוף:>
מיקי, תודה.

נעמי, בבקשה.

אדוני, אתה מפריע.

<נעמי מורביה:>

אני נעמי מורביה, יושבת-ראש מטה מאבק הנכים. אני רוצה, בבקשה, לתקן קצת את הנתונים שנמסרו על-ידי האוצר. אני לא יודעת מאיפה הם לוקחים אותם. מינואר 2008 עד היום השכר הממוצע במשק עלה בסך-הכל ב-2,219 שקל. כדי להבהיר כמה הדברים שהם אמרו תלושים מהמציאות: השכר הממוצע בשנה האחרונה, ב-2017, עלה ב-256 שקל, והשנה, בגלל שלא היה מדד במינוס אלא בפלוס והוא עבר את ה-0.2%, אז קיבלנו עדכון לקצבה של שמונה שקלים, כשעליית השכר הממוצע הייתה 256 שקל. מישהו כאן משחק עם המספרים.

יותר מזה – הקצבאות היו מוצמדות עד 2011. אני לא יודעת מאיפה לקחתם את הנתון של 2006. הוא לא נכון. הן היו מוצמדות עד 2011. כשהן יצאו מ-2011, הן הוצמדו למדד, בתנאי שהוא עולה מעל 0.2%. למה? כי הוא לא עבר את זה. אז פעם אחת קיבלנו שבעה שקלים, פעם אחת קיבלנו עשרה שקלים, והשנה קיבלנו שמונה שקלים. ואני לא מטורפת.
<קריאה:>
מ-2006 היא עלתה ב-4%.

<היו"ר אלי אלאלוף:>
אוקיי.

<נעמי מורביה:>
בדיוק. זה דבר ראשון.
<היו"ר אלי אלאלוף:>
חבר'ה, אני רוצה להגיד שאפשר לדון הרבה זמן על דבר שלא מביא לשום דבר. זה הסגנון.

<ירון לוי:>
לא, זה היה חשוב.

<היו"ר אלי אלאלוף:>
לא, לא. אל תפריע. ירון, אני מתאפק. אני שומע דברים, ואני מתאפק.

<ירון לוי:>
לא. הבנו.

<היו"ר אלי אלאלוף:>
אני מבקש: הדיון הוא לא על ההצמדות בעבר. זה לא מעניין.
<נעמי מורביה:>
לא.
<היו"ר אלי אלאלוף:>
לא. נעמי, אני שמעתי אותך.
<נעמי מורביה:>
שהנתונים יהיו נכונים.
<היו"ר אלי אלאלוף:>
תתני לי לדבר. אני רוצה דיון מעשי. אם אתם רוצים דיון של ברברנות, אני יושב ומקשיב לכם, ואני אגמור דוקטורט על ההיסטוריה. זה לא יקדם אותנו בנושא שבשבילו התכנסנו: קצבאות הנכים. אז לא מעניין אותי הסיפור שלך במקרה זה. הוא מעניין מאוד, אבל לא מקדם אותנו.
אני רוצה להגיד שיש הצעה. הגיעה עכשיו הצעה שונה ממה שאושר במליאת הכנסת. חברים, זה לא אושר על חודו של קול. זה אושר ב-90 קולות נגד אפס. חברי הכנסת, אני פונה גם אליכם: לא הצבעתם סתם.
<יעל כהן-פארן (המחנה הציוני):>
כן, אבל הצבענו - - -
<היו"ר אלי אלאלוף:>
לא, לא. זה מחייב.

<קריאה:>
אנחנו - - -

<היו"ר אלי אלאלוף:>
רגע. יש לי מספיק רעש. אני אומר לחברי הכנסת, לחברים שלי: יש לנו היום בסיס לדיון. הדיון הוא על בסיס ההצעה שאושרה במליאה. לא סופית – אנחנו יודעים. בשביל זה יש קריאה שנייה וקריאה שלישית ויש את הדיונים פה. לכן יבואו הצעות שונות, ולכן נתקן, אם צריך, גם בפעם הרביעית או החמישית, את המסמך שבפניכם, כי אם נגיע להסכמות מסוימות נביא אותן לאישור. אז, אל תתחילו כל הזמן להזכיר לנו את ההיסטוריה. לכן, אני מבקש, ואמר את זה מיקי: הוא נותן הצעה שהיא לא בדוקה על ידִי למשל, אבל אנחנו נבדוק את זה עם כולם. חברים, אני מציע שתתייחסו רק לסעיף מספר 1 שקראנו כרגע. אגיע לחברי הכנסת, ואם אני אראה שחברי הכנסת לא נמצאים בתהליך ולא אוהבים את המלצת הסעיף הזה – אני אקפוץ ואלך לסעיף הבא.
<אלון מסר:>
יו"ר הוועדה, אפשר רגע להתייחס.

<היו"ר אלי אלאלוף:>
כן, בבקשה.

<אלון מסר:>
אני רוצה רגע להתייחס להצעה של חבר הכנסת רוזנטל. אני מזכיר דיון שהיה פה, וזה לא הדיון הקודם אלא אני חושב שאחד לפני זה, כשהיה יו"ר ההסתדרות וגם שר הרווחה ודיברנו על הצעה ממשלתית שקודמה באותו זמן שלא כללה בכלל התייחסות לשכר הממוצע, והאמירה הייתה – אני הבנתי שההצעה שצריכה להגיע לשולחן הוועדה חייבת לכלול הצמדה לשכר הממוצע, וגם נאמר שזה מ-2021. אלה היו הסכמות, כמו שאנחנו הבנו - - -
<היו"ר אלי אלאלוף:>
החלק הראשון מקובל עלי, והשני – לא.
<קארין אלהרר (יש עתיד):>
ממש לא.
<אלון מסר:>
אני זוכר את הדיון. אפשר להסתכל. לכן ההצעה, שגובשה על-ידי שר הרווחה ואושרה בממשלה, כללה, בסופו של דבר, את השכר הממוצע החל משנת 2021. להבנתי, ואפשר לשמוע את המועצה לכלכלה, אלה היו גם ההסכמות שהובאו בזמנו, כשהמטרה הייתה מצד אחד לתת פעימות – ואסביר גם את הרציונל כפי שאני מבין אותו – לתת הגדלה ריאלית ואז בפעימות שונות, ולאחר מכן להצמיד לשכר הממוצע.
<שמחה בניטה:>
אבל למה? אבל זו לא תורה מסיני. זה ממש לא לעניין. זה לא לעניין, וזה לא סוכם. נאמרו הרבה דברים, אבל לא סוכמו.

<היו"ר אלי אלאלוף:>
אז, אלון, ברשותך, אני מסכם את הנקודה. אני רוצה לסכם את הנקודה הזאת חד-משמעית. מה שהוסכם זה הצמדה לשכר הממוצע במשק. מועד התחלת ההצמדה לא נקבע בדיון שאתה מזכיר. הממשלה באה עם הצעה קונקרטית, שכרגע, לפי מיטב הבנתי, לא מקובלת על הציבור, ולכן יש פה הצעה נגדית של מיקי, ואני מבקש שנבדוק אותה לפני שנמשיך.
<שמחה בניטה:>
גם אנחנו עם זה. אנחנו עם מיקי בפשרה. ההצעה של מיקי עושה איזו פשרה.
<אילן גילאון (מרצ):>
גם שלנו - - -

<קריאה:>
יש גם את ההצעה של - - -

<היו"ר אלי אלאלוף:>
אז אנחנו נבדוק. אם יש עוד הצעות קונקרטיות, אני אשמח שנרשום אותן, כדי שנעשה את הבדיקות הנדרשות.
<קריאה:>
יש את ההצעה שכלולה בהסתייגות מהפעם שעברה.

<היו"ר אלי אלאלוף:>
יעל, רצית לומר הערה?

<יעל כהן-פארן (המחנה הציוני):>
לא. זה רק מה שאמרת, שהאוצר כנראה סוגר דברים בתוך הממשלה והופך את כולנו שותפים, ואנחנו לא שותפים.
<היו"ר אלי אלאלוף:>
זה תפקידו. אחרת, לא יתקדמו חוקים.

<יעל כהן-פארן (המחנה הציוני):>
לא. השנה באמת צריכה להיות עכשיו ולא בעוד שלוש שנים.

<היו"ר אלי אלאלוף:>
אבל אם כל הצעה שתבוא לא תתקבל, מה אני אעשה? אני אקיים עוד דיון. אני כבר שיניתי תכניות אישיות לא קטנות.

יובל, מה רצית?

<ירון לוי:>
ירון.

<היו"ר אלי אלאלוף:>
סליחה. ירון.

<ירון לוי:>
אם נסתכל מה קורה פה ב-40-30 הדקות האחרונות, אני פשוט לא מבין, ואני אומר את זה בצער ובכאב לב. מצד אחד, יושבים שניים וסוגרים עם ההסתדרות - - -
<היו"ר אלי אלאלוף:>
חבר'ה, זה לא נמאס?
<ירון לוי:>
סליחה. אלי, אני אומר את זה - - -
<היו"ר אלי אלאלוף:>
לא. תפסיקו. אתם כל כך הרבה זמן בוועדה, כך שאתם מכירים את התהליך. ככה זה.
<ירון לוי:>
מה קורה? מזמינים את כולנו, יש הצעת חוק מוכנה, ואנחנו עכשיו לא יכולים לדבר מילה ולא יכולים - - -
<היו"ר אלי אלאלוף:>
אוקיי.

קארין, רצית משהו? קארין אלהרר, בבקשה.
<קריאה:>
הוא רחוק מההסכמות - - -

<קארין אלהרר (יש עתיד):>
אדוני, רציתי לשאול כהערה לסדר. אין לי כוונה להתווכח ולהתנגח. אני רק מנסה להבין. ההסתייגויות שהעלינו בדיון הקודם הן הסתייגויות שמוכרות, ואני רוצה לדעת האם יש שינוי בעמדת הממשלה לעניין ההסתייגויות שהעלינו כבר או שמא הממשלה - - -
<היו"ר אלי אלאלוף:>
חלק – כן, וחלק – לא. חלק יבואו לדיון עכשיו. אנחנו מציעים תיקון, ואם לא - - -
<קארין אלהרר (יש עתיד):>
אלון, אני מבינה שלעניין מועד ההצמדה, מבחינתכם, זה לא השתנה.
<אלון מסר:>
נכון.

<קארין אלהרר (יש עתיד):>
אוקיי. תודה.

<היו"ר אלי אלאלוף:>
ניר בריל מהמועצה לכלכלה.
<ניר בריל:>
אני ניר בריל מהמועצה הלאומית לכלכלה במשרד ראש הממשלה. בגלל שמתייחסים לסיכום שנערך בהסתדרות, אז אני כן רוצה רק להבהיר: הסיכום שהיה, כמו שאני מבין אותו, ואני חושב שאלכס לפחות, לפי מה שהבנתי, הבין אותו כך, הוא שההצמדה תיעשה לאחר ה-4.2. ה-4.2 מיליארד – אני כן רוצה להגיד איזו שהיא מילה, כדי שנבין את התוספת הזאת – היא יותר גבוהה מההשקעה בכבישים בין-עירוניים במדינת ישראל.
<נתי בייאליסטוק-כהן:>
אוי, נו, באמת. תפסיק עם הדמגוגיה. די כבר.

<קריאות:>
- - -

<קריאה:>
אתה עוסק בחיי אדם ולא בסטטיסטיקות.

<קריאה:>
וזה לא חיי אדם?

<אילן גילאון (מרצ):>
- - - לגמרי.

<קריאה:>
אתה צודק. פה מדובר על - - -
<היו"ר אלי אלאלוף:>
אני מבקש.

<ניר בריל:>
אבל אני רק רוצה - - -
<נעמי מורביה:>
היית מכבד את משרד ראש הממשלה, אם מה שאמרת לא היה נאמר.

<היו"ר אלי אלאלוף:>
חבר'ה, חבר'ה. נעמי, נעמי. בבקשה.

<אילן גילאון (מרצ):>
לְמה צריך את זה?

<היו"ר אלי אלאלוף:>
אילן, תהיה קצת אחראי. לא פחות - - -

<נתי בייאליסטוק-כהן:>
כן, כן. זה גם אותו משרד ראש ממשלה שטוען שההנגשה לנכים היא דבר מיותר והוא לא היה תומך בו.

<היו"ר אלי אלאלוף:>
חבר'ה, אף אחד לא יסתום פיות של מישהו פה.

<אילן גילאון (מרצ):>
לא אסתום פיות. אני רוצה לשאול - - -

<קריאה:>
אף אחד - - -

<היו"ר אלי אלאלוף:>
לא עכשיו. הוא עוד לא גמר לדבר.

<שמחה בניטה:>
משווה אותנו לכבישים? מדבר לא לעניין. גיבור.
<קריאה:>
אפשר לקבל רשות דיבור?

<היו"ר אלי אלאלוף:>
אדוני, אולי תמצא מקום - - -
<ניר בריל:>
בגלל שצועקים, אני כן רוצה להגיד עוד משהו.
<אילן גילאון (מרצ):>
אוי, אוי, אוי.

<ניר בריל:>
זו התוספת הכי גדולה שאני מכיר שאי-פעם ניתנה בתחום אחר, לדעתי, וגם מעבר לזה.

<קארין אלהרר (יש עתיד):>
- - -

<היו"ר אלי אלאלוף:>
זה לא ענייני. אני, כיושב-ראש, - - -

<שמחה בניטה:>
להשקיע בנכים מה שהשקעת - - -

<ניר בריל:>
אבל אני רוצה לחזור להצמדה לשכר הממוצע - - -

<קריאה:>
340 שקל במקום 3,000 – תוספת נהדרת.

<קריאה:>
זה כסף - - -

<היו"ר אלי אלאלוף:>
מי שידבר עכשיו ללא אישור – הוא בחוץ. אני לא צריך להגיד. החברים שלי יעשו את העבודה.

ברשותך, תן לי להגיד לך משהו. יש דברים שלא נאמרים, גם אם הם אמתיים, כי זה חוסר טעם והבנה של הציבור.

<קריאה:>
נכון.

<היו"ר אלי אלאלוף:>
אני מבקש שתפסיק לנמק על כביש לעומת בני-אדם, למרות שיש קשישים, יש ילדים בסיכון ואלה היו דוגמאות יותר מתאימות.
<אילן גילאון (מרצ):>
- - -

<מיקי רוזנטל (המחנה הציוני):>
חבל. למה לך להוריד - - -?

<היו"ר אלי אלאלוף:>
אבל, כרגע, אני מבקש שתעבור לעניין, ואני מבקש מכם להתאפק.

<ניר בריל:>
רק לגבי ההצמדה לשכר הממוצע, - -
<אילן גילאון (מרצ):>
כן, זה - - -

<קארין אלהרר (יש עתיד):>
- - -

<היו"ר אלי אלאלוף:>
ניר, תדבר על ההצמדה.

<ניר בריל:>
- - בעצם, מה שאני מבין הוא שה-4.2 זה עד 2021, ומ-2022 והלאה יש הצמדה כאשר כן סוכם שלגבי הפעימות יהיה מצב שהפעימה תהיה לפחות, אם לא יותר, וכמובן יותר, - -
<אילן גילאון (מרצ):>
רק - - -

<ניר בריל:>
- - מעבר לשכר הממוצע.

<היו"ר אלי אלאלוף:>
רגע, רגע, רגע. אילן, - -

<אילן גילאון (מרצ):>
זה לא סוכם.

<היו"ר אלי אלאלוף:>
 - - תפסיקו להפריע לו לדבר.

<ניר בריל:>
אני מבקש לומר את ההתייחסות, כדי להבין האם זה נכון או לא. אני כן חושב שאני אשמח לשמוע את ההתייחסות של אלכס, שאני לא חושב - - -

<קארין אלהרר (יש עתיד):>
מה אתה עכשיו? - -

<היו"ר אלי אלאלוף:>
אוקיי. תודה.

<ניר בריל:>
זה אם מתייחסים לסיכום, כי אם לא מתייחסים לסיכום - - -

<קארין אלהרר (יש עתיד):>
- - מה העמדה שלך?

<קריאה:>
רק שאלה: מי מבטיח לי שאני - - -?
<נעמי מורביה:>
אני גם הייתי בחדר ההוא, למרות שאתה מתעלם ממני.

<שמחה בניטה:>
רק שניים היו בחדר.

<היו"ר אלי אלאלוף:>
אוקיי. נעמי, נעמי.

<ניר בריל:>
אז גם נעמי. אני אשמח לשמוע משניכם את ההבנה שלכם. העמדה, כמו שאני מבין אותה, היא אפשר גם להצמיד מהשנה הבאה; אם זה מעבר לפעימות, זה חלק מה-4.2.

<היו"ר אלי אלאלוף:>
אוקיי. הבנו.

<אילן גילאון (מרצ):>
אני רוצה באמת לשאול שאלה את כל המשפטנים כאן, כולל אתכם, המועצה להשכלה גבוהה.

<היו"ר אלי אלאלוף:>
לא. המועצה הכלכלה. 
<אילן גילאון (מרצ):>
תאמין לי, זה whatever. לא משנה, ואני לא רוצה לפגוע באף אחד.

אני שואל כאן שאלה מאוד בסיסית את כל המשפטנים כאן שיודעים איזה שהוא מושג במה שנקרא הצדק הטבעי. כאשר אתה מדבר עם בן-אדם על מנגנון ההצמדה ואינך מציין תאריך כלל – כל מה שאתה אומר היה בראש של הפרופסור שלך ולא היה בשום מקום – כאשר אינך מציין אותו, מהי משמעות הדבר? ממתי הדבר הזה פועל? תענו לי אתם. כאשר אני מגיע ומדברים אתי על סכום ועל מנגנון הצמדה ולא מציינים תאריך, מה זה אומר? ממתי מנגנון ההצמדה הזה צריך לעבוד?
<קריאה:>
מאותו רגע.
<אילן גילאון (מרצ):>
מאותו רגע. כך אני מבין את זה, וכל אחד מבין את זה אותו דבר. אז למה התרמית הגדולה הזאת? למה?
<היו"ר אלי אלאלוף:>
אוקיי. תודה. שמענו.

<אילן גילאון (מרצ):>
מעניין אותי מה אתה חושב, אדוני היושב-ראש.

<היו"ר אלי אלאלוף:>
אני יודע שכשאומרים "הצמדה", יש תאריך. כרגע יש הצעה שלא נראית - - -

<אילן גילאון (מרצ):>
- - - תאריך?
<היו"ר אלי אלאלוף:>
יש לך גם את התשובה.
<אלון מסר:>
לא, רשום תאריך. תאריך ההצמדה רשום בחוק.

<היו"ר אלי אלאלוף:>
אלון, עם כל הכבוד, סליחה. כרגע, זה ברור שמועד ההצמדה לא מקובל על חלק מחברי הכנסת.

<שמחה בניטה:>
גם עלינו.

<נתי בייאליסטוק-כהן:>
אבל, שמחה, לנו אין אצבע. 

<היו"ר אלי אלאלוף:>
חבר'ה, עם כל הכבוד, אי-אפשר ככה לנהל ישיבה. יש לי שיטה. אם אני אאמץ את השיטה שלך, שמחה היקרה, ואת יודעת כמה אני מעריך אותך, לא ייצא כלום מעוד עשר ישיבות וגם אם נעשה אותן יום-יום ודקה-דקה. זה לא בגללך, אלא בגלל שיטת הדיון. לכולם יש מה להגיד, אבל אם לא נעשה ויתורים בינינו, פשרות בינינו והבנה בינינו – שום דבר לא יתקדם. אני מעונין שהקצבה תשולם אתמול, כי אתם זקוקים לה ולא אני. אני רק אמור לשרת, יחד עם חברי הכנסת, אתכם במסלול האפשרויות ולא במסלול ההיפותטי. אז תבינו את זה.
<אבנר עורקבי:>
- - -

<היו"ר אלי אלאלוף:>
אבנר, אתה מפריע לי.

<אבנר עורקבי:>
לא הפרעתי עד עכשיו.

<קארין אלהרר (יש עתיד):>
די, אבנר.

<היו"ר אלי אלאלוף:>
לא נשיג- - -

<ענת כהן-שמואל:>
אבנר, הוא באמצע הדברים. רגע.

<היו"ר אלי אלאלוף:>
לא נשיג שום בדבר בזה שכל אחד יעמוד על הסכם שהיה בהסתדרות ערב כיפור, ערב סבתא שלי. שום דבר. מה שיוחלט פה זה מה שיהיה. תבינו את זה. תבינו את זה. אם לא נחליט פה ולא נגיע להבנות פה עם המגבלות הקיימות – - -

<שמחה בניטה:>
איזה מגבלות?

<היו"ר אלי אלאלוף:>
- - האוצר יגיד מה שהוא רוצה, והוא אחראי על כל המשק, אבל הוא נתן עדיפות לכם. יש פה התחייבות של צמרת המדינה, ראש הממשלה, שר האוצר, שר הרווחה וכל חברי הכנסת שנמצאים פה. אז תחשבו איך אנחנו מתקדמים. לא נעשה רבע צעד ונחזור אחורה עשרה צעדים. מספיק. Please, אני מתחנן: תנו להתקדם לטובת קצבאות הנכים. זה ברור שאנחנו רוצים לקצבאות, אבל בדרך – אתם ביקשתם – לא נשאיר את הקשישים בחוץ ובצדק. זה נראה לי צדק טבעי. זה אופטימי. אני כבר זקן, אז זה לא חשוב. אבל, מה זה "לא מעניין אותי"? כן מעניין. הילדים כן מעניינים. העיוורים כן מעניינים אותנו.
<אבנר עורקבי:>
השאלה היא: בכמה?
<היו"ר אלי אלאלוף:>
זה לא מעניין אותך. אתה לא תחליט בכמה. זה נתון לאחריות של חברי הכנסת. את זה תלמד. תלמדו: לנו, חברי הכנסת, יש אחריות-על.
<אבנר עורקבי:>
זה כדור או חצי כדור. זהו.
<היו"ר אלי אלאלוף:>
זהו. ואת ה"בכמה" שלך – תשאל בשוק כמה עולה עגבנייה.
<אבנר עורקבי:>
חצי עגבנייה אפשר לקנות, לפי מה שאתה אומר.

<היו"ר אלי אלאלוף:>
אוקיי. אז, אני מבקש.

חבר הכנסת חאג' יחיא, בבקשה.

<עבד אל חכים חאג' יחיא (הרשימה המשותפת):>
אני חושב שאנחנו צריכים להתקדם מהנקודה הזאת.
דבר אחד – אנחנו מבינים שיש לנו את המגבלה של 4.2, אבל אנחנו רוצים לראות את כל ה-4.2 בחוק, ולא רוצים לראות חלק עכשיו וחלק – "תחכו בעוד שנים".
דבר שני – אנחנו צריכים גם להעלות נקודה שתהיה מובנת. אנחנו הגענו למצב הזה, שכול המדינה מסכימה שצריך לשפר את הקצבאות, כי הגיעו מים עד נפש. אני רק אעלה נקודה אחת, כדי שתבינו, גם במשרד ראש הממשלה, בכלכלה. אם אנחנו נצמיד רק בעשר השנים האחרונות, יש לנו בין 7,583 שקל שזה בינואר 2008, לבין היום, בינואר האחרון, שזה 9,809 שקל, והמשמעות היא שזה 29% פלוס, כלומר אפילו קצת יותר מ-29%. אז, בפעימה הראשונה והפעימה השנייה אנחנו עוד לא הגענו למצב של רק השחיקה. אבל, בואו וננסה כאילו לקדם. תעשה את החישוב שלך. לפחות בחישובים אני טוב, בסדר? אנחנו לא מגיעים לשחיקה, אבל אנחנו רוצים להתקדם יותר. העניין של לקבוע את האחוזים ואת הדיוק בפעימה השלישית ובפעימה הרביעית – אנחנו רוצים לראות אותם בחוק, ולא להגיד "נומרטור" ו"לא נומרטור". אני חושב שגם האוצר, אפילו בממשלה הבאה או בזו שאחריה, ואני לא יודע כמה ממשלות יהיו עד 2021 – שייקבע שם. כשבאו לתקציב הביטחון, אמרו: חמש שנים. אני חושב שגם פה אפשר לקבוע חמש שנים, כך שאנחנו לא נצטרך להיות במצב של אי-ודאות לפעימה השלישית ולפעימה הרביעית.
<היו"ר אלי אלאלוף:>
תודה. לפחות זה קונקרטי. תודה, חאג' יחיא.

עוד חבר כנסת רצה? בבקשה.

<טלי פלוסקוב (כולנו):>
אני רוצה להתייחס. אני רק רוצה להזכיר שבמסמך, שבהסכמה עם ההסתדרות, היה רשום ממש למטה – אמנם באותיות קטנות אבל היה רשום – שההעלאה בארבע השנים האלה תהיה אחד מביניהם הגבוה ביותר: או העלאת מנה של הגדלת הקצבה או ההצמדה לשכר הממוצע במשק. מה שקורה נכון לעכשיו, ואנחנו מדברים על השנתיים הקרובות, שהתוספת של הקצבה עצמה היא הרבה מעבר להצמדה לשכר הממוצע במשק.
<אלון מסר:>
נכון. הרבה מעבר.
<טלי פלוסקוב (כולנו):>
כתוב שם שרק אחרי שנסיים את התהליך הזה נצמיד את זה, זאת אומרת זה היה כבר בהסכמה והסכמתם מעל כך. זה רשום בהסכם.
<אלון מסר:>
זה רשום בהסכם.

<קריאה:>
לא היה הסכם. זה מה שאומרים לכם כל זמן.

<היו"ר אלי אלאלוף:>
אוקיי. אני מסכים אתךָ. לא היה הסכם. לא היה הסכם.

<טלי פלוסקוב (כולנו):>
אם אנחנו פוסלים את ההסכם, זה משהו אחר.

<היו"ר אלי אלאלוף:>
אז מה? לא היה הסכם. אתם מוכנים לחזור להסכם הבסיסי? לא, כי יש כבר דברים טובים יותר. מה שאתם לוקחים מההסכם – טוב, ומה שלא נלקח מההסכם – רע. אז, חבר'ה, קצת...
<טלי פלוסקוב (כולנו):>
ברור. משפרים את הדברים.

<קריאה:>
ברור - - -

<היו"ר אלי אלאלוף:>
עוד חבר רצה? בבקשה.

<קריאה:>
המטרה שלנו פה, ללא ספק, היא להוציא הצעת חוק טובה.

<היו"ר אלי אלאלוף:>
אתה לא אמרת את השם שלך. אדוני, מה שמך?

<משה רוטמן:>
אני אגיד. אני משה רוטמן, מנכ"ל עמותת "בית חם" לילדי SMA ויושב-ראש המטה הארגוני לחיים ברווחה ובכבוד. אני יושב ומרגיש שאני בסרט לא שלי. יש הרבה התבטאויות מצד האוצר עם מילים מפחידות: גירעון אקטוארי, נומרטור. חבר'ה, אני שואל: למה אנחנו צריכים בכלל לקחת מתקציב של המדינה? הרי הכסף שלנו נמצא בחברת ביטוח שנקראת הביטוח הלאומי, ואנחנו רוצים כן לשמוע איפה הכספים שלנו.
<היו"ר אלי אלאלוף:>
אדוני, בצרפתית שלי אומרים: זה לא בתחום הדיון. זה לא מעניין. בבקשה. כשנעשה דיון על ביטוח לאומי, השאלה תהיה.
<אבנר עורקבי:>
צריכים לקבל זאת מביטוח לאומי. הוא צודק.
<קריאה:>
משה, תמשיך לנושא הבא.

<היו"ר אלי אלאלוף:>
אבנר, תנוח כמה דקות.

<אבנר עורקבי:>
הוא צודק. זו האמת.

<היו"ר אלי אלאלוף:>
אבנר, תנוח.

<אבנר עורקבי:>
אני לא אנוח כמה דקות.

<היו"ר אלי אלאלוף:>
תנוח כמה דקות.

<אבנר עורקבי:>
לא אנוח כמה דקות.

<היו"ר אלי אלאלוף:>
אז אין ישיבה. הישיבה נעולה.

<אבנר עורקבי:>
מה הקטע הזה?

<קריאה:>
אבנר, אבנר, למה?

<היו"ר אלי אלאלוף:>
הישיבה נעולה.

<אבנר עורקבי:>
- - -

<מיקי רוזנטל (המחנה הציוני):>
אבנר, בוא שתה מים.
<היו"ר אלי אלאלוף:>
אבנר היקר, הישיבה נעולה. בעוד עשר דקות ניפגש. מספיק.
<מיקי רוזנטל (המחנה הציוני):>
אדוני, אני מבקש ממך. אדוני, בבקשה. אדוני, אדוני. אבנר.

<היו"ר אלי אלאלוף:>
מספיק. יש פה אנשים שמשתלטים באמצעות הבריונות. תוציאו, בבקשה, את אבנר מהישיבה. תצא מהישיבה, בבקשה. תוציאו, בבקשה, את אבנר מהישיבה לכמה דקות עד שיירגע.
<מיקי רוזנטל (המחנה הציוני):>
תבקש סליחה.

<קריאה:>
כן, לא הבנתי.

<אבנר עורקבי:>
הוא פגע בילדים, ופוגעים בילדים.

<קריאה:>
הוא לא פגע.

<טלי פלוסקוב (כולנו):>
מי פגע בילדים?

<אבנר עורקבי:>
אל תחייך. אל תחייך. - - -

<קריאה:>
איפה 100 מליון של - - -?

<היו"ר אלי אלאלוף:>
אני פוגע בילדים?

<אבנר עורקבי:>
50 מיליון זה לא כסף לילדים?

<טלי פלוסקוב (כולנו):>
למי אתה אומר את זה? למי אתה אומר את זה? לאלאלוף?
<מיקי רוזנטל (המחנה הציוני):>
אתה לא יכול להגיד לו את זה.

<היו"ר אלי אלאלוף:>
תתבייש לך.

<מיקי רוזנטל (המחנה הציוני):>
אתה לא יכול להגיד לבן-אדם הזה שעשה כל כך הרבה. נו, באמת.
<טלי פלוסקוב (כולנו):>
לאלאלוף אתה אומר?!  להגיד משפט כזה על אלאלוף?!
<היו"ר אלי אלאלוף:>
אני לא אגיד מה אני עושה בחיים.

<מירב בן ארי (כולנו):>
תגיד תודה שהוא זה שמנהל את הוועדה הזאת ולא מישהו אחר.

<קריאה:>
בדיוק.

<טלי פלוסקוב (כולנו):>
- - - מה הוא עשה לילדים.

<היו"ר אלי אלאלוף:>
אני חוזר: לא מעניין אותי. זה לא תפקידך. זה לא תפקידי.

<משה רוטמן:>
אדוני, אפשר להמשיך?

<דפנה אזרזר:>
- - -

<מירב בן ארי (כולנו):>
- - - מדברים, תגידי.

<דפנה אזרזר:>
- - -בוועדה. - - -

<היו"ר אלי אלאלוף:>
היום, זה מותר לפגוע בכל אחד. זה לא חשוב.
<מיקי רוזנטל (המחנה הציוני):>
זה לא בסדר.
<אבנר עורקבי:>
הם פוגעים בילדים חד וחלק. ילדים נכים - - -
<מיקי רוזנטל (המחנה הציוני):>
אבנר.

(מוזמן, אבנר עורקבי, יוצא מאולם הישיבות.)
<משה רוטמן:>
אדוני היושב-ראש, אני יכול להמשיך?
<דפנה אזרזר:>
- - -

<היו"ר אלי אלאלוף:>
כן, בבקשה.

<מירב בן ארי (כולנו):>
את  מוזמנת לצאת אחריו, אם לא נוח לך.

<דפנה אזרזר:>
- - - דברי אמת?

<מירב בן ארי (כולנו):>
כן, צריך לדעת איך להתנהל מול יו"ר הוועדה.

<דפנה אזרזר:>
מה שאני אומרת - - -

<מיקי רוזנטל (המחנה הציוני):>
אי-אפשר להעליב את הבן-אדם הזה- -

<מירב בן ארי (כולנו):>
די.

<מיקי רוזנטל (המחנה הציוני):>
- -ומה שהוא עשה לטובת ילדים במדינת ישראל ובכלל לטובת הרווחה.
<טלי פלוסקוב (כולנו):>
- - -יושב-ראש הוועדה.

<מיקי רוזנטל (המחנה הציוני):>
אי-אפשר לפגוע בו.

<דפנה אזרזר:>
- - -
<מיקי רוזנטל (המחנה הציוני):>
אתם לא יכולים לעשות את זה. אין לאף אחד זכות לעשות את זה. נקודה. נגמר הדיון הזה. נגמר. מפה אתם יוצאים? מה, אתם יצאתם מדעתכם?
<טלי פלוסקוב (כולנו):>
אני קוראת לכל הח"כים לצאת מכאן. אל תפגעו ביושב-ראש – לא בבן-אדם הזה. סליחה.

<דפנה אזרזר:>
לא דיברנו על היו"ר. לא צעקנו על היו"ר.

<טלי פלוסקוב (כולנו):>
מה קרה?

<קריאה:>
שתצא גם היא.

<דפנה אזרזר:>
מי דיבר על היו"ר, חס וחלילה?

<קריאה:>
זה לא באופן אישי.

<דפנה אזרזר:>
מאיפה שמעתְ את זה?
<אביגדור רפאלי:>
מאה אחוז. אני מבקש ממך להפסיק, בסדר? תודה. 

<משה רוטמן:>
אדוני, בבקשה, אני יכול להמשיך?

<היו"ר אלי אלאלוף:>
כן, בבקשה.

<משה רוטמן:>
אני חושב שהייתה הסכמה והבנה בין כולם, גם בוועדה המכובדת וגם מחוץ לוועדה, גם בשיחות עם חברי כנסת כי הלוא הייתי שותף בהצעת חוק עליה חתמול 82 חברי כנסת שקראו לקצבת נכות בגובה שכר מינימום, והמקום פה אדוני זה בישיבה הזאת לקבוע את זה כיעד ולא פחות ואז לדבר על כמות הפעימות ואיך זה מתחלק.
בנושא ה-disregard, במקום - - -

<היו"ר אלי אלאלוף:>
עוד לא הגענו לזה.

<משה רוטמן:>
אוקיי.

<היו"ר אלי אלאלוף:>
יש לנו הודעה לא מספיק משמחת, אבל, לדעתי, חיובית.

<משה רוטמן:>
אנחנו דורשים קצבת נכות בגובה שכר מינימום, ופה עבודת הוועדה.

<היו"ר אלי אלאלוף:>
כדי שנגמור את הדיון הזה. פשוט שיהיה ברור: בסוף הדיון הזה, כשיהיה חוק ביד, לא יהיה שכר מינימום. אני לא משלה.

<קריאה:>
- - -

<היו"ר אלי אלאלוף:>
רגע, אני מדבר. מי שלא חס על כבודי, אני אטפל בעצמי. שיהיה ברור: אף אחד לא יזלזל בי. אף אחד לא יכול לתת לי שיעור בטיפול בחברה שלנו, ובילדים קודם.
אני אומר כדי לא להשלות, כדי לא להמשיך באשליות ובהצהרות לא אחראיות: לא יהיה שכר מינימום בסוף המהלך הנוכחי. לעומת זאת, ראש הממשלה, כולל שר האוצר ושר הרווחה וכולל כל חברי הכנסת אחד-אחד, היה רוצה להגיע לזה – לא בפעימה הזאת. לכן אני רוצה שיהיה ברור: לא יהיה חוק ללא טיפול בילדים, ולא יהיה חוק ללא טיפול בקשישים ובעיוורים.

<קריאה:>
הבטחה - - -

<היו"ר אלי אלאלוף:>
לא, אל תפריע לי עכשיו. צריך שזה יהיה ברור. כל אחד שמנסה להגיד הוא מפריע לדיון ופוגע בדיון. בלי אשליות. תפסיקו להכריז: אני הייתי בישיבה. אני החרמתי את הישיבות האלה, כדי שלא יתפסו אותי בזה שהייתי שותף בדיון לא אחראי. זה לא היה אחראי. הדיון היחיד שהוא אחראי הוא מה שמתקיים בפניכם בהשתתפותכם. יכולנו לעשות אותו גם רק בין חברי הכנסת, ויכולנו לעשות אותו עם חלק מכם. תיקחו את האחריות. תבינו את המהלך הזה. תאמינו לי שכל אחד מאיתנו שיושב פה – זה על חשבון דבר אחר שהוא היה יכול לעשות שהוא לא פחות טוב. Please, מספיק.
אני לא רוצה לפגוע באף אחד. לא באתי בשביל זה לכנסת הזאת. זו הכנסת הכי אחראית חברתית, גם אם חלק מאיתנו לא תמיד יודע את זה. אם תרצו יום אחד, נעשה לכם הצגה של כל המהלכים החברתיים שנעשו בכנסת הנוכחית בשנתיים בלבד. לא היה שום נושא חברתי שלא התמודדנו אתו. אז תפסיקו עם זה – עם ההרגשה שצריך להאשים את כולם. מה קורה פה? תתאפקו קצת. אתם רוצים שאני אשחק אתכם בדמגוגיה? אתם לא יודעים כמה אני חזק בזה, אבל לא אעשה את זה, כי אני אחראי לכל אחד, כולל לאבנר. כשאני מבקש שהוא ייצא כדי שיירגע, זה לטובתו ולא רק לטובת הדיון הזה.
חברי הכנסת, סיימנו את הסיבוב?

<קריאה:>
- - -

<היו"ר אלי אלאלוף:>
לא, אתה עוד לא חבר כנסת. תתאפק. תקשיב. תתאפק ותקשיב לדיון.

מישהו רצה עוד להוסיף? אנחנו מסכמים את הסעיף הזה של ההצמדה: לא מרוצים ממועדי ההצמדה, לא מרוצים מההצמדה שלא לקחה בחשבון את אי-ההצמדות הקודמות, ולכן הנושא הזה, בצורה של הסתייגות, בצורה של תקצוב – אנחנו לא נצביע עליו עכשיו, ונקיים דיון נוסף ונחזור עם הצעה שיש לה סיכוי לעבור. חברים, שיהיה ברור: שיש לה סיכוי לעבור בהצבעה של חברי הכנסת.
<עבד אל חכים חאג' יחיא (הרשימה המשותפת):>
שיבדקו את ההצעה של מיקי.

<היו"ר אלי אלאלוף:>
כן, היא תילמד. אני יכול להגיד לך שזה מפתה, אבל זה לא נבדק.
<עבד אל חכים חאג' יחיא (הרשימה המשותפת):>
לכן, אמרתי: שיבדקו.

<היו"ר אלי אלאלוף:>
אנחנו נבקש לבדוק את זה. תנו לנו את הזמן לעשות הבדיקה. אנחנו נעשה את הבדיקה. אני הייתי רוצה לסיים את החוק הזה ביום רביעי. לא יהיה יום רביעי? – יהיה יום רביעי אחר. לא יום רביעי אחר? – יהיה יום רביעי לאחר מכן.

<דורון יהודה:>
אתה צודק.

<היו"ר אלי אלאלוף:>
זה תלוי הרבה בכולנו חברי הכנסת ובאנשים שיושבים פה. אבל אל תאשימו אותנו. אנחנו, חברי הכנסת, היינו רוצים לסגור כמה שיותר מהר, במיוחד הקואליציה, ואני חייב להגיד שהמאבק האדיר של אילן, של קארין ושל כל אחד מאיתנו פה מכבד אותם ומכבד את הוועדה, ונגיע לסיכום הנדרש.
גמרתי עם חברי הכנסת שרצו לדבר? מישהו מהציבור רוצה? גברת, בבקשה.

<חנה עקיבא:>
רציתי לשאול: לפני רגע אמרת שלא יהיה שכר מינימום.
<היו"ר אלי אלאלוף:>
לא. תדברי למיקרופון, בבקשה.

<חנה עקיבא:>
אמרת שלא יהיה שכר מינימום.

<היו"ר אלי אלאלוף:>
כן.

<חנה עקיבא:>
בסדר. מתי כן?

<היו"ר אלי אלאלוף:>
לא יודע. זו התשובה הכי אמתית שיכולה להיות.

<חנה עקיבא:>
היעד שלנו הוא שכר מינימום ולא פחות.

<היו"ר אלי אלאלוף:>
לא יתקבל בפעימה - - -
<חנה עקיבא:>
אני אומר לך, אדוני: לא על הפעימה הזאת. לגבי הפעימה הזאת, אין שום בעיה וזה ידוע שלא.

<היו"ר אלי אלאלוף:>
אני רוצה לחסוך ממך את הכאב הנורא של הפגנות. תאמיני לי שכשאני רואה אותך שם, אני סובל לא פחות ממך, גם אם פיזית אני לא אתך. זה כאב אדיר. אני מבין. אבל זה לא יהיה בפעימה הזאת של ה-4.2 מיליארדים.
<חנה עקיבא:>
בסדר. מקובל.

<היו"ר אלי אלאלוף:>
לא יהיה. אני אומר לכם. מי שמתיימר להגיד לךְ - -
<חנה עקיבא:>
לא בפעימה הזאת. בסדר. מתי כן זה יהיה?

<היו"ר אלי אלאלוף:>
- - "יהיה בתאריך זה וזה" הוא שרלטן והוא מרמה.

<חנה עקיבא:>
אם לא בפעימה הזאת, אז מתי כן?

<היו"ר אלי אלאלוף:>
לא יודע. אמרתי לך.

<חנה עקיבא:>
נגיע לזה בסוף, כן?

<היו"ר אלי אלאלוף:>
לי אין תשובה.

<טלי פלוסקוב (כולנו):>
נמשיך לעבוד.

<חנה עקיבא:>
השאיפה היא להגיע לשכר מינימום.
<היו"ר אלי אלאלוף:>
אני אומר לךְ: לא יהיה בפעימה הזאת. זה הדבר האמתי היחיד שאני יכול להגיד.
<קריאה:>
הכרה כיעד, אדוני.
<היו"ר אלי אלאלוף:>
כל אשליה אחרת אני לא יכול להגיד.

בבקשה, גברת. תציגי את עצמך.

<רבקה צוק:>
אני ריבי צוק מ"עוצמה". כבוד היושב-ראש אמר: לא יהיה בפעימה הזאת של 4.2 מליארדים. מה שאני רציתי להדגיש הוא שחשוב שיהיה ברור כאן על השולחן, ולדעתי לא צריך לעבור את הוועדה, שבהצעת החוק היום אין 4.2. בהצעת החוק, שמונחת היום, יש רק את הפעימה הראשונה והשנייה – את התוספת של 500 השקל. אין היום בהצעת החוק פעימה שלישית, אין בה פעימה רביעית ואין בה מסגרת תקציבית. ממילא, מכיון שאין בה מסגרת  תקציבית ואין בה פעימות נוספות, אין בה גם כללי הקצאה של הפעימות הנוספות. אני חושבת שכאן צריך לבוא ביושר. כמו שיושב-ראש אמר: לא יהיה שכר מינימום ב-4.2. לא יהיה כי אין. זה ברור. אבל צריך להגיד את כל מה שאין, ולא צריך להסכים עם האין הזה.
<היו"ר אלי אלאלוף:>
למיטב ידיעתי, את משפטנית.

<רבקה צוק:>
נכון.
<היו"ר אלי אלאלוף:>
את מכירה חוק שאומר מה אין?

<רבקה צוק:>
אם אני מכירה חוק שאומר מה אין? לא, לא. אני אומרת שצריך להגיד ביושר מה יש ומה אין ושאי-אפשר להסכים עם האין הזה.
<היו"ר אלי אלאלוף:>
את האין הזה מוצאים בפרוטוקול – רק בפרוטוקול. אף אחד לא יגיד לך מה כוללים בחוק. זה חוק. זה עיקרון של חוק.

<רבקה צוק:>
לא חשוב – בשיח הציבורי. נדמה לי, שאנחנו רוצים בתהליך הזה להגיע להצעת חוק שלפחות חלק מהנכים יוכלו לברך עליה.
<היו"ר אלי אלאלוף:>
אני אשמח.

<רבקה צוק:>
נדמה לי שהצעת חוק שתיתרגם לחוק שבו אין הבטחה, אין על ה-500 שקל, וכל דבר מעבר לזה לא קיים ואפילו את האזכורים של ההצהרות, ההסכמים וכל ההיסטוריה דאגו למחוק מנוסח הצעת החוק האחרונה שמא מישהו יחשוב שפעם דיברו על 4.2 או על קצבת יעד של 4,000 – אז אנחנו לא מדברים על שכר מינימום, אבל צריך להיות משהו. אני דיברתי על האין לא בגלל שכותבים את האין, אלא מה שחייב להיות שם יש.
<היו"ר אלי אלאלוף:>
זה, בדיוק, מה שאנחנו מנסים להביא לידיעתכם. זה, בדיוק, מה שעשינו. ההצעה שלנו היא לגמור – כן, היום, או בשבוע הבא אם אפשר – - - -
<רבקה צוק:>
עם מסגרת תקציבית מעוגנת בחוק, פעימות וכללים להקצאתן?
<היו"ר אלי אלאלוף:>
אנחנו נדע להגיד לכם, בצורה הכי גלויה, הכי נקייה והכי שקופה, מה הקצבה שמתחילים בה אחרי הצעת החוק.

<רבקה צוק:>
לא שמתחילים, אלא שמסיימים. זה לא ה-500 שקל הראשונים, אלא מה יהיה בשנת 2022.

<היו"ר אלי אלאלוף:>
כמה שניתן, לפי התייעצות עם היועצים המשפטיים ועם אנשי האוצר – ותפסיקו לתקוף אותם. זה רק מהם. הם הראש המייצר אמצעים – אנחנו נביא הצעה, וכמה שיותר אנחנו נביא אולי מסמך משלים לחוק. אבל, בינתיים, בואו וננסה לבנות את החוק ונקדם אותו.
<רבקה צוק:>
רק אסכם במשפט.
<היו"ר אלי אלאלוף:>
עד כאן, גברת.

<רבקה צוק:>
אוקיי. סליחה.
<היו"ר אלי אלאלוף:>
גברת, בבקשה. היא לפניך. בבקשה, גברת. אמרי את שמך, בבקשה. בקול רם, בבקשה.
<רונית צרפתי:>
אני רונית צרפתי. אני לא שייכת לשום ארגון נכים, אבל חליתי לפני שנתיים. אני משערת שלרובכם כאן יש רישיון נהיגה. שילמתם על הרכב שלכם ביטוח מקיף. לא יכול להיות שאנחנו שילמנו כל חיינו ביטוח לביטוח הלאומי למקרה שיקרה, והמקרה הזה קרה ואנחנו מקבלים היום שיפוי על הוונטיל ולא יותר מזה. לא יכול להיות שאתם תפסיקו ותחזירו אותנו – מה שנקרא: ההיסטוריה חוזרת. אתם מחזירים את מעמד הנכים ל-2003, ושוב לרחובות. התוספת הקטנה הזאת היא לעולם לא תצטמצם. אנחנו מדברים כאן על דיני נפשות על דין צדק. אז, בעצם, אתם שולחים אותנו שוב לרחובות לחפש את הצדק. זה מה שאנחנו נעשה. אנחנו נמשיך לרדוף אחרי הצדק. אנחנו לא נוותר על הצדק שלנו, כי מגיע לנו שכר מינימום. יש כאן הצעה של אילן גילאון. אני לא מבינה למה צריך לקחת את כל הטלאים האלה ולעשות את כל המישמש הזה ואת כל הסלט.

<היו"ר אלי אלאלוף:>
ככה זה. ככה זה החיים הפרלמנטריים. - -
<רונית צרפתי:>
אלה החיים.
<היו"ר אלי אלאלוף:>
- - יש הצעת חוק טרומית.

<רונית צרפתי:>
היא עברה בקריאה טרומית ראשונה.
<היו"ר אלי אלאלוף:>
טרומית.

<מירב בן ארי (כולנו):>
טרומית זה לא - - -
<היו"ר אלי אלאלוף:>
טרומית. זה לא סופי.

<רונית צרפתי:>
אוקיי. למה לא - - -?
<היו"ר אלי אלאלוף:>
זה היה הישג אדיר לאילן גילאון. אני אומר לכם.
<רונית צרפתי:>
נכון.
<היו"ר אלי אלאלוף:>
שנית, יש עכשיו הצעת חוק, והצעת החוק לוקחת בחשבון את האפשרויות שהמדינה יכולה להעמיד לנושא כל כך כאוב כמו שלכם באישור שלנו.
<רונית צרפתי:>
זה לא המדינה – זה הביטוח הלאומי - -

<היו"ר אלי אלאלוף:>
לא, חבר'ה, אל תתחילו לחלק.

<רונית צרפתי:>
- -אומר, חד-משמעית שהוא רוצה לטפל בנו.
<היו"ר אלי אלאלוף:>
 הביטוח הלאומי זה לא המדינה.

<רונית צרפתי:>
כן.
<היו"ר אלי אלאלוף:>
בסדר. גמרנו.

<רונית צרפתי:>
כן.

<היו"ר אלי אלאלוף:>
אוקיי. שמעתי.

אדוני, בבקשה.

<עמיחי תמיר:>
אני עמיחי תמיר מארגון הנכים.
<היו"ר אלי אלאלוף:>
אני חוזר ואומר לכם: גומרים את הסיבוב וחוזרים לקריאת הסעיפים. אם מישהו רוצה לדבר, שימצא מקום ליד השולחן.
<עמיחי תמיר:>
ברשותך, אענה על שאלה ששאלת קודם. אם ניקח את הקצבה בערך של 2003, היום היא הייתה 4,200 שקלים. אם נתקדם קצת, הדרישה של הנכים היא לחיות בכבוד, וזו התוספת בין הערך של שכר המינימום למה שהיה בעבר.
אנחנו מדברים על הצמדה, וצריך לדבר על זה פחות במונחים של מתמטיקה ויותר של היגיון. כל הצמדה מטרתה לשמור על ערך קצבת הנכות. אמרו חבריי, וגם אני ראיתי בחשבון הבנק שלי, שמונה שקלים. המנגנונים האלה – האוצר צריך לבוא ברעיונות טובים איך לשמור ולא אנחנו. אנחנו באים לייצג את העמדה שלנו של זכות הנכה במדינה לחיות בכבוד. תודה.

<מיקי רוזנטל (המחנה הציוני):>
דיברת יפה מאוד.

<היו"ר אלי אלאלוף:>
באיזה עניין? גברת, את לא יכולה לדבר, כל עוד את לא יושבת סביב השולחן. עוד חברים רצו? נתי, בבקשה.
<נתי בייאליסטוק-כהן:>
אדוני, תודה רבה. אנחנו נפגשים הרבה סביב השולחן הזה וסביב הנושא הזה, ואנחנו מבינים את כללי המשחק. האוצר רוצה לתת כמה שפחות, ואנחנו רוצים כמה שיותר, אבל, בסופו של דבר, המגרש הזה הוא אך ורק שלכם; אתם השחקנים, אתם קובעים את הכללים, ומה שאתם תחליטו זה מה שיהיה. אם תחליטו יותר ממה שהאוצר רוצה לתת, יש בידי שר האוצר שתי ברירות: להסכים וללכת להביא ולמצוא את המקורות לכסף או לנסות להפיל את החוק הזה בקריאה שנייה ובקריאה שלישית במליאה. אתם עם המצפון שלכם.
אבל מה שאני כן מבקש באמת: בואו, תתחילו כבר לדבר על הסעיפים של החוק. תתחילו לעבור. תצביעו, כי אנחנו רוצים שלוח-הזמנים יתחיל לעבוד.
<היו"ר אלי אלאלוף:>
אוקיי. תודה.

בבקשה, אבל זו הפעם האחרונה לסיבוב הזה.

<ירון לוי:>
לגבי חברנו אבנר, הערה: אני, חד-משמעית, בטוח שזה לא, חס ושלום, כלפיך באופן אישי. זה כיו"ר ועדה.
<היו"ר אלי אלאלוף:>
בוא ונעבור. אישי – זה ענייני.

<ירון לוי:>
אני אומר, כי אני מכיר אותך.

<היו"ר אלי אלאלוף:>
בבקשה.

<ירון לוי:>
אני מתחבר למה שאמר חבר הכנסת מיקי. אני מתחבר ל-4,000 שקל. ההסתייגות היא מה שאמרתי לגבי השר"ם. אין לו קשר לעניין הזה בכלל. זו קצבה בסיסית. אם אנחנו, חברי הכנסת והוועדה יכולים להתקדם לכיוון 4,000 שקל, תחשבו על משהו. בואו ונייצר איזה משהו שיקדם אותנו לשכר מינימום. אני לא יודע מתי. אפשר להתווכח, אבל אפשר להגיע למשהו. אפשר להגיע למשהו, ואני סומך. אני יודע שאתה רוצה, ואני לא אומר עכשיו שזה יהיה במכה אחת. זה בוודאי בלתי-אפשרי. זה נראה לי. אבל להגיע לשכר מינימום? – כן.
הדבר החשוב – המשפט הזה "לתת לנכים קשים" כמוני לא מקובל.

<היו"ר אלי אלאלוף:>
אוקיי. שמענו את זה.

גברת, עכשיו כשמצאת כיסא, בבקשה.

<יפעת סולל:>
אני עורכת-הדין יפעת סולל, היועצת המשפטית של עמותת "כן לזקן". הצעת החוק, שמונחת כאן, יש בה אפליה קשה מאוד כלפי זקנים נכים במדינת ישראל. זה נכון שזקנים נכים בישראל מופלים מיסודם, משום שאם הם הופכים להיות נכים אחרי שהם הגיעו לגיל זקנה אף אחד לא מכיר בהם, והתיקון החלקי שנעשה ב-2003 הביא לכך שלפחות מי שהוכר קודם יזכה לאותן זכויות. פה רוצים להרוס את הסיפור הזה. פה אתם אומרים שמי שמקבל קצבת זקנה לנכה לא יקבל את התוספת אלא יקבל מחצית מהתוספת.
<היו"ר אלי אלאלוף:>
יש לי הערה טכנית. עוד מעט אנחנו נגיע לסעיף הקשור להסכמים.
<יפעת סולל:>
אוקיי.
<היו"ר אלי אלאלוף:>
אני מציע ששם נקיים את הדיון.

<יפעת סולל:>
זו הערה עקרונית, ואומר חצי משפט.

<היו"ר אלי אלאלוף:>
בבקשה.

<יפעת סולל:>
אני חושבת שהיה פה ארגון שלם שקם בסלוגן המאוד-מאוד נכון: "נכה – לא חצי בן-אדם", ופה רוצים: זקן – חצי נכה.

<קריאה:>
חצי אזרח.

<יפעת סולל:>
מן הראוי לפחות באמת בעניין הזה – אבל הוא מאוד-מאוד גדול – לפחות את הסיפור הזה: אסור להרשות להפלות אפליה על האפליה. תודה.
<היו"ר אלי אלאלוף:>
תודה.

נעמי, בבקשה. אחרי נעמי אנחנו ממשיכים לסעיף 2.
<נעמי מורביה:>
דבר ראשון – אני כן רוצה להודות על כל המאמצים שנעשים כאן. אני יודעת שאתה רוצה לראות את החוק הזה עשוי וגמור ובספר החוקים לא פחות מאיתנו. אני יודעת שחברי הכנסת, שנמצאים כאן, שהם חברי הכנסת האכפתיים ואלה שמריצים את החוק ועושים את כל המאמצים כדי שזה ייצא לפועל, רוצים בזה לא פחות מאיתנו. אני סומכת עליכם, ואני סמוכה ובטוחה, שאתם תגנו עלינו, שאתם תדאגו ושאתם לא תתנו לשערה משערות ראשינו ליפול.
לגבי נושא שכר מינימום, הכול עניין של מספרים, חנה. לא מילים – מספרים.
<חנה עקיבא:>
מספרים - - - במכולת ובתרופות.
<היו"ר אלי אלאלוף:>
רגע, רגע, חבר'ה.

<נעמי מורביה:>
אני אשב איתךְ בחוץ.
<חנה עקיבא:>
אני לא הולכת למכולת. - - -
<נעמי מורביה:>
חנה, חנה.

<היו"ר אלי אלאלוף:>
רגע. אני מבקש.

<חנה עקיבא:>
אתה יודע מה? עוד חודש - - -

<נעמי מורביה:>
חנה, חנה.

<היו"ר אלי אלאלוף:>
אני מבקש, באמת.

<חנה עקיבא:>
- - - זה לא עובד כך.

<היו"ר אלי אלאלוף:>
שמענו אותךְ בהקשבה גדולה.

<נעמי מורביה:>
חנה, אני לא התפרצתי לדברייך.

<היו"ר אלי אלאלוף:>
נעמי, תמשיכי, בבקשה.

<נעמי מורביה:>
אני לא התפרצתי לדברייך. אני אשב אחר כך בחוץ ואראה לךְ איך את בתוך שלוש שנים נמצאת בשכר מינימום בלי שיקראו לזה שכר מינימום, בסדר? הכול בסדר.

<נתי בייאליסטוק-כהן:>
מה, נעמי, יש תכנית להוריד את שכר המינימום?

<נעמי מורביה:>
צריך לתת לחוק הזה לעבור, ולעשות את זה בדרך הטובה ביותר. אני סומכת עליך, אדוני, שאתה דואג לנו כמו שדאגת תמיד. אנחנו יודעים מאיפה באת. אנחנו יודעים מה האג'נדה שלך. אנחנו רוצים כבר לראות את ההצבעות. רוצים לראות התקדמות. לשבת ולהמשיך ולהגיד את אותם משפטים עד אינסוף לא יקרב אותנו ב-28 במרץ ולא ב-28 באפריל וגם לא ב-28 ביולי. שקל לא נראה. אז, אני חושבת שכדאי שנתחיל להזיז את העניינים וניתן לחברי הכנסת להתקדם.
<היו"ר אלי אלאלוף:>
אוקיי.
ברשותכם, אנחנו עוברים לסעיף 2.

<נעה בן שבת:>

	2.
	בסעיף 32(א) לחוק העיקרי, במקום הקטע החל במלים "סכום השווה" ועד המילה "אחוזים" יבוא "סכום כמפורט להלן", ובסופו יבוא:

	
	
	(1)
	בשנת 2018 – 


כאן יש תיקון, וזה צריך להיות: 55.55%.

<קריאה:>
למה 55%?

<נעה בן שבת:>
זה הנתון שנמסר לנו על-ידי המוסד לביטוח לאומי בעקבות ההערה שנאמרה בדיון הקודם ובעקבות הבדיקה של המ.מ.מ.

<קריאה:>
54.92%.

<נעה בן שבת:>
הם אומרים: 55.55%.

<שלומי מור:>
זה מוסכם גם על אייל.

<נעה בן שבת:>
	
	
	(2)
	בשנת 2019 – 57.82 אחוזים;

	
	
	(3
	בשנת 2020 ואילך – 56.19 אחוזים.


<אילן גילאון (מרצ):>
כמה זה בשקלים, בבקשה?

<דפנה אזרזר:>
נשמח להסבר.

<נעה בן שבת:>
כמה זה בשקלים? האם הביטוח הלאומי יכול להגיד בכמה מיליארדי שקלים מדובר?

<היו"ר אלי אלאלוף:>
משרד האוצר יכול להגיד לנו את התרגום לשקלים?

<מירב בן ארי (כולנו):>
אלי, הוא יצא רגע.

<נעה בן שבת:>
התוספת מבחינת מיליארדים.

<שלומי מור:>
האחוז הזה הוא מסך גביית דמי הביטוח של הביטוח הלאומי.
<קריאה:>
לא שומעים.

<שלומי מור:>
האחוז, שמצוין פה, הוא הסך-הכל – סך האחוז שהאוצר משפה את המוסד על גביית דמי ביטוח, ולכן המספר הזה לא כל כך רלוונטי כי זה יכול להיות 30 או 40 מיליארד שקל. המספר הזה לא רלוונטי, אבל המספר הזה – נוסף השיפוי שנועד לממן את מלוא התיקון הספציפי הזה.
<מיקי רוזנטל (המחנה הציוני):>
אני חושב שהקריטריונים האלה - - -

<קארין אלהרר (יש עתיד):>
אני רוצה לומר הערה.

<מיקי רוזנטל (המחנה הציוני):>
אה, סליחה. סליחה, קארין.

<מירב בן ארי (כולנו):>
אלי, היא הגיעה.

<היו"ר אלי אלאלוף:>
רגע, רגע.

<מיקי רוזנטל (המחנה הציוני):>
תני חיוך. תראי איך אני מדבר. אני מפחד ממנה.

<אילן גילאון (מרצ):>
אדוני, מה הסכום הנומינלי?

<מיקי רוזנטל (המחנה הציוני):>
להצביע מותר?...

<עבד אל חכים חאג' יחיא (הרשימה המשותפת):>
משפט ליועצת המשפטית: כשמתכוונים לשנה הבאה, זה מתחילת השנה?

<היו"ר אלי אלאלוף:>
חבר'ה, קצת סדר.

<עבד אל חכים חאג' יחיא (הרשימה המשותפת):>
כשרשום "2018", זה אמור להיות מינואר 2018?

<נעה בן שבת:>
מנגנון השיפוי - - -

<היו"ר אלי אלאלוף:>
חברים, שנייה. תסבירי. בואו ונסביר את הסעיף הזה, שיהיה מובן גם לאנשי האוצר.
<עבד אל חכים חאג' יחיא (הרשימה המשותפת):>
נסביר מה בשנה מסוימת.
<נעה בן שבת:>
אנחנו הערנו, בדיון הקודם, לפי מה שנמסר לנו מהמ.מ.מ., שהסכום שהופיע שם קודם לכן לא הגיע לשני מיליארדי שקלים. המוסד לביטוח לאומי בדק את הטענה הזאת, והציע תיקון. אנחנו הבנו שזה בתיאום אתכם.
<יעל אגמון:>
לא, לא. זה לא בדיוק כך. אני אסביר.
<היו"ר אלי אלאלוף:>
יעל, תגידי את שמך.

<יעל אגמון:>
אני יעל אגמון מאגף התקציבים. בשנת 2019, בעצם עם הגעת המתווה הזה להפעלה מלאה, העלות המלאה שלו היא 2.150 מיליארדים. בשנת 2018, מאחר והחוק כרגע מדבר על פעימה של 340 בינואר ופעימה של 500 מיולי, הוא עולה קצת פחות – הוא עולה 1.860 מיליארדים. המספר הזה, 54.92% משקף 1.860 מיליארדים, כי זו ההוצאה של המוסד לביטוח לאומי. בשנת 2019 ואילך הסכום הזה יעלה ל-2.150 מיליארדים. לכן אני כן מבקשת.
<מיקי רוזנטל (המחנה הציוני):>
העניין הוא כדלקמן: הסכום נגזר מההתחשבנויות בין הממשלה לביטוח הלאומי, והוא לא רלוונטי ממש לנכים. לדעתי, אין שום מניעה לרשום את הדבר הזה כסכום ברור ומובן לכל בר בי רב ולא להתחשבנות בין הממשלה לביטוח הלאומי. זה לא ראוי. זה לא מובן.
<היו"ר אלי אלאלוף:>
למה? זה ראוי. אתה שומר על הקופה של הביטוח הלאומי.
<מיקי רוזנטל (המחנה הציוני):>
לא.

<היו"ר אלי אלאלוף:>
אנשים פה מודאגים בזה בצדק.
<מיקי רוזנטל (המחנה הציוני):>
אני יודע, אבל אני אגיד לך מה יקרה. אם, למשל, חס וחלילה, יהיה משבר כלכלי, וההתחשבנות בין הביטוח הלאומי למדינה תשתנה, הקצבאות ישתנו בהתאם, בגלל שהן לא בסכום הנומינלי. לפיכך, לא ראוי בכלל לחוקק בצורה כזו.
<יעל אגמון:>
- - -

<מיקי רוזנטל (המחנה הציוני):>
רק שנייה. מותר לי להגיד את דעתי.
<היו"ר אלי אלאלוף:>
כן, כן. בבקשה.

<מיקי רוזנטל (המחנה הציוני):>
גברת אגמון, אני מאוד מעריך אותך. את יודעת שאני אפילו אוהב אותך, ואסור להגיד את זה בפורום הזה, אבל מותר לי עדיין להחזיק בדעתי.
<אילן גילאון (מרצ):>
שפה כזו ממנו בחיים לא שמעתי.

<מיקי רוזנטל (המחנה הציוני):>
אני חושב שדרך המלך לחוקק את זה היא לחוקק את זה בסכומים ולא באחוזים, ואין סתירה בדבר הזה וזה רק יותר בהיר וברור. זה הכול.

<נעה בן שבת:>
אבל, למעשה, מה שהסביר שלומי מור הוא שהסכומים האלה הם שיפוי מסך כל ההכנסות, מסך כל הגבייה, של המוסד לביטוח הלאומי. זאת אומרת, המדינה מוסיפה אחוז מתוך הגבייה של המוסד לביטוח לאומי.
<מיקי רוזנטל (המחנה הציוני):>
אתן לך דוגמה. ב-2017 הביטוח הלאומי גבה 47 מיליארד שקל, והמדינה שיפתה אותו בעוד 40 מיליארד שקל בערך בגין כל מיני דברים שאני לא נכנס אליהם. היה מה שנקרא כאילו עודף גבייה, והממשלה לקחה את זה וכו'. הדבר הזה נגזר מכול מיני פקטורים שאינם רלוונטיים לעניין הזה. יש לומר את הדבר הבא – אנחנו אומרים: אנחנו מפצים את הנכים ומעלים את הקצבה ב-X. המשמעות היא: תכפילו במספר הנכים, ונגיע לסכום, וזה החוק.
<נעה בן שבת:>
יש באמת הסתייגות כזו.

<מיקי רוזנטל (המחנה הציוני):>
למה צריך לעשות את זה בצורה הזאת, שיכולה בעתיד להרע את מצבם?

<יעל אגמון:>
בשנים האחרונות - - -
<מיקי רוזנטל (המחנה הציוני):>
מה?

<היו"ר אלי אלאלוף:>
יעל, רק שנייה.

<נעה בן שבת:>

בעמוד 8 יש הסתייגות של חבר הכנסת אילן גילאון וקבוצת הרשימה המשותפת, וסליחה, גם כל סיעת מרצ: "ברישה, במקום 'בסעיף 32(א)' יבוא 'בסעיף 32', אחרי 'העיקרי' יבוא '(1) בסעיף קטן (א)', ובסופו יבוא: '(2) אחרי סעיף קטן (ח)'" – זאת אומרת בסעיף 32(ח) – "'אחריו יבוא: '(ט) החל משנת 2021 ישפה אוצר המדינה את המוסד, בכל שנת כספים, בסכום שלא יפחת מ-4.241 מיליארד שקלים חדשים, בעד ההגדלות של הקצבאות לפי פרק ט' ולפי סעיף 251'". זו ההסתייגות שנוקבת בסכום של 4.241 מיליארדים.
<מיקי רוזנטל (המחנה הציוני):>
אני  חושב ששילוב בין שני הנתונים אותי מרגיע, דהיינו לא אכפת לי שאם זה טוב להם לצרכי החישובים הפנימיים שלהם זה יהיה באחוזים, ובתנאי שזה לא יפחת מ-. ואז אנחנו - - -
<נתי בייאליסטוק-כהן:>
זו ההסתייגות.

<היו"ר אלי אלאלוף:>
מהי עמדת האוצר?
<יעל אגמון:>
למעשה, סעיף 32 בחוק הביטוח הלאומי מאגד בתוכו את כל ההעברות של אוצר המדינה לביטוח לאומי. הוא הסעיף הכי גדול, והוא באמת - - -

<היו"ר אלי אלאלוף:>
הקצבאות.

<יעל אגמון:>
לא, זה לא על הקצבאות – זה השיפוי על הגבייה. זה אומר: שיפוי האוצר בגבייה. זה אומר שעל כל שקל שביטוח לאומי גובה האוצר מוסיף X אגורות לפי מה שכתוב בחוק, והיום זה באזור ה-51%. גביית ביטוח לאומי עולה כל שנה, כי פשוט כמות המועסקים וכמות האנשים במשק גדֵלה ולכן גביית ביטוח לאומי גדֵלה כל שנה, כך שבשנים האחרונות המצב הזה היטיב עם ביטוח לאומי.
<קריאה:>
איפה הכסף?

<יעל אגמון:>
צריך להבין ששינוי של הדבר הזה הוא שינוי של מנגנון מאוד-מאוד מורכב. אפשר לדבר עליו, אבל בטח לא - - -
<היו"ר אלי אלאלוף:>
למה להכניס את זה, כמו שאומר חבר הכנסת, בחוק הזה?

<יעל אגמון:>
כי אנחנו כן רוצים. מאחר והביטוח הלאומי נמצא בגירעון אקטוארי ואנחנו רוצים לשמר את היציבות הפיננסית שלו - -
<אילן גילאון (מרצ):>
- - - לחוק הזה שלא היה צריך להיות בו.
<יעל אגמון:>
- - ולוודא שהוא לא נמצא בגירעון, אנחנו כן רוצים לוודא שכשהממשלה מגדילה את הוצאות הביטוח הלאומי היא גם משפה אותו עבור ההוצאה הזאת. בעצם, מה שאנחנו אומרים פה הוא שהשיפוי הזה - - -
<אלון מסר:>
שאנחנו נגדיל את ההשתתפות התקציבית בשביל לשלם את הקצבאות האלה.
<יעל אגמון:>
נכון.
<מיקי רוזנטל (המחנה הציוני):>
אין לנו שום בעיה, אבל מה דעתכם שנכתוב את זה כמו שאתם מציעים, ובתנאי שזה לא יפחת מסכום שנסכים עליו.
<יעל אגמון:>
אבל, בסוף, הסכום - - -
<מיקי רוזנטל (המחנה הציוני):>
אבל, אז, זה מבטיח את מה שאת מבקשת וגם את מה שאנחנו מבקשים.

<יעל אגמון:>
אענה לך. הסכום הזה, בסוף, מכיל בחובו הרבה מאוד דברים. לצורך העניין, בשנה שעברה, בחוק ההסדרים של 16'-15', ואני בטוחה שהוועדה זוכרת, כשעשינו את "חיסכון לכל ילד", בתקופות הרטרו של 17', 18' ו-19' המספר הזה עלה, וב-20' זה יורד כי הרטרו יורד. זאת אומרת, אנחנו כל הזמן משנים אותו לפי מה שהממשלה מביאה.
<מיקי רוזנטל (המחנה הציוני):>
היא הנותנת.

<טלי פלוסקוב (כולנו):>
האם - - -?

<יעל אגמון:>
זה לא מה שאת מדברת. זה גם לא משפיע על הקצבאות.

<אלון מסר:>
זה לא משפיע על הקצבאות. זה לא משפיע על הקצבאות.

<טלי פלוסקוב (כולנו):>
האם יש אפשרות בחקיקה של היום לכתוב את האחוזים האלה, אבל יחד עם זה: "נכון להיום הוא כך וכך".

<יעל אגמון:>
האחוזים האלה מבטאים סך של כמעט 30 מיליארד שקל.
<טלי פלוסקוב (כולנו):>
לא. אני רוצה להיום. זאת אומרת, היום אנחנו עושים חקיקה. האם אתם יכולים כן לרשום את הסכום נכון להיום?
<אלון מסר:>
אפשר רגע להסביר ולחדד את הסוגיה.

<קארין אלהרר (יש עתיד):>
נו, אז מה העמדה?

<אלון מסר:>
נשאלה השאלה האם הקצבאות יכולות להיפגע מהדבר הזה. הסעיפים האחרים מסבירים את זה, ונגיע אליהם ונראה שלא, כי מדובר בדיוק על סכומים שמופיעים בקצבה בשנים 17', 18' ו-19'. הסכומים האלה נועדו, בסך-הכול, להסדיר את כל הכסף – להגדיל את הכסף שעובר ממשרד האוצר לביטוח לאומי כדי לשלם אותם. לכן, אם יש פה איזה שהוא חשש שאם זה באחוזים הקצבה עצמה תרד, אני חושב שהוא לא יכול להגיע לשם.
<טלי פלוסקוב (כולנו):>
אבל כדי שבן-אדם שלוקח את החוק - - -
<מיקי רוזנטל (המחנה הציוני):>
אם מה שאתה אומר נכון, ומקובל עלי, אז אנחנו רוצים - - -

<טלי פלוסקוב (כולנו):>
אנחנו בעד, אבל אפשר לרשום לידו גם סכום?

<יעל אגמון:>
אי-אפשר, כי הסכום הזה הוא סכום שמדבר - - -

<טלי פלוסקוב (כולנו):>
לא. נכון להיום. יש סכום נכון להיום?

<קריאה:>
לא. תקראי את ההסתייגות של אילן.

<מיקי רוזנטל (המחנה הציוני):>
אתם מבקשים לגרום לזה שהממשלה תעביר כסף לביטוח הלאומי כדי שלא ייקלע לגירעון אקטוארי. הבנו, מצוין, אתם אחראיים. באותה נשימה אתם אומרים שאין סיכוי שזה יפחית את קצבת הנכים.
<יעל אגמון:>
לא. זה נפרד לגמרי מהקצבאות.
<קריאה:>
זה לא קשור לקצבאות.

<מיקי רוזנטל (המחנה הציוני):>
אין שום בעיה. - -

<קארין אלהרר (יש עתיד):>
מה אכפת לכם לכתוב?

<מיקי רוזנטל (המחנה הציוני):>
- - מה אנחנו מבקשים מכם? שתכתבו את זה.

<קריאה:>
אני שואל עוד שאלה.

<היו"ר אלי אלאלוף:>
אלון, תרשה לי לשאול שאלה. אני רוצה להבין אם אני מבין.
<אלון מסר:>
- - -שם רשום בדיוק מה גובה הקצבה, ואז אפשר לדבר האם זה משפיע. הסעיף זה לא רלוונטי לגובה הקצבה הספציפית. הוא על סך הסכום של כל הכסף שעובר מהאוצר לביטוח הלאומי.

<היו"ר אלי אלאלוף:>
אוקיי. אני רוצה להבין: מה יקרה, כשהסעיף הזה לא יהיה?

<אלון מסר:>
אם הסעיף זה לא יהיה, הביטוח הלאומי יהיה בקשיים גדולים.
<יעל אגמון:>
זה אומר שגירעון הביטוח הלאומי יגדל בשני מיליארדי שקלים בשנת 2018, 2019 והלאה, וקרן הביטוח הלאומי  תתרוקן יותר מהר וביטוח לאומי יגיע לחדלות פירעון מוקדם יותר.
<היו"ר אלי אלאלוף:>
אז התשובה היא, שכדאי לכתוב את זה, כדי לחייב את הממשלה להעביר לביטוח הלאומי.
<יעל אגמון:>
אבל, זה מה שכתוב.
<היו"ר אלי אלאלוף:>
לא, לא.

<מיקי רוזנטל (המחנה הציוני):>
לכל משפט יש רישה וסיפה.

<היו"ר אלי אלאלוף:>
אם זה שומר על הקופה, על ערך הקופה, של הביטוח הלאומי, מה רע שאנחנו נחייב בסעיף הזה את הממשלה להעביר לביטוח הלאומי - -

<אילן גילאון (מרצ):>
- - - הביטוח הלאומי.

<היו"ר אלי אלאלוף:>
- - כל הוצאה שתהיה בביטוח לאומי? אני לא מבין מה הבעיה בזה.
<אלון מסר:>
זה מה שרשום פה.

<נעה בן שבת:>
אבל, השיפוי הזה הוא לא שיפוי מלא. השיפוי הזה הוא שיפוי מלא?
<יעל אגמון:>
שיפוי מלא.

<אלון מסר:>
שיפוי מלא. הסכום משקף שיפוי מלא שיועבר לביטוח הלאומי בגין כל קצבה.
<דורון יהודה:>
שיהיה כתוב. למה אתה מתעקש?

<קארין אלהרר (יש עתיד):>
אז למה אתם לא כותבים - - - ?

<אלון מסר:>
ככה רושמים בחוק.

<אילן גילאון (מרצ):>
מה זה "ככה רושמים"? כדי שלא יבינו מה שאתם רוצים?

<קארין אלהרר (יש עתיד):>
למה? רגע, רגע. סליחה. אני מתנצלת. - - -

<מיקי רוזנטל (המחנה הציוני):>
אפשר להתייעץ עם היועצת המשפטית בעניין זה?

<היו"ר אלי אלאלוף:>
לא. יש לי הצעה: היות ויש לי הרגשה שאנחנו מסכימים במהות, אנחנו נעשה בין הישיבות דיון פנימי שלנו ונגיע עם נוסח.
<אילן גילאון (מרצ):>
תרשום את זה באחוזים, בכסף וגם בביטקוין, כדי שלא- - -
<היו"ר אלי אלאלוף:>
אוקיי. אנחנו משאירים את זה, ונבוא עם נוסח שיהיה מקובל על-ידי כולם היות ועיקרון מקובל.
נמשיך לסעיף 3.

<דורון יהודה:>
יש לי שאלה.

<אילן גילאון (מרצ):>
בחדר הזה יש או תנור או מקפיא. אין משהו באמצע.

<נעה בן שבת:>
	תיקון סעיף 196
	2א.
	בסעיף 196(ג)(1) לחוק העיקרי, ברישה, במקום "בסעיף 200א(ב)" יבוא "בסעיף 200א(ב), (ב1) או (ב2), לפי העניין".


זה תיקון נוסחי, כיון שמוסיפים, לפי הצעת החוק, לסעיף 200א עוד שני סעיפים קטנים: (ב1) ו-(ב2). אז, גם הם צריכים לבוא בחשבון באותו סעיף 196, שמדבר על תחילת מתן הקצבה ומועד לפני תום 90 ימים.
	תיקון סעיף 200
	3.
	בסעיף 200 לחוק העיקרי:

	
	
	(1)
	בסעיף קטן (א), במקום "29%" יבוא "35.33%";


<טלי פלוסקוב (כולנו):>
זה כבר גובה הקצבה?

<קריאה:>
לא.
<קארין אלהרר (יש עתיד):>
זה ה-disregard.

<נעה בן שבת:>
כן. אנחנו מדברים עכשיו כבר על ה-disregard.

	
	
	(2)
	בסעיף קטן (ב), במקום הסיפה החל במילים "(לקצבה בשיעור זה)" יבוא "(להלן – קצבת יחיד מלאה)";


זה רק תיקון נוסחי, כי היו בעבר כמה תיקונים לחוק הזה והנוסח יצא מעט משובש. הכוונה ברורה, ואלה רק תיקוני ניסוח ולא תיקוני מהות כאן בפסקה (2).

גם בפסקה (3) זה רק תיקוני נוסח ולא תיקוני מהות.

	
	
	(3)
	בסעיף קטן (ג), במקום הקטע החל במילה "בנוסף" ועד המילה "תוספת" יבוא "נוסף על קצבה חודשית מלאה, תוספת".


אלה תיקוני נוסח, אבל התיקון המהותי הוא התיקון של ה-disregard, ובנושא זה יש מעמוד 8 ואילך כמה הסתייגויות. הסתייגות אחת היא של קבוצת יש עתיד וקבוצת המחנה הציוני, - -
<עבד אל חכים חאג' יחיא (הרשימה המשותפת):>
- - -

<אילן גילאון (מרצ):>
חבר'ה, שנייה.

<היו"ר אלי אלאלוף:>
חבר'ה, אנחנו בהסתייגות שלכם.

<נעה בן שבת:>
- - שבמקום "35.33%" יבוא "43.41%", זאת אומרת זה יהיה 4,300 שקלים בפעימה השנייה, - -
<אילן גילאון (מרצ):>
נכון.

<נעה בן שבת:>
- - וכמובן יצטרכו לעשות את התיקונים המתאימים גם בסעיף 10 שעוסקת בתיקון לוח ח', אם ההסתייגות הזאת תתקבל, וגם בהוראות השעה של הפעימות שנוגעות גם לסעיף שאנחנו עוסקים בו, סעיף 200, וגם בלוח ח'1 – לעשות את אותן ההתאמות לגבי תקופת הוראת השעה, ובהן הסכום יהיה 40.38% שזה 4,000 שקלים.
<היו"ר אלי אלאלוף:>
איזה? – בהסתייגויות. אלה הסכומים של ההסתייגויות.

<נעה בן שבת:>
ההסתייגויות.

<אילן גילאון (מרצ):>
מה זה אומר?

<קארין אלהרר (יש עתיד):>
אילן. נועה, - - -

<נעה בן שבת:>
רק רגע, בבקשה. זו ההסתייגות שלך, גברתי, שמדברת על 4,300 ועל 4,000. זו ההסתייגות שנאמרה בדיון.
<קארין אלהרר (יש עתיד):>
לא, לא, לא. במעמד הדיון דיברתי על השוואה לשכר מינימום, כלומר שה-disregard יהיה בגובה שכר מינימום.

<נעה בן שבת:>
אוקיי. ה-disregard –זו תהיה הסתייגות נוספת – לגובה שכר מינימום.

<עבד אל חכים חאג' יחיא (הרשימה המשותפת):>
- - -

<אילן גילאון (מרצ):>
דיברנו על 4.3. זה מה שסוכם.

<עבד אל חכים חאג' יחיא (הרשימה המשותפת):>
אני מצטרף אליה.
<נעה בן שבת:>
אתה מצטרף להסתייגות של שכר מינימום?

<עבד אל חכים חאג' יחיא (הרשימה המשותפת):>
כן, בשם המשותפת.

<קריאה:>
גם אנחנו.

<אילן גילאון (מרצ):>
גם אנחנו.

<היו"ר אלי אלאלוף:>
אני רוצה להגיד בנקודה זו - - -

<קארין אלהרר (יש עתיד):>
מה אכפת לי? - - -

<אילן גילאון (מרצ):>
- - -

<נעה בן שבת:>
יש רק עוד הסתייגות אחת. יש הסתייגות נוספת של קבוצת הרשימה המשותפת וקבוצת המחנה הציוני. בעניין הזה תצטרכו הסתייגויות חלופיות. ההסתייגות שלכם ביקשה שבמקום הקטע הזה אתם תבטלו לגמרי את ה-disregard. אני לא רוצה פה להלאות מבחינת דרך הביצוע של ההוראה הזאת, אבל היא מבטלת לגמרי את מנגנון ההכנסה, את מבחני ההכנסה, לנכות. זו הייתה ההצעה שלכם. זה גם בסעיף 202 וגם בסעיף 209.
<אילן גילאון (מרצ):>
מה, הייתה הסתייגות לפה?

<נעה בן שבת:>
זו הייתה הסתייגות של הרשימה המשותפת, - -

<אילן גילאון (מרצ):>
לחוק הזה?

<נעה בן שבת:>
- - שביקשה לבטל לגמרי. 

<עבד אל חכים חאג' יחיא (הרשימה המשותפת):>
להוריד את זה לגמרי.

<אילן גילאון (מרצ):>
לא. מה שאתה רוצה זה נכון, אבל לא בטוח שכאן המקום להכניס את זה.

<היו"ר אלי אלאלוף:>
חברים, אני רוצה להגיד לכם: לגבי כל ההסתייגויות, זכותכם המלאה.

<דורון יהודה:>
יחיא, - - - רפואיים לתת.

<היו"ר אלי אלאלוף:>
יהודה, רק שנייה.

אני רוצה להגיד לכם שמהבדיקות והדיונים שקיימנו פנימה, ההמלצה שלנו אמורה להיות, ובשלב זה אני מוכן להגיד אפילו שלי ובתיאום עם השרים: 3,800 שקל זה הגובה שאנחנו מבקשים, - -
<אילן גילאון (מרצ):>
במקום 3,500, נכון?

<היו"ר אלי אלאלוף:>
כן. - - במקום 3,500 שהיה בהתחלה.

יהודה, בבקשה. תגיד את שמך.

<דורון יהודה:>
אני דורון יהודה מארגון הנכים, חבר הנהלת פורום ארגוני הנכים.

<היו"ר אלי אלאלוף:>
יהודה, סליחה. בבקשה.

<דורון יהודה:>
יש פה משהו שלא מובן לי במספרים של שנת 2018 ו-2019, כי על-פי מה שאני ישבתי עם השר כחלון וגם עם שר העבודה, בישיבות שהיו לנו דובר על כך שפעימה ראשונה היא 1.2 מיליארדי שקלים, ואחר כך הפעימה השנייה היא 1.1 מיליארדי שקלים. אם אני מחבר את שניהם, יש לי כבר 2.3 מיליארדים.

הייתה גם ישיבה אצל ראש הממשלה עם שר האוצר, והחליטו לעשות קיצוץ רוחבי של 250 מיליון נוספים. אני לא רואה את זה, את הסכומים האלה, בכל המסר שאתם מוסרים לנו כרגע בנתונים. אני שואל: איפה הם? היו ישיבות. אני לא רואה את זה.
<היו"ר אלי אלאלוף:>
יהודה, אני חושב שהשאלה שלך באה לפני זמן. כשאנחנו נגמור את החקיקה, אנחנו נדע בדיוק כמה עולה החוק במתכונת שיאושר. ואז, תקבל.
<דורון יהודה:>
אני מדבר על שתי הפעימות הראשונות.

<היו"ר אלי אלאלוף:>
אני לא סותר את הדברים. אני רק אומר לך, שכרגע אף אחד לא מסוגל לאמת, להכחיש או לתקן את הסכומים שאתה אומר.

נתי, בבקשה.

<נתי בייאליסטוק-כהן:>
אני רוצה להגיד על ה-disregard. קודם כל, כל שקל שתוסיפו הרי הוא מבורך. אבל, היום, בסכומים שעליהם אנחנו מדברים, שני דברים קורים: זה לא באמת מעודד אף אחד לצאת לעבודה. זה מעודד אנשים להגביל את המשרה שלה לגובה ה-disregard. מצד שני, אני אומר שוב, וצריך לקחת זאת שבחשבון: כשאדם עובר עם נכות לגיל זקנה, הוא עובר עם הקצבה שמשולמת לו. ככל שה-disregard יהיה נמוך יותר, כך החלק שיעבור אתו לזִקנה כהשלמה לנכות, קצבת זקנה לנכה, יהיה קטן יותר והוא ייפגע שוב. ככל שאנחנו מדברים על disregard במונחים נמוכים יותר, זה יותר אנשים שהמשרה שלהם הייתה נמוכה יותר והשכר שלהם היה נמוך יותר ייפגעו מזה. במצב הזה, מן הסתם גם לא תהיה להם פנסיה, אם ניקח בחשבון את שמונה שנות פנסיית החובה האחרונות.

לכן, אני אומר באמת בדחילו ורחימו: תרימו את ה-disregard הזה. זה יגרום ליותר אנשים לעבוד. זה יתרום למשק בצורה משמעותית, ולא יפגע באנשים: לא במעבר לגיל זקנה - - -
<מיקי רוזנטל (המחנה הציוני):>
אני יכול לשאול אותך שאלה?
<נתי בייאליסטוק-כהן:>
כן.

<מיקי רוזנטל (המחנה הציוני):>
נניח שיש לנו סכום מוגבל. אם אנחנו מעלים את ה-disregard, אנחנו צריכים להוריד את הקצבה. מה אתה מעדיף: שנוריד את הקצבה או שנוריד את ה-disregard?
<נתי בייאליסטוק-כהן:>
תשמע, - - -
<מיקי רוזנטל (המחנה הציוני):>
אתה צריך להחליט.

<דפנה אזרזר:>
- - -
<מיקי רוזנטל (המחנה הציוני):>
שנייה. מה קרה? אני לא יכול לשאול? מה קרה? נהייתם - - -
<סיגלית זיו:>
נוריד לך את השכר – נראה מה אתה תגיד.
<היו"ר אלי אלאלוף:>
רגע, רגע. בואו ותאפשרו. יש פה שאלה מאוד לגיטימית. תבינו: השאלה של מיקי היא סופר-לגיטימית, - -

<קארין אלהרר (יש עתיד):>
מה הייתה השאלה?

<היו"ר אלי אלאלוף:>
- - כי, בסוף, אל תשכחו: כל אחד שמדבר מתחייב ל-4.2. אתם מעלים משהו – אתם מורידים ממשהו. 

<אילן גילאון (מרצ):>
אבל למה זה צריך לבוא בתוך זה?

<נתי בייאליסטוק-כהן:>
קודם כל, אני אגיד - - -

<היו"ר אלי אלאלוף:>
כרגע ההצעה היא כזאת. נתי, אנחנו יודעים: כל הניתוח שלך – אתה כלכלן, ולא במקרה ולא סתם כלכלן. אז, אתה מנתח נכון. מול הניתוח שלך יש את המציאות שלנו. זה מה שיש. זו המציאות. איך אתה מתמודד עם כל התיאוריה הנכונה שלך?
<נתי בייאליסטוק-כהן:>
אנחנו קראנו השבוע בבית-הכנסת את פרשת "יתרו". בפרשת "יתרו" מקבלים את התורה. אני נשבע לך שקראתי אותה, ואף מילה בעשרת הדיברות לא עברה 4.2.

<מיקי רוזנטל (המחנה הציוני):>
על זה אנחנו מסכימים.

<היו"ר אלי אלאלוף:>
תודה רבה. גם אני אמרתי את זה.

<נתי בייאליסטוק-כהן:>
יפה.

<היו"ר אלי אלאלוף:>
רגע, רגע.

<מיקי רוזנטל (המחנה הציוני):>
אבל גם אם זה יהיה 5, אנחנו צריכים להחליט מה יהיה יותר גבוה: ה-disregard או הקצבה? ברור לך שיש השלכה ויש הצלבה ביניהם. אני שואל אותך: אם אתה צריך להכריע? אל תהיה גיבור גדול.
<נתי בייאליסטוק-כהן:>
אבל, חבר הכנסת רוזנטל, אני - - -

<מיקי רוזנטל (המחנה הציוני):>
אני שואל אותך. אל תענה לי במספרים. תענה לי בעיקרון.
<נתי בייאליסטוק-כהן:>
אני אענה לך.

<מיקי רוזנטל (המחנה הציוני):>
אם אתה צריך להכריע בין disregard יותר גבוה לבין קצבה יותר גבוהה, מה אתה מציע?
<אילן גילאון (מרצ):>
מיקי, למה הוא צריך להכריע בין שני אלה?
<קריאה:>
כי זה כסף.

<היו"ר אלי אלאלוף:>
הקופה מוגבלת.
<קריאה:>
העלות.

<היו"ר אלי אלאלוף:>
כי הקופה מוגבלת.

<מיקי רוזנטל (המחנה הציוני):>
אני נגד המחיר - - -

<אילן גילאון (מרצ):>
אמר פה השר: הסכום הזה לא מקודש.

<סיגלית זיו:>
אתה גיבור גדול.

<מיקי רוזנטל (המחנה הציוני):>
אני אמרתי שזה מקודש?

<סיגלית זיו:>
 - - -כיסא בכנסת. נראה אותך מתמודד. חצוף.

<היו"ר אלי אלאלוף:>
אם כבר, את זה אני אמרתי.

<מיקי רוזנטל (המחנה הציוני):>
בשישה מיליארד גם צריך להכריע.

<היו"ר אלי אלאלוף:>
אני. אני אמרתי.

<מיקי רוזנטל (המחנה הציוני):>
גם אם זה שישה מיליארד, צריך להכריע בהם.

<היו"ר אלי אלאלוף:>
אני מתווכח איתו. אני לא מתווכח עם התורה. רק לא איתך.

<קריאה:>
מה אתה היית אתה מחליט? disregard או זה?
<היו"ר אלי אלאלוף:>
רגע, חבר. אתה לא בדיון, כל עוד אתה לא ליד שולחן.
<מיקי רוזנטל (המחנה הציוני):>
אני מתלבט באמת. רציתי לשמוע מה הוא אומר.
<קריאה:>
זה רק דיון בין מיקי ליושב-ראש או - - -?

<היו"ר אלי אלאלוף:>
בבקשה, אדון.

<שני שוורץ:>
שומעים אותי?

<היו"ר אלי אלאלוף:>
כן. ששש. בוא נאפשר לו.

<קריאה:>
אני יוצא.

<קריאה:>
לא, לא, לא.

<קארין אלהרר (יש עתיד):>
שב.

<אילן גילאון (מרצ):>
תישאר, תישאר.

<שני שוורץ:>
דווקא עכשיו אתה יוצא?\

<מיקי רוזנטל (המחנה הציוני):>
לא, לא. אני כבר בא.

<אילן גילאון (מרצ):>
תגיד כך: "אני הולך, אני הולך". - -

<מיקי רוזנטל (המחנה הציוני):>
אנחנו מתווכחים באהבה.

<אילן גילאון (מרצ):>
ההוא עם הארטיקים באשדוד אומר: "אני הולך".
<היו"ר אלי אלאלוף:>
ארטיקים כבר אין באשדוד בשבת.
<קריאה:>
אגב, האיש הזה נכה קשה – בתל-אביב לפחות.

<היו"ר אלי אלאלוף:>
בבקשה.

<שני שוורץ:>
שלום לכולם. שמי שני שוורץ, ואני מייצג פה את דף הפייסבוק והלינקדין "סיכוי שווה". מטרת "סיכוי שווה" היא, בעצם, לעזור לנכים מכל הסוגים לצאת לעבודה וזה גם על-ידי פרסום פוסטים בנושא של האנשים עם מוגבלות עצמם וגם על-ידי ייעוד משרות לאנשים עם מוגבלות.
אני מדבר פה בשם 47,000 אנשים ויותר, שרוצים שה-disregard יעלה כמה שיותר, מפני שאנחנו חושבים ש-disregard נמוך במיוחד כשהקצבה עומדת לעלות, לפי כל הסימנים, הוא פשוט חסם ליציאה לעבודה. גם כך יש חסמים רבים כמו נושאים של נגישות, סטיגמות ודברים אחרים. אנחנו חושבים ויודעים שהחסם הכלכלי הוא קריטי בנושא של אנשים שרוצים לעבוד. אנחנו מקבלים עשרות פניות מדי יום לתיבת המייל שלנו של אנשים שרוצים לעבוד, ועכשיו עם כל הסיפור הזה של הקצבה הם פשוט שואלים אותנו: מה אתם הייתם עושים, אם המצב יהיה כזה? אנחנו חושבים שהיינו רוצים שה-disregard יסתיים ב-15,000 שקל. אנחנו יודעים, כמו שאמר היושב-ראש, שזו מציאות שהיא פחות אפשרית. אז, אנחנו מוכנים לנסות למצוא פשרה בעניין בנושא של בערך סכום של 10,000 שקל, אבל אנחנו אומרים שה-disregard צריך להתחיל לפחות בשכר מינימום אם לא למעלה מזה. זו העמדה שלנו.
אני יכול להגיד כאן, בתור אדם עם מוגבלות, שגם עבד בעבר וגם מחפש עבודה כיום, שבהחלט הנושא של disregard – אני יכול להעיד על זה אישית – הוא חסם קריטי. אני יכול להגיד שכול מי שאני מדבר איתו על זה אומר לי במפורש: אני לא מבין למה אתה לא עובד בשחור ומצפה שהמדינה תשלם לך כסף. ברור שאני חושב שגם המדינה תרוויח מזה, כי, בסופו של דבר, היא תצטרך פחות כסף לנכים שירוויחו בעצמם ויהיו עצמאיים ואדונים לעצמם. זו העמדה שלנו.
<היו"ר אלי אלאלוף:>
תודה לך. תודה גם על צורת הצגת העניין. בראבו. כל הכבוד לך.
<טלי פלוסקוב (כולנו):>
כל הכבוד באמת.
<היו"ר אלי אלאלוף:>
תודה.

התשובה – אתה נתת בעצמך את התמונה. זה הרצון ליותר. תאמינו לי שבאתי עם אשליה שאני יכול להשיג יותר. אני חייב לחזור למציאות, כדי לקדם. לפחות שנדע שזה יותר ממה שהיה עד עכשיו.
<שני שוורץ:>
הוא לא מספיק.
<היו"ר אלי אלאלוף:>
אני שוב חוזר, שיהיה ברור, חברים: אני לא יודע אם אהיה כאן, אבל המאבק שלכם לא ייגמר עם החוק הזה.
<טלי פלוסקוב (כולנו):>
צריך להמשיך.

<היו"ר אלי אלאלוף:>
אני סומך עליכם שתמשיכו את זה, כי זה יותר צדק. זה משפר את כל הדברים.

<אילן גילאון (מרצ):>
גם הכול אחרי מאבק – למה? למה צריך את זה?
<היו"ר אלי אלאלוף:>
זה ככה, אילן.

חברת הכנסת קארין אלהרר, בבקשה.

<קארין אלהרר (יש עתיד):>
תודה רבה, אדוני יושב-הראש. אמרתי, גם בדיון הקודם, ואני פונה גם כעת למשרד האוצר במיוחד: נושא ה-disregard אמור להיות מטרה במיוחד של משרד האוצר. לפני שהגעתי לכנסת, ניהלתי קליניקה לזכויות אנשים עם מוגבלויות, ובערך מידי יום הייתי מקבלת טלפונים מאנשים עם מוגבלות, שלא נדבר על זה שעולם התעסוקה לא ממתין להם, אבל אם כבר קרה הדבר והיה מפגש רצונות ונכנסו לשוק התעסוקה, הם צריכים לגרד שקל לשקל ולעשות את החישוב האם משתלם להם יותר לצאת לתעסוקה או האם משתלם להם יותר לשבת בבית על אף שיש להם יכולות, והיה אפילו – וזה לא דבר של מה בכך – מעסיק שהסכים להעסיק אותם. כולנו חיים בתוך עמנו, וכולנו מבינים שלמרות כל החקיקה היפה יש עדיין סטיגמות כלפי אנשים עם מוגבלויות.
מה אני רוצה לומר? בסופו של דבר, אם נעלה את ה-disregard למשהו שהוא משמעותי, יהיה תמריץ מאוד-מאוד חיובי של אנשים לצאת לשוק התעסוקה, ובכך גם – ואני פונה למועצה הלאומית לכלכלה, אם נמצא עדיין הנציג - - -
<היו"ר אלי אלאלוף:>
הוא פה.
<קארין אלהרר (יש עתיד):>
הרי אתם חושבים שנכון שקצבאות זה דבר שצריך להקפיץ אותו. אני אומרת: לפחות המינימום תעשו, מבחינתכם, כמה שאתם יכולים על מנת להוריד את מי שלא רוצה להיות שם, ויש הרבה מאוד אנשים שלא רוצים להיות במעגל מקבלי הקצבאות.

<קריאה:>
אני חושב שרובנו.

<קארין אלהרר (יש עתיד):>
אבל הם מחויבי מציאות, כי אם הם ילכו לעבוד – היציאה לעבודה תגרום לכך שבסופו של דבר הם יצטרכו להסתדר עם הרבה פחות. אני אומרת: תנו את האופציה – שהיא לא חסרת שחר – לבוא ולהגיד: יצאתם? וזה קשה. קשה לקום בבוקר ולמרות כל הקשיים לצאת לעבודה. אבל לפחות תנו להם את המינימום שמדינת ישראל קבעה – לא אני ולא הם. המדינה קבעה מינימום. תנו את זה. תנו תמריץ משמעותי. אגלה לכם סוד: אחרי זה יהיו יותר משאבים לחלק לבאמת מי שצריך, - -
<קריאה:>
מסכים איתך.

<קארין אלהרר (יש עתיד):>
- - וחרף כל המאמצים וכול הקשיים לא הצליח לצאת לשוק התעסוקה.

<היו"ר אלי אלאלוף:>
אוקיי.

<קארין אלהרר (יש עתיד):>
אבל אם זה לא יקרה, אני אומרת לך, אדוני היושבת-ראש – קודם כל, אני רוצה להתנצל על ההתפרצות קודם.

<היו"ר אלי אלאלוף:>
לא, לא, לא. אל תתנצלי. לא את.

<קארין אלהרר (יש עתיד):>
לא. אני רוצה להתנצל בשמי.
<היו"ר אלי אלאלוף:>
אני לא אוהב – אולי אני - - -
<קארין אלהרר (יש עתיד):>
אני אומרת לך, אדוני היושב-ראש: יש פה באמת הזדמנות שאני לא יודעת מתי היא תחזור בפעם הבאה. לספר לכם על הדיונים עוד שנתיים או עוד שלוש שנים – אני לא יודעת. יכול להיות שכן ויכול להיות שלא. מהיכרותי את המציאות, כנראה שלא יתקיים דיון בסדר-גודל כזה בשנים הקרובות, ולכן יש פה הזדמנות חד-פעמית לעשות תיקון משמעותי: לא קוסמטי – משמעותי. תנו לאנשים את ההזדמנות לצאת באמת, לנצל את הפוטנציאל שגלום בהם, להיות חלק מהחברה.
<היו"ר אלי אלאלוף:>
תודה. כל כך נכון.
<מיקי רוזנטל (המחנה הציוני):>
אני מוכרח להגיד שהגעת ללב.
אני רוצה להבין מספרית. אדוני, אפשר לשאול? אם אנחנו מעלים את זה מ-3,800 שקל, - -

<קריאה:>
החוק אומר: 3,500.

<מיקי רוזנטל (המחנה הציוני):>
סליחה, 3,500.  - - כמה זה כל 100 שקל?
<אלון מסר:>
בהנחה ורוצים להעלות את זה ל-3,800, כמו שהציע היושב-ראש, זה סדר-גודל של 10 שקלים.
<מיקי רוזנטל (המחנה הציוני):>
10 שקלים בקצבה?
<אלון מסר:>
במקום 500 ל-4,000 - - -

<מיקי רוזנטל (המחנה הציוני):>
לא, אל תיתן לי את הנתון הזה. אם אפשר, ברשותך, נתון אחר.

<היו"ר אלי אלאלוף:>
כמה זה עולה?

<מיקי רוזנטל (המחנה הציוני):>
אני רוצה להגיע לשכר המינימום ב-disregard, מ-3,500 ל-5,300. תגיד לי כמה כסף זה.
<אלון מסר:>
נחשב את זה.

<נתי בייאליסטוק-כהן:>
אבל, אדוני, אתה צריך להבין שהחשבון שהוא יעשה זה לא כמה כסף הוא צריך להוציא.

<היו"ר אלי אלאלוף:>
נתי, באמת. אל תהיה תמיד יועץ ציני.

<נתי בייאליסטוק-כהן:>
זה כמה כסף הוא מעבד מקור מימון.

<היו"ר אלי אלאלוף:>
מספיק.

אוקיי. יש פה מישהו שרצה לדבר. תצטרף לשולחן.

<מיקי רוזנטל (המחנה הציוני):>
אנחנו צריכים לדעת את הנתון הזה ולהכריע.
<קריאה:>
בצד הזה מישהו שרצה לדבר.

<מיקי רוזנטל (המחנה הציוני):>
אדוני, יש פה שני צדדים. אני מודה שאני מתלבט. - - -
<היו"ר אלי אלאלוף:>
חבר'ה, אי-אפשר להמשיך עם הרבה הערות כאלה. אם אין לכם מה להוסיף או לבקש הבהרה, אז אני... כמה זה עולה?
<יעל אגמון:>
220 מיליון שקל.

<מיקי רוזנטל (המחנה הציוני):>
מ-3,500 שקל לשכר המינימום, ל-5,300 שקל. המשמעות היא 220 מיליון.

<מירב בן ארי (כולנו):>
רגע. אלי, אני רוצה להעיר משהו.

<היו"ר אלי אלאלוף:>
רגע, רגע. רק את המספרים. אם אנחנו מעלים מ-3,800 שקל - - -
<יעל אגמון:>
מ-3,500 לשכר המינימום, 5,300, זה עלות של בערך 220 מיליון שקל.

<מירב בן ארי (כולנו):>
את מדברת על 5,300?

<היו"ר אלי אלאלוף:>
שכר מינימום.

<יעל אגמון:>
כן.

<מיקי רוזנטל (המחנה הציוני):>
אני אומר שזה קצת פחות, אבל לא משנה.
<היו"ר אלי אלאלוף:>
אוקיי. זה המספר.

<מירב בן ארי (כולנו):>
רגע, אדוני. אני חייבת לומר גם משהו. יהיו לכך השלכות רוחב.

<אלון מסר:>
זה נכון. את צודקת.
<מירב בן ארי (כולנו):>
אני עוסקת, ואתה יודע, בחד-הוריות, - -

<טלי פלוסקוב (כולנו):>
חד-הוריות, ואני עוסקת בקשישים.

<קארין אלהרר (יש עתיד):>
- - ובמזונות שלהן.

<טלי פלוסקוב (כולנו):>
נכון.

<מירב בן ארי (כולנו):>
אישה, שאמורה לקבל מזונות לילדים מבעלה ולא מקבלת, מקבלת מהמדינה. בעולם מתוקן היא הייתה מקבלת את זה מבעלה, אבל היא לא ואז היא מקבלת מהמדינה, ובעקבות כך כשהיא יוצאת לעבודה – מנכים לה את מזונות הילדים.
<קארין אלהרר (יש עתיד):>
היא לא נתקלת בקשיים של - - -

<מירב בן ארי (כולנו):>
סליחה. חד-הורית. אין תחרות של מי יותר מוחלש, - -
<קארין אלהרר (יש עתיד):>
בדיוק. בדיוק.
<מירב בן ארי (כולנו):>
- - אבל יהיו לכך השלכות רוחב.
<מיקי רוזנטל (המחנה הציוני):>
אל - - -

<מירב בן ארי (כולנו):>
אני מצפה שבנשים חד-הוריות, שאין להן תמיכה מבני-הזוג שלהן וגם הן יוצאות לעבודה, בטח שגם להן יעלו. אני מאוד מצטערת. וסליחה, הן לא פחות חלשות, שלא לדבר על נכה שהיא חד-הורית שזה בכלל...
<היו"ר אלי אלאלוף:>
החבר שמאחוריך, תן לו, בבקשה, את המקום כדי שגם הוא ידבר.

<סיגלית זיו:>
אמהות נכות לא מקבלות מזונות מהביטוח הלאומי.

<מירב בן ארי (כולנו):>
הן לא מקבלות. הן מקבלות מזונות - - -

<סיגלית זיו:>
- - -
<מירב בן ארי (כולנו):>
לא. דיברתי על חד-הוריות שלא מקבלות.
<סיגלית זיו:>
עליה לרדוף אחרי הגרוש עם ההוצאה לפועל.

<מיקי רוזנטל (המחנה הציוני):>
מירב, זו טעות עכשיו - - -

<מירב בן ארי (כולנו):>
מזונות - - -

<קריאה:>
- - -

<מיקי רוזנטל (המחנה הציוני):>
למה לערבב שמחה בשמחה?

<מירב בן ארי (כולנו):>
את רוצה לספר לי? אני מתעסקת ב-disregard הזה כבר שלוש שנים. אל תספרי לי על ה-disregard.
<שמחה בניטה:>
אני לא קיבלתי שנים.

<היו"ר אלי אלאלוף:>
אוקיי. תודה.

<מירב בן ארי (כולנו):>
תסביר לה. הנה, לא סתם הם מהנהנים.

<היו"ר אלי אלאלוף:>
חבר, בבקשה.

<בועז אחד העם:>
אני בועז אחד העם מהמרכז הישראלי ללימודי חירשות. מה שמפריע לי בהשוואה הזאת, מיקי, וזה עונה לשאלתך, הוא שאלה כביכול שתי ההוצאות מובטחות. אבל כל הרעיון של ה-disregard בכלל לא מובטח.

<קריאה:>
נכון.

<בועז אחד העם:>
הם יכולים להבטיח שכל ה-150 מיליון או 300 המיליון שהם יקצו - -  
<קריאה:>
בדיוק.

<בועז אחד העם:>
- - למי שייצאו לעבוד בעקבות זה? לא. מה שכן אנחנו מבקשים - - -

<שמחה בניטה:>
זה חשש אקטוארי.

<בועז אחד העם:>
קודם כל, אני רוצה להגיד עובדה אחת: הקיזוז הראשוני מהמשכורת באמת נמוך, והוא בסביבות 230 שקלים.
<קריאה:>
230 שקל.

<בועז אחד העם:>
זה חסם פסיכולוגי. בעצם, הרעיון פה הוא שאנשים – וזה בעצם ההבדל בין תמריץ חיובי לתמריץ שלילי – אתה לא נותן להם משהו שייצאו לעבודה אלא אתה בעצם מוציא מהם כאילו את המשהו שחוסם מהם לצאת לעבודה. המון-המון אנשים תקועים, פסיכולוגית, ברמה הזאת.
ההטבה למשק ולאוצר בכלל מזה שאנשים ייצאו לעבודה כפולה וגבוהה יותר, ועל זה אין ויכוח. אבל מה שמפריע בהשוואה שהיא לא נכונה הוא שכביכול אם נעלה את ה-disregard העלות תהיה מובטחת. זה לא נכון. לכן, רק על בסיס זה, זה תרגיל חשבונאי שבעצם מסווה שהקצבה מובטחת אבל ה-disregard לא. אם היישום של ה-disregard יצליח, אם נעלה אותו נניח אפילו ל-5,000 שקלים ויצליח, הרי שהתוצאה יותר טובה לכולנו. זה מצב של win-win, רווח, לכולנו. תודה רבה.
<היו"ר אלי אלאלוף:>
אוקיי. בבקשה, אדוני.

<מיקי רוזנטל (המחנה הציוני):>
מערכת הבריאות חוסכת מזה כל שנה לפחות חצי - - - 
<קריאה:>
אני רציתי לשאול - - -

<היו"ר אלי אלאלוף:>
לא, לא אתה.

<מיקי רוזנטל (המחנה הציוני):>
מה שאני אומר לכם זה בשקלים.
<אלק מלמד:>
מיקי, שלום. סליחה, מיקי. שמי אריק מלמד, ואני ממטה המאבק. אני באתי לדבר פה על הנכים, נכים, נכים. זה מה שמעניין.
<היו"ר אלי אלאלוף:>
לא, זה לא הדיון כרגע, אדוני. אנחנו דנים ספציפית. יש לך משהו להגיד על ה-diregard?

<אלק מלמד:>
כן, על ה-disregard. אני רוצה להבין למה המדינה יורה בנו, כשאנחנו יוצאים לעבודה, בו בזמן שהיא, למעשה, בכיס לא נפגעת. אם היה היגיון בעניין ה-disregard, הייתי אומר: סחתיין, על-הכיפאק. אבל אין פה היגיון. ההיגיון שלי הוא בגדול; אם יש לי 4.2 מיליארדי שקלים, תן לי אותם כמה שיותר מהר, כי הדבר פה על כרעי תרנגולת, עם כל הכבוד לכל הכנסת.
<היו"ר אלי אלאלוף:>
אני דווקא מסכים אתך במשפט הזה. זה מפני שאתם עושים אותו ככה. חלק מכם עושים את זה ככה.

<אלק מלמד:>
לא, לא, לא, סליחה.

<היו"ר אלי אלאלוף:>
כן.

<אלק מלמד:>
אנחנו לא עושים אותו.

<היו"ר אלי אלאלוף:>
תמשיך, תמשיך.

<אלק מלמד:>
יש את נערי העוצר – סליחה - - -
<היו"ר אלי אלאלוף:>
לא, לא.

<מיקי רוזנטל (המחנה הציוני):>
לא לפגוע בהם.

<אלק מלמד:>
לא נפגע בהם.

<מיקי רוזנטל (המחנה הציוני):>
לא להעליב אותם. הם עושים את עבודתם.

<היו"ר אלי אלאלוף:>
אדוני, תתאפק קצת. כשיהיה לך ביטוי נאות לדיון, תקבל את רשות הדיבור. פה זה לא פח הזבל שלכם.

בבקשה.

<גיל גולדרייך:>
אני גיל גולדרייך מארגון "הנכים הופכים לפנתרים". אני רוצה לשאול שאלה את אגף התקציבים באוצר: האם בסכום, שאתם כרגע נתתם לנו, לקחתם בחשבון גם את התשלומים שהאנשים ילכו לעבוד ישלמו לביטוח לאומי וגם את מס ההכנסה, שאם הם ירוויחו מספיק טוב, הם גם ישלמו לאוצר המדינה, כשאתם קבעתם שבאמת ההוצאה כל כך גדולה?
<היו"ר אלי אלאלוף:>
בבקשה. זו שאלה שהיא, בהחלט, במקום.
<יעל אגמון:>
אנסה לענות לכול ביחד. קודם כל, לגבי עלות ה-disregard, ברגע שאתם מעלים את ה-disregard, מה שקורה הוא שהקצבאות לכל הנכים שעובדים עולות, ולכן יש פה עלות תקציבית.
<היו"ר אלי אלאלוף:>
לא הבנתי.

<קריאה:>
עוד פעם, עוד פעם.

<שמחה בניטה:>
לא הבנו. לא שומעים.
<יעל אגמון:>
ברגע שמעלים את ה-disregard, כל הנכים - - -
<קריאה:>
כבודו, הם מפסידים הכנסות.

<היו"ר אלי אלאלוף:>
רגע, רגע.

<יעל אגמון:>
כל הנכים העובדים מקבלים תוספת אוטומטית לקצבה, גם אם הם לא שינו את מצב עבודתם, כלומר גם אם הם עובדים אותו דבר כמו שהם עבדו - - -
<מיקי רוזנטל (המחנה הציוני):>
רק להבהרת הנקודה: אם, למשל, ה-disregard הוא 3,000 שקל ואנחנו מעלים אותו ל-3,200 שקל, אתם מקבלים - - -

<יעל אגמון:>
לא. אם הם מרוויחים 3,200 שקל - - - 

<מיקי רוזנטל (המחנה הציוני):>
לא. נניח שהוא כאילו בתוך הקצבה שלו.
<יעל אגמון:>
אם הוא בתוך הקצבה, אם הוא עבר את ה-disregard בשכרו, נניח אם הוא מרוויח היום 3,700 שקל, וה-disregard עולה, אז זה אומר שעוד חלק מההכנסה שלו לא מובא בחשבון, ולכן הקצבה שלו תעלה, - -
<טלי פלוסקוב (כולנו):>
עולה למדינה.
<יעל אגמון:>
- - ולכן יש פה עלות תקציבית.

<טלי פלוסקוב (כולנו):>
הוא אמר שזה לא עולה למדינה.

<נתי בייאליסטוק-כהן:>
כלומר, במילים אחרות, האוצר בא להגיד: ככול שאנחנו מנמיכים את ה-disregard, מי שמממן בפועל חלק מקצבאות הנכות זה נכים שעובדים.
<יעל אגמון:>
לא, זה ממש לא מה שאני אומרת.
<נתי בייאליסטוק-כהן:>
זה, בדיוק, מה שאמרת.
<יעל אגמון:>
זה ממש-ממש לא מה שאני אומרת. זה ממש לא מה שאני אומרת.

<נתי בייאליסטוק-כהן:>
זו הדרך הכי מדויקת להציג. היא לא נעימה, אבל זה העניין.

<היו"ר אלי אלאלוף:>
טוב, נתי, הבנו.

<יעל אגמון:>
זה ממש לא מה שאני אומרת. 
<היו"ר אלי אלאלוף:>
שאלו אותך שאלה מאוד פשוטה.
<יעל אגמון:>
אני אענה. אני אענה.

<היו"ר אלי אלאלוף:>
תעני לשאלה העניינית שהייתה. ברגע שיוצאים, יש הכנסות למדינה בזכות העבודה שלהם.

<יעל אגמון:>
אגיד כך: ספציפית לאוכלוסיית הנכים, אין הכנסות למדינה, אבל זו לא הנקודה החשובה.
<קריאה:>
למה?

<יעל אגמון:>
אין הכנסות למדינה, כי הם פטורים מרוב התשלומים - - -

<דורון יהודה:>
לא כולם.

<יעל אגמון:>
רובם הגדול. לרובם יש הנחות ופטורים גם בביטוח לאומי, ועכשיו יש גם פטור ממס הכנסה.

<קריאה:>
לא נכון.

<יעל אגמון:>
לכן אין הכנסות.

<אלון מסר:>
אם זה לא היה נכון, למה אנחנו מבטלים את ההטבות במס הכנסה?

<קריאה:>
זה לא נכון.

<יעל אגמון:>
הם גם לא מגיעים לסף של מס הכנסה.

<אלון מסר:>
אפשר לדבר על הביטוח - - -
<נתי בייאליסטוק-כהן:>
לא כדאי לכם להעלות את השכר.

<קריאה:>
על מה אתה רוצה לדבר?

<מיקי רוזנטל (המחנה הציוני):>
אי-אפשר ככה. אי-אפשר - - -

<היו"ר אלי אלאלוף:>
חבר'ה, אם יש ויכוח על בסיס כל מקרה ומקרה – מה זה? זה דיון פרטני פה? תאפשרו ליעל לסיים את דבריה, ואחר כך מי שרוצה להעיר שיעיר.

<יעל אגמון:>
רוב אלה שזכאים לקצבת נכות כללית עובדים, כמעט כולם בהגדרה, בגלל סף המס בישראל. סף מס הכנסה בישראל לא מגיע לסף המס, ולכן אין הכנסות.
<היו"ר אלי אלאלוף:>
השאלה הפשוטה, ששאל עורך-הדין המלומד, היא: אתם התחשבתם בעלות של ה-disregard בסכום של, נגיד, שכר המינימום משק, בהכנסות הצפויות, וזה לא לכולם?
<יעל אגמון:>
לא צפויות הכנסות.
<היו"ר אלי אלאלוף:>
לדעתכם, זה לא?

<יעל אגמון:>
אני אענה. לא צפויות הכנסות למדינה מהעלאת ה-disregard.

<היו"ר אלי אלאלוף:>
אוקיי.

<נתי בייאליסטוק-כהן:>
גם לא לביטוח לאומי?

<יעל אגמון:>
גם לא לביטוח לאומי.

<נתי בייאליסטוק-כהן:>
זו אמירה גורפת מדי.

<מיקי רוזנטל (המחנה הציוני):>
אני, בכול אופן, מתעקש. בואו ונדבר על נתונים, כי אנחנו, בכול אופן, מחוקקים. אם, נניח, 30% מהנכים כן משלמים ביטוח לאומי, שאלה בערך המספרים שאני מבין שיש – 70% פטורים, ו-30% מהנכים העובדים - - -
<יעל אגמון:>
לא בדקתי את זה, אבל - - -

<מיקי רוזנטל (המחנה הציוני):>
אבל בערך. נאמר שכן.

<יעל אגמון:>
אני לא יודעת.

<אלון מסר:>
אפשר לבדוק. ביטוח לאומי, יש לכם את הנתונים האלה? אנחנו לא - - -

<היו"ר אלי אלאלוף:>
לא חשוב כמה בדיוק, אבל יש הכנסות בביטוח לאומי מזה.

<דפנה אזרזר:>
לא יצאו לעבודה.

<דורון יהודה:>
לא גרמת להם שייצאו לעבודה.

<היו"ר אלי אלאלוף:>
אוקיי. מיקי, תסיים.

<מיקי רוזנטל (המחנה הציוני):>
בכל אופן, יש לזה כן משמעות. הרי החלק העיקרי של המדינה שהיא מעבירה לביטוח הלאומי הוא בגין אנשים שזכאים לביטוח לאומי ולא יכולים לשלם אותו בעצמם. הרי זה החלק העיקרי של הכסף שאתם מעבירים לביטוח הלאומי. השאלה היא כזו: אם בעצמם נעלה להם את השכר וחלקם כן ישלמו ביטוח לאומי, זה וודאי גם יגרע מהמדינה. זה שאת אומרת שזה לא משנה, זה נשמע לי מוזר מאוד.

<יעל אגמון:>
אענה. קודם כל, השתתפות האוצר במדינה תלויה בגבייה, אבל לא יורדת אם הגבייה עולה אלא להפך – היא עולה עם הגבייה.

<קריאה:>
זה משנה - - -

<יעל אגמון:>
זה משנה.

<מיקי רוזנטל (המחנה הציוני):>
לא אמרתי את זה. אמרתי שעיקר התשלומים - - -

<אילן גילאון (מרצ):>
הוא צודק.

<מיקי רוזנטל (המחנה הציוני):>
המספרים שאני מניתי, וזו התשובה שקיבלתי מהאוצר, הם שהביטוח הלאומי גבה 49 מיליארד שקל בשנת 2017 והאוצר העביר לו 40 מיליארד.
<יעל אגמון:>
נכון.

<מיקי רוזנטל (המחנה הציוני):>
40 המיליארד האלה הם בגין: ילדים, תוספת לחיסכון לילדים, אבל עיקר הסכום הוא לאנשים שזכאים לביטוח לאומי ולא יכולים לשלם אותו.
<יעל אגמון:>
לא, זה לא נכון.

<מיקי רוזנטל (המחנה הציוני):>
זו הייתה התשובה של האוצר לפנייה שלי.
<יעל אגמון:>
הכסף עובר לביטוח לאומי על סמך הגבייה, אבל הוא לא עובר על אנשים ספציפית שלא מסוגלים לשלם. הוא עובר כי סך הקצבאות של ביטוח לאומי גדול מסך ההכנסות.
<מיקי רוזנטל (המחנה הציוני):>
בסדר, אבל... טוב.

<היו"ר אלי אלאלוף:>
אני מציע באמת: אין לנו אפשרות לסיים את הנקודה הזאת. אני רוצה לעבור - - -
<מיקי רוזנטל (המחנה הציוני):>
אני לא בטוח. מספרים - - -
<היו"ר אלי אלאלוף:>
כן, אבל - - -

<מיקי רוזנטל (המחנה הציוני):>
לא לעכשיו.

<היו"ר אלי אלאלוף:>
לדיון הבא בטוח.

<טלי פלוסקוב (כולנו):>
יש לי רק שאלה אחת.

<נעמי מורביה:>
יש נושא שלא דיברנו עליו.
<היו"ר אלי אלאלוף:>
אני רוצה, בנושא ה-disregard, לסיים את הדיון פה. אנחנו נחזור אליו בשבוע הבא, אחרי שיהיו לנו יותר נתונים.

<דורון יהודה:>
אני רוצה להוסיף נקודה.

<היו"ר אלי אלאלוף:>
כרגע, אנחנו רוצים לדון בהסתייגויות שהוגשו.

<עבד אל חכים חאג' יחיא (הרשימה המשותפת):>
- - -

<היו"ר אלי אלאלוף:>
חאג' יחיא, חברי.

<עבד אל חכים חאג' יחיא (הרשימה המשותפת):>
שיביאו נתונים.

<היו"ר אלי אלאלוף:>
אז, יביאו נתונים. זה מה שאמרתי.

<נעמי מורביה:>
אדוני היושב-ראש, כואב לי להצביע.
<היו"ר אלי אלאלוף:>
אני מבקש שנעבור להסתייגויות שהגישו חברי הכנסת בסעיף הספציפי הזה.
<נעמי מורביה:>
יש נושא שלא מוזכר כאן.
<היו"ר אלי אלאלוף:>
לא, לא. כרגע, גמרנו – אינסוף. בעוד שעה ורבע אנחנו נסיים.
<נעמי מורביה:>
אדוני, לנושא ה-disregard - - -

<היו"ר אלי אלאלוף:>
לא. אין לי זמן יותר ל-disregard חוץ  מאשר להסתייגויות.
<נעמי מורביה:>
מילה אחת.

<היו"ר אלי אלאלוף:>
לא. עם כל הכבוד, לא.

<נעמי מורביה:>
האקדמאים - - -

<היו"ר אלי אלאלוף:>
לא. מספיק.

<נעמי מורביה:>
סתמת לי את היום מוחלט.

<נעה בן שבת:>
לסעיף 200 יש הסתייגות נוספת של שר העבודה והרווחה והשירותים החברתיים, חיים כץ, והזכירו אותה בדיון הקודם. ההסתייגות בעיקרה אומרת - - -
<קריאה:>
לא שומעים. לא שומעים.

<נעה בן שבת:>
יש הסתייגות נוספת, והיא מופיעה פה בסעיף 200 בגלל שהבקשה היא להכליל את כל הקצבה החודשית הנוספת במסגרת הקצבה החודשית המלאה ולהכליל אותה בדרגה אחידה, זאת אומרת לאחד את כל רמות הקח"ן לרמה אחת. נוסח ההסתייגות הזאת מופיע כאן בעמוד 9; זאת אומרת, אנחנו נמצאים בסעיף 200. בסופו, במקום להגיד שהקצבה מוגדלת "ב-7%", יבוא שקצבת היחיד המלאה מוגדלת "בשיעורים המצטברים כמפורט להלן מקצבת היחיד המלאה, ולכל הקצבה עם השיעורים המוגדלים שלה יקראו: קצבה חודשית מלאה. היא מוגדלת: (1) ב-7% – זה כפי שהיא היום; (2) ב-20.6% – זה הקח"ן הגבוה היום, והוא יינתן לכול רמות הקח"ן; (3) והתוספת הנוספת, 22.89%, היא התוספת האחידה מה-1 ביולי שניתנת במסגרת הצעת החוק הזאת.
התיקונים הנוספים, שיידרשו, הם: גם תיקון בסעיף 196 שיפנה להוראה הזאת; סעיף 200א, שעוסק בנושא הקצבה החודשית הנוספת, יהיה בטל; סעיף 201 שנוגע לקצבה שמשולמת לנכה שדרגת האי-כושר שלו היא 74% ומטה  – היא תביא בחשבון רק את הסכום של 7%; בסעיף 202, שמדבר על הניכויים מהקצבה, תבוא בחשבון ממילא הקצבה החודשית הנוספת בתוך הקצבה החודשית המלאה, ולכן תתייתר שם הרישה. מה שכן הוא, שכול הקצבה, כולל הקח"ן, בעצם יתאפשר לנכות ממנה את הסכומים שמחויבים לפי ה-disregard – מה שאומר: מצד אחד – יותר אנשים יישארו, זאת אומרת יהיה יותר ממה לנכות, אם מנכים, ומצד שני – זה אומר שלא תחול אותו שימור disregard שקיים היום בסעיף 200א(ג). גם בסעיף 9 אנחנו נפנה רק לתוספת. אנחנו מדברים פה על סעיף 307 שמדברים על הנכים המוסדיים. לגביהם, ההוראה של אי-ניכוי הסכום יחול רק לגבי התוספת החדשה לקח"ן ולא לגבי שאר המרכיבים של הקח"ן, וכמובן לא למרכיבי הגמלה.
<היו"ר אלי אלאלוף:>
בבקשה. אמור את השם והתפקיד.

<אסי מסינג:>
אני אסי מסינג, היועץ המשפטי של משרד האוצר. לצערי הרב, נדמה לי שיש כאן איזה שהוא הליך מאוד-מאוד חריג, שנדמה לי שאני לא נתקלתי בו מאז שאני נמצא לפחות בכנסת.
<קריאה:>
לא שומעים.

<אסי מסינג:>
כמו שאמרתי, מדובר בהליך מאוד חריג, שנדמה לי שאני לא זוכר כמותו, שבמסגרתו שר מסתייג מהצעת חוק ממשלתית שאותה הוא הניח על שולחן הכנסת.
<נעה בן שבת:>
היו לנו כאלה תקדימים לגבי עניינים, למשל שר החקלאות.
<אסי מסינג:>
לא. את העניינים האחרים אני מכיר. העניין הוא שהדבר מנוגד לתקנון הממשלה. אמנם תקנון הכנסת מאפשר לְשר להסתייג, אבל: ראשית, נציגי הממשלה צריכים לנמק כאן את ההסתייגות, ונציגי הממשלה והשר עצמו מחויבים, לפי תקנון הממשלה, להצעת החוק הממשלתית. לכן, לכאורה, לא ניתן בכלל לדון כאן בהסתייגות הזאת, מכיון שאני מניח שנציגי הממשלה לא יעברו על תקנון הממשלה.
<היו"ר אלי אלאלוף:>
בוא נוותר. כבוד היועץ המשפטי, אנחנו יכולים לעקוף את כל הביורוקרטיה הזאת והסרבול שלה בזה שאנחנו, ואני אישית, כחבר ועדה, מגיש את זה.
<קארין אלהרר (יש עתיד):>
אני אגיש את ההסתייגות שלו. מה הבעיה?
<היו"ר אלי אלאלוף:>
אז, בוא ונעבור את הפרוצדורה.
<אסי מסינג:>
לכן, אני מציע: - -
<היו"ר אלי אלאלוף:>
בוא נלך לעניין. בוא נלך לעניין.

<אסי מסינג:>
- - מדובר, כמובן, בהסתייגות שיש בה עלות תקציבית מאוד גדולה.

<היו"ר אלי אלאלוף:>
נכון. זה – כן.

<קארין אלהרר (יש עתיד):>
אין בעיה. אני הגשתי את ההסתייגות.

<אסי מסינג:>
לכן, כשלהסתייגות הזאת הופכת להיות תקציבית, כמובן יש לה משמעויות אחרות.

<היו"ר אלי אלאלוף:>
נכון.

<אסי מסינג:>
אני אומר: מבחינת הפרוצדורה עצמה של עצם הצגת ההסתייגות, זה דבר בוודאי דבר שאינו יכול להיות, - -
<קריאה:>
מבחינת המסגרת - - -

<אסי מסינג:>
- - וזה מה שמונח כרגע בפני חברי הוועדה.

<היו"ר אלי אלאלוף:>
לסיכום: (1) אנחנו מעוניינים, כחברי כנסת, וכל מי שרוצה מצטרף, ובאופן אישי אני - - -

<קארין אלהרר (יש עתיד):>
הצטרפתי.

<טלי פלוסקוב (כולנו):>
הצטרפנו כבר.

<יעל כהן-פארן (המחנה הציוני):>
מצטרפת.

<היו"ר אלי אלאלוף:>
אנחנו מעוניינים לאחד את הקח"ן עם קצבת הבסיס ולעשות את זה כקצבה בסיסית.

<קארין אלהרר (יש עתיד):>
תשובתכם.

<היו"ר אלי אלאלוף:>
זה מה שאנחנו מעוניינים.

(2) אנחנו יודעים שבהצעה הנוכחית זה עשוי להגיע לקצבה בסיסית של 3,300 שקל, וזה דורש תקציב נוסף של כ-250 מיליון שקל בשנה. רצינו להתחיל ב-18' רק בחודש אחד כדי להניע את הפרוצדורה ולעבור לשנה הבאה, 19', עם הסכומים האלה. בשלב זה או אחר, ולא אתחייב על השעות, יש התייעצות בין שר הרווחה, שהיה היוזם אבל אומץ על ידינו כדי שנפסיק לדבר על הפרוצדורה, וההבנה של שר האוצר ושיחה עם ראש הממשלה בנדון, כדי למצוא את הפתרון שאני לא רוצה להגיד אותו למרות ששמעתי אותו בצורה מאוד מפורשת. זה כדי למצוא את הפתרון, כדי למצוא את הכסף לתוספת התקציבית הנדרשת. זה מה שיש. אנחנו חושבים, כולנו חושבים – ואני פה מדבר בשם חבריי – שכדי שהקצבה תהיה רצינית ותתבטא בכוונות הממשלה בעתיד, אי-אפשר שזו תהיה קצבה פחותה מ-3,300 שקל כרגע. אחר כך יביאו חברי כנסת הסתייגויות, וזו זכותם המלאה, ואני לא בולם אותם פה. אנחנו נצביע על זה ביום שאנחנו נהיה מסודרים וביררנו את כל הדברים וזה יבוא לדיון פה. מה שיאושר יעלה למליאה. בטוח שיהיו הסתייגויות. זה לגבי החלק הטכני. היינו מסכימים איתך על העקרונות – לא מסכימים איתך על התוכן. זה חלק מלחמנו כרגע.
הגברת בלבן, בבקשה. מה השם? נסי להתקרב למיקרופון. גברת, אולי תחליפי מקום עם הגברת שלידך, אם זה לא קשה טכנית?
<רוית בן ברוך:>
שמי רוית בן ברוך, ואני דוברת מטעם עמותת "יחד נעלה". אני אם חד-הורית לילדה בת חמש, ואני נכה עקב פוסט-טראומה. אני עבדתי כמנהלת לשכה של מזכיר מועצה, ולפני שלוש שנים ביום שגרתי לגמרי, בזמן ההפסקה שלי, נכנס אחד התושבים וירה בראש של מנהל הגבייה בזמן שהוא מדבר איתי, ובזכות נס אני פה מדברת אתכם שכן היה לו מעצור אחרי ירייה אחת.
אתם בטח חושבים שזה מקרה חריג שלא סביר שיקרה פה לכולם, אבל דעו לכם ש-80% מהנכים הם נכים כמוני שלא נולדו נכים. מי כמוני מודע לצורך הקיומי להגיד לעצמכם "לי זה לא יקרה"? אבל, לצערי הרב, אף אחד לא חסין: לא מתאונות דרכים, לא מתאונות עבודה, לא ממחלות נפש ולא ממחלות כמו התקף לב, שבץ, סרטן על כל סוגיו, ואני עוד לא מתחילה לציין את המחלות הנדירות. ומה עם זקנה? היא לא תבוא על כולנו?! אני מרגישה שאני היום עושה את המלחמה של כולם מחר, ואני נאלצת לראות איך יש פה אנשים שפותחים בקבוקי שמפניה ורודה לרגל ההסכם ההיסטורי, ואני - - -
<היו"ר אלי אלאלוף:>
לא. אני מבקש. גברת, יש לי בקשה: אני כל כך מכבד את מצבך ואותך באופן אישי. ראשית, זה לא מקום לציניות, חד-משמעית.
<רוית בן ברוך:>
לא.

<היו"ר אלי אלאלוף:>
אני מבקש להזהיר.

<רוית בן ברוך:>
אני מנסה להבהיר את המצב שאני נמצאת בו.

<היו"ר אלי אלאלוף:>
לא. שנית, אני לא מבקש פה נאום כללי. יש לך מה להתייחס לנושא של הקצבה הבסיסית?

<רוית בן ברוך:>
בהחלט. אני רוצה לפנות אליכם, יו"ר הוועדה.

<היו"ר אלי אלאלוף:>
לא. אני מדייק, גברת. יש לך מה להתייחס לקצבה הבסיסית? זה הדיון.

<רוית בן ברוך:>
בהחלט, בהחלט.

<היו"ר אלי אלאלוף:>
לא. לדבר רק לדיון.
<רוית בן ברוך:>
אבל אני מגיעה לזה שהקצבה הבסיסית לא מספיקה לי ולבת שלי כדי לחיות.

<היו"ר אלי אלאלוף:>
אני יודע את זה. לא צריך בשביל זה - - -

<רוית בן ברוך:>
יפה. השורה התחתונה: תן לי להגיע לנקודה.

<היו"ר אלי אלאלוף:>
אני מבקש שתתרכזי, בבקשה, בסעיף לדיון.

<רוית בן ברוך:>
בשמחה, בשמחה.

אני רוצה לעצור ולהתעכב על זה שאין ארגון יציג לנכים.

<היו"ר אלי אלאלוף:>
מה זה פה? דיון כללי?

<שמחה בניטה:>
מה זה קשור?

<רוית בן ברוך:>
זה לא דיון כללי.

<היו"ר אלי אלאלוף:>
זה לא לעניין. אני מצטער להגיד לך, גברת, עם כל הכבוד וההערכה.
<רוית בן ברוך:>
סליחה. בשורה התחתונה: אני רוצה לבקש מכם שתצביעו נגד החוק הזה, כי זה חוק שמפלה אוכלוסיות שלמות של נכים.
<היו"ר אלי אלאלוף:>
לא יהיה חוק. לא צריך. לא צריך להצביע.
<רוית בן ברוך:>
אני רוצה שתיתן לי, בבקשה, דקה כדי להסביר את המצב שלי, כדי שאנשים יהיו מודעים לזה. זו הבמה וזו ההזדמנות שלי. אני מבקשת דקה מזמנכם.
הדרישה שלנו, הנכים, מעולם לא השתנתה. היא הייתה שכר מינימום צמוד לשכר הממוצע במשק בפעימה אחת. כל אדם שמציג את עצמו כנציג הנכים ומתפשר בשמנו לא מייצג אותנו נאמנה. אין תוקף משפטי למתווה הזה, ואתם בונים עליו הצעת חוק שעכשיו אתם רצים להצביע עליה, שהיא בכייה לדורות. אנחנו נצטרך להמשיך לחיות בחרפת רעב.
<קריאה:>
אבל את לא מבינה שיש נכים שמחכים לחוק הזה?

<רוית בן ברוך:>
לְמה? לשמונה שקלים? ל-300 שקלים? אתה מבין - - -?
<קריאה:>
לְמה?

<קריאה:>
יותר טוב מכלום.

<טלי פלוסקוב (כולנו):>
למה 300?

<היו"ר אלי אלאלוף:>
גברת, סיימת? עכשיו, זה דיון.
<טלי פלוסקוב (כולנו):>
500 שקל זה לא כסף?! אז כנראה שמצבךְ טוב.

<היו"ר אלי אלאלוף:>
טוב. גברת, בבקשה, את יכולה לסיים את דברייך המרגשים מאוד, אבל תסיימי בבקשה.
<רוית בן ברוך:>
אבל זה גם ניתן רק לאלפיון העליון של הנכים.
<היו"ר אלי אלאלוף:>
סיימת? גברת, סיימת?
<נעמי מורביה:>
את מדברת בשמך.

<רוית בן ברוך:>
אני לא מדברת בשמי. המאבק הזה יימשך, ואתם תראו את זה.

<היו"ר אלי אלאלוף:>
לא חשוב. אוקיי. שמענו.

אדון, בבקשה.

<נעמי מורביה:>
ראינו בשטח.

<רוית בן ברוך:>
אם עד עכשיו ראינו מאבק, תהיה פה מלחמה, כי אנחנו לא נקבל את זה.
<היו"ר אלי אלאלוף:>
יש לי רק המלצה: שאף אחד לא יעז לא ללכת לפי החוק, ובוודאי לא באיומים פה.
<קריאה:>
גם להפגין זה לפי החוק.

<היו"ר אלי אלאלוף:>
לא. זה לא נגד החוק.

<רוית בן ברוך:>
סליחה. מחאה זה דבר מאוד לגיטימי במדינה הזאת.

<היו"ר אלי אלאלוף:>
תעשו. זה לא "יהיו מלחמות" – מילה של "מלחמות" בין יהודים. - -

<רוית בן ברוך:>
אני לא יודעת ממתי זה הפסיק להיות לגיטימי ודמוקרטי.

<היו"ר אלי אלאלוף:>
- - זה בדיוק מה שחסר לנו.

<קריאה:>
כבוד היושב-ראש, אלכס מבקש לדבר.

<היו"ר אלי אלאלוף:>
יש פה עוד אנשים.

אדון, רצית להתבטא.

<אליהו בן-מויאל:>
אני אליהו בן-מויאל, ואני מדבר בשם מטה המאבק. אני חבר במטה המאבק. כמו שאדוני רואה וכולם רואים, אני גם נכה על כיסא גלגלים, ויש לי עוד שני ילדים שזקוקים לכיסא גלגלים. עם כל ההתייחסות לנכים, איפה מוזכרים פה הילדים ואיך מתמודדים?
<היו"ר אלי אלאלוף:>
אמרתי את זה בהתחלת הדיון, אדוני.
<אליהו בן-מויאל:>
איפה הכלים להתמודד והיכולת?

<היו"ר אלי אלאלוף:>
אתה רוצה תשובה.

<אליהו בן-מויאל:>
כן.

<היו"ר אלי אלאלוף:>
נחסוך קצת זמן. הדיון על הילדים יבוא, כשיבואו התקנות הקשורות לזה.

<אליהו בן-מויאל:>
אבל פה הילדים לא מוזכרים.
<היו"ר אלי אלאלוף:>
לא מוזכר. זה לא בחוק. זה יהיה בתקנות.

האם יש עוד מישהו שלא דיבר? בבקשה.

<אלכס פרידמן:>
כבוד היושב-ראש, אני רוצה להביא לידיעתך נתון חשוב מאוד. היום, מי שרוצה לעבוד – ה-disregard חל על הקצבה הבסיסית. השכר נשאר בצד. ברגע שמערבים בין השניים, זה אומר שה-disregard יחול על שני הפרמטרים ביחד, כלומר יש פה פגיעה משמעותית בציבור הנכים בעצם איחוד השכר עם קצבת הבסיס גם בסעיף הזה.
<נעה בן שבת:>
אולי אפשר לבקש מהמוסד לביטוח לאומי להסביר את המנגנון הזה?

<היו"ר אלי אלאלוף:>
בבקשה. תודה, אלכס.

<אלכס פרידמן:>
אשמח.

<שלומי מור:>
אני עורך-הדין שלומי מור מהביטוח הלאומי. אנסה להסביר. אני כבר אומר שזה מאוד מסובך, והשורה התחתונה היא שלהבנתנו לא רק שלא תהיה פגיעה אלא רוב הנכים אפילו ייטב מצב מכך שהקח"ן ייכנס לתוך הקצבה. היום, החוק אומר שאם נשללה קצבתך בגלל מבחן הכנסות, אתה ממשיך לקבל קח"ן במשך מכסימום עד ארבע שנים אופן מדורג: שנה ראשונה – מלא, שנה שנייה – חלקי, וחלקי חלקי עד שנגמר. אם תתקבל פה ההצעה החדשה והקח"ן ייכנס לתוך הקצבה, - -
<היו"ר אלי אלאלוף:>
היא אינסופית.

<שלומי מור:>
- - אז לגבי ההכנסות שלך – יאכלו לך קודם כל את הקצבה, ואז הם יתחילו לאכול לך מהקח"ן. מהי המשמעות? יכול להיות בן-אדם שהיום נשללה לו הקצבה והיה מקבל קח"ן רק לארבע שנים באופן מדורג, ומחר, עם אותו סכום הכנסה, תישלל לו הקצבה אבל את ה-400 השקלים של הקח"ן או כמה שלא נכניס לקח"ן הוא יקבל לנצח, כי זה עדיין ימשיך להיות חלק מהקצבה שלו.
דבר אחד – בעינינו, כל האוכלוסייה הזאת, רק ייטב מצבה ולא יורע.
דבר שני – מנתונים אמיפיריים כמותיים, אנחנו לא רואים שקצבת קח"ן ממשיכה ליותר מארבעה או חמישה נכים בלבד. לכן, להבנתנו, כמכלול, התיקון הזה מיטיב באופן משמעותי גם את האספקט הזה.
<היו"ר אלי אלאלוף:>
תודה. בבקשה.
<עמית חלמיש:>
אני עורך-הדין עמית חלמיש, היועץ המשפטי של עמותת "נכים –חצי בן-אדם". חשוב לתקן: מרבית הנכים מרוויחים את הסכום הנמוך. הם עדיין מקבלים קצבת נכות, וזכאים לקח"ן לא לארבע שנים אלא כל עוד הם מקבלים קצבת נכות. ברגע שה-disregard יחול גם על הקח"ן וגם על קצבת נכות, למעשה, אתה פוגע בקבוצת הנכים הגדולה יותר.
<שלומי מור:>
להבנתי ולמיטב שיפוטי, התשובה לא נכונה. לא נכון מה שאמרת, מכיון שמי שיש לו הכנסה והיא היום גורעת מקצבתו, נניח 2,000 שקל, אזי גם מחר היא תגרע אותו סכום ואת הקח"ן הוא קיבל והוא ימשיך לקבל.
<אלכס פרידמן:>
איך הוא יקבל?

<עמית חלמיש:>
לא לארבע שנים – לנצח.
<שלומי מור:>
לנצח. גם היום, ברגע שאתה מאחד את שתי הקצבאות, - -
<עמית חלמיש:>
אז זו פגיעה. זו פגיעה.

<שלומי מור:>
- - ה-disregard יפגע בו.

<היו"ר אלי אלאלוף:>
גברת, בבקשה.

<דפנה אזרזר:>
אני דפנה אזרזר, מנכ"ל עמותת אהב"ה.

<היו"ר אלי אלאלוף:>
לא שומעים אותך. תקרבי, בבקשה, את המיקרופון.

<דפנה אזרזר:>
אני דפנה אזרזר, מנכ"ל עמותת אהב"ה. נכון שדובר על הילדים שכשייקבעו התקנות זה יגיע לכאן ונדבר על זה ונדון על זה, אבל אני רוצה להבין. דובר על 150 מיליון, ופה מדובר על 50 מיליון. איפה יש לנו הבטחה בהצעת החוק שעוד 100 מיליון יתקבלו בְּפעימות בהמשך? זה לא רשום פה בכלל, ואנחנו הסתייגנו לגבי זה גם בדיון הקודם.
<היו"ר אלי אלאלוף:>
הוא לא יהיה רשום בחוק.

<טלי פלוסקוב (כולנו):>
זה לא צריך להיות.

<דפנה אזרזר:>
למה? אז למה ה-50 מיליון כן רשומים?

<טלי פלוסקוב (כולנו):>
איפה בחוק?

<דפנה אזרזר:>
רשום.

<קריאה:>
בדברי ההסבר.

<טלי פלוסקוב (כולנו):>
זה בדברי ההסבר, ולא בחוק עצמו.

<דפנה אזרזר:>
אז למה בדברי ההסבר לא רשום "150 מיליון"?
<קריאה:>
הפעימות הבאות גם לא רשומות בהצעת החוק הזאת.

<קריאה:>
זה בתקציב, לא?

<עבד אל חכים חאג' יחיא (הרשימה המשותפת):>
מה שהיא אומרת נכון. אם רשום "50" ואם זה 150 מיליון, אז או שלא רושמים את ה-50 או שרושמים הכול.
<דפנה אזרזר:>
נכון.

<טלי פלוסקוב (כולנו):>
זה לא רשום בחוק. זה בהסבר.

<קארין אלהרר (יש עתיד):>
זה לא משנה.

<דפנה אזרזר:>
למה? למה בדברי ההסבר?

<היו"ר אלי אלאלוף:>
אוקיי. ניקח את ההערה בחשבון. אנחנו נבדוק את זה.

<דפנה אזרזר:>
יש לי עוד משהו להעיר עליו. בדיון הקודם הסתייגנו בנושא השר"ם של השוואת ה-188% של ילדים ובוגרים כך שיהיה אותו קח"ן. לא ייתכן שקח"ן של בוגרים עולה ל-950 שקלים וקח"ן של ילדים עומד על סכום של 372 שקלים. אני לא מבינה ממה נובע הפער.
<טלי פלוסקוב (כולנו):>
האמת, זה נכון.

<היו"ר אלי אלאלוף:>
שלומי, אולי אתה יכול להסביר לנו, בבקשה.

<שלומי מור:>
הנושא עלה גם בדיון הקודם, וכבר בדיון הקודם אנחנו אמרנו שהקח"ן שונה, מבנה הקצבה שונה והסכומים שונים. צודקת הגברת שקח"ן של ילד נכה יותר נמוך מהקח"ן של שר"ם. זה המצב. כפי שאני מבין את המתווה היום, הוקצו 50 מיליון שקלים. את כל ה-50 מיליון שקלים אנחנו מקצים כדי להגדיל את הקח"ן של הילד הנכה. הוא עדיין לא ישווה אותו לקח"ן של שר"ם.
<דפנה אזרזר:>
זה לא נכון.
<שלומי מור:>
זה כרגע מה שהוקצה, וזה כרגע מה שיש - - -
<דפנה אזרזר:>
זה לא נכון, כי בתוך ה-50 מיליון אתה בכלל לא מתכנן לתת לכול 30,000 הילדים שיש להם 100% נכות תוספת של שקל. כל אותם ילדים שיש להם 100% נכות – שזה תסמונת דאון, האוטיזם והפיגור – לא יקבלו שקל בתוך ה-50 מיליון. זה משהו שחשוב שכולם ישמעו.
<היו"ר אלי אלאלוף:>
למרות שאני מסכים אתך שצריך להשוות את זה, שנבין: אנחנו דנים במה שעומד לרשותנו ולא במה שצריך לתכנן לטווח ארוך – כרגע. אז תדעו שיש מגבלה.
<טלי פלוסקוב (כולנו):>
אנחנו נילחם, אבל זה לא כאן.
<היו"ר אלי אלאלוף:>
אדוני, בבקשה, ואני מסיים את הנקודה הזאת.

<אליהו בן-מויאל:>
- - -
<משה רוטמן:>
אני משה רוטמן, מנכ"ל עמותת "בית חם" לילדי SMA - - -
<היו"ר אלי אלאלוף:>
חברים, רגע. אחרי שדיברתם, תאפשרו גם לאחרים לדבר. בבקשה.

<משה רוטמן:>
אני רוצה לומר שזו רעה חולה, חוק לרון ו-disregard, ואני מדבר בשם המונשמים. יש לי בן מונשם שעומד להתחיל לימודים של מורה-דרך, והוא משותק ומונשם. המטרה היא שהוא יוכל להחזיק את עצמו, כי אני לא עובד. יש לי שלושה היתרים לעובדים זרים. עובד זר עובר 10,700 שקל, והוא מקבל כחצי דרך הביטוח הלאומי. המשמעות היא שאם הוא לא עובד, אני לא יכול אפילו את העובד השני להחזיק. ומה לעשות? צרכיו מרובים, ואני כבר 11 שנים הפכתי להיות מטפל. אבל לא על מר גורלי, כי הבחור חכם בטירוף, והוא התקבל ללמוד להיות מורה-דרך חרף מצבו, והוא גם עובד בזה. תנו לו אפשרות לממן את המטפל הזר ואת הצרכים שלו. היום, אנחנו חיים על הקצה. הנושא של הזה של חוק לרון ו-disregard הוא בכלל דבר נוראי, ואני קורא לאוצר לבדוק את התועלת, כי הכסף הזה שהוא ירוויח הרי יחזור לשוק למען ה'. אתם מסתכלים רק על מה יהיה חסר לכם ולא מה ייכנס לשוק ומהי התועלת. אני קורא לאוצר ושואל אותו: האם התועלת של ביטול ה-disregard נלקחה בחשבון? אנחנו לא מדברים על הפטורים הגדולים שיש לאנשים עם הכנסות גדולות. אנחנו מדברים על צורך קיומי. ה-disregard הוא צורך קיומי. אדם נכה קשה לא מסוגל, נקודה, להחזיק מטפל אחד ובטח לא שניים. אני קורא לוועדה לקחת את זה ולהפסיק להסתתר מאחורי מילים ולעשות שינוי מהותי להציל אנשים – לתת להם את האפשרות לחיות בכבוד. זאת המילה: לחיות בכבוד. אני לא רוצה שום טובה מהמדינה, אלא שהבן שלי יעבוד,  אוקיי?
<היו"ר אלי אלאלוף:>
כאחד שמכיר בפרטי פרטים את חוק לרון, אתה היית מבטל אותו?

<אילן גילאון (מרצ):>
כן, אני הייתי מבטל.
<דורון יהודה:>
כן, לבטל.

<קריאה:>
כן, לבטל.

<היו"ר אלי אלאלוף:>
כן?

<קריאה:>
זה לא נותן - - -

<משה רוטמן:>
זו מקהלה, והמקהלה אומרת: כן.

<שמחה בניטה:>
אני הייתי מאלה שב-2005 - - -

<קריאה:>
זה טוב למשק.

<אילן גילאון (מרצ):>
אדוני, תאפשר לי?

<היו"ר אלי אלאלוף:>
בבקשה, אילן.

<אילן גילאון (מרצ):>
חברים, אם רצינו לעשות קצת סדר ולא לסבך את כל העולם, חוק לרון לא היה בא לעולם בכלל. כלומר, הקצבה צריכה ללכת באופן אוניברסאלי על-פי הסטטוס של הבן-אדם. רמת הקושי שלו, ברגע שנקבע השבב בצווארו – הוא צריך לקבל את הקצבה ולצאת לעבוד לכול עבודה ללא מבחן הכנסה. מבחן ההכנסה הוא למטרה אחת: למיסים. אצלנו הדברים האלה לא קורים כך. יש קבוצה מאוד מצומצמת של נכים שעובדים, והם מקבלים פטור ממס מלא ולא בטוח שהם צריכים את זה, לעומת הקבוצות למטה, שאנחנו רוצים לעודד אותן לצאת לעבודה. מה שלא מעודד אותם לצאת לעבודה זה לא שהם מקבלים את הקצבה, אלא זה שהם מפסידים.
<קריאה:>
בדיוק.

<אילן גילאון (מרצ):>
לכן זו הנעל האורתופדית של כל בן-אדם מוגבל. תרים לו את הקצבה, אגב, אני אומר באופן אוניברסאלי לגבי כל מה שקשה, משום שנכה מבוגר הבעיה שלו עולה בטור הנדסי ולא חשבוני. הוא לא הופך לאצן אולימפי כשהוא מגלה שהוא מגיע לגיל 67. לכן הסדר הנכון היה צריך להיות: היה צריך ללכת ללכת ולתת לכול אחד על-פי הקושי שלו באופן אוניברסאלי, ולאחד את ההכנסות ושישלם מס.

<קריאה:>
נכון.

<אילן גילאון (מרצ):>
מבחינת מערכת המיסוי, את צריכה ממוצע במשק לכול האזרחים, ואני לא רוצה לראות אותך ממטר. מכאן והלאה אני רוצה במדרגות הגדולות לקחת ולהעלות ברמות האחוזים ואפילו עד 75% ו-80%. ואז, אני יכול לאזן את ההוצאות האלה. אבל זו חלוקה הוגנת, וכנראה שלדבר הזה אי-אפשר לצפות. חוק לרון הוא בחטא בא לעולם, והוא לא היה צריך לבוא אל העולם. צריך לעשות הכול - - -
<עבד אל חכים חאג' יחיא (הרשימה המשותפת):>
צריך לבטל אותו.
<אילן גילאון (מרצ):>
אני מקווה שיום אחד תיווצר סיטואציה פוליטית שתאפשר - - -
<משה רוטמן:>
בוא ונבטל את חוק ה-disregard, ונתחיל בדבר הקטן הזה, בסעיף הקטן הזה.
<היו"ר אלי אלאלוף:>
חבר'ה, יש לי הצעה מתואמת ככה ברמזים עם החברים.

<אילן גילאון (מרצ):>
כשאתה אומר 3,300 – בהסכם היה לנו 4,300 שקל, ואחרי זה מגיע ל-5,300 שקל. האם -3,800 שקל, שהעליתם מ-3,500 שקל, יש לה עוד שלב או שזה השלב האחרון?

<היו"ר אלי אלאלוף:>
ודאי שיש שלב בשנים שלאחר מכן.

חבר'ה, כרגע, אנחנו, במירכאות, "מחלקים" 2.2 מיליארדי שקלים בשנת 2018. תקשיבו, זה אדיר. קיצרו את הטווחים משנתיים לשנה.
<דורון יהודה:>
חסר שם כסף. 

<היו"ר אלי אלאלוף:>
תמיד יחסר כסף.

<דורון יהודה:>
לא. חסר כסף בשתי הפעימות.

<היו"ר אלי אלאלוף:>
יהודה, אני לא בישיבות של הגדולים כמוך אצל ראש הממשלה.

<דורון יהודה:>
אבל, גם - - -

<היו"ר אלי אלאלוף:>
זה כבוד גדול שיש לך להגיע.

<דורון יהודה:>
רק שתי הפעימות זה 2.3 מיליארדי שקלים. איפה הלכו 100 ומשהו מיליון?

<היו"ר אלי אלאלוף:>
אני לא מנהל חשבונות של המדינה.

כרגע – ותבינו את זה, וזה מאמץ אדיר, בלי להשוות לשום דבר אחר – הנושא המרכזי והבלעדי שלנו, שמדאיג אותנו ושמבקש מאיתנו תשומת לב, זה הנושא שלכם. יש 2.2 מיליארדי שקלים שהם סכום אדיר שצריך בשנה אחת להוציא אותו ולא רק לתקצב אותו, ואז יש את 19', 20' ו-21' ויש שם כל מיני חישובים שכרגע אני אומר לכם שלא הייתי רוצה להציג אותם  כי אני בעצמי לא בטוח שזה נכון. אז כרגע זה מה שיש. כשבסוף, ב-21', נגמור, זה אמור היה להוציא בתקציבים חדשים – תקשיבו טוב – עוד שני מיליארדי שקלים. אל תשכחו שב-19' כבר גם כן ייצאו שני מיליארדים. ב-20' ייצאו גם שני מיליארדים שהם לא בנוסחה של ה-total 4.2. תבינו את זה. מי שמסתכל על זה – זה אדיר.
<רונית צרפתי:>
אבל אם אתה - - -

<היו"ר אלי אלאלוף:>
רגע, רגע. אני אסיים. זו התחייבות לתוספת של עוד 2 על ה-2.2 מיליארדים הקיימים, ולא חשוב החשבונות והבירורים.

<רונית צרפתי:>
זה שזה נשמע - - -

<היו"ר אלי אלאלוף:>
זה מה שרציתי להגיד לכם. אני, בהתייעצות של העיניים – מה שאומרים בערבית: ברמיזה – ככה בין חברי הכנסת, אנחנו נבדוק את חוק לרון ונבדוק אם זה לטובתכם ואם אפשר יהיה לבטל אותו.
<שמחה בניטה:>
אוהו.

<היו"ר אלי אלאלוף:>
נעשה את זה כתוספת בצד. אני אומר את זה. חאג' יחיא, את הרמיזה שלי הבנת?
<עבד אל חכים חאג' יחיא (הרשימה המשותפת):>
כן, אני אמרתי שצריך לבטל את החוק הזה.
<היו"ר אלי אלאלוף:>
אנחנו נבדוק את זה, ונעשה את זה - - -

<נתי בייאליסטוק-כהן:>
צריך להיזהר עם הביטוי "לבטל", כי אני לא יודע מה זה "לבטל". "לבטל" זה שברגע שתצא לעבודה ייקחו לך את כל הקצבה או שזה תמשיך לעבוד?
<קריאה:>
לא.

<היו"ר אלי אלאלוף:>
נבדוק. נבדוק.

<נתי בייאליסטוק-כהן:>
אני הייתי גם בחיים האלה.

<היו"ר אלי אלאלוף:>
נתי, אני מסכים איתך. אני מאמץ את האזהרה שלך.

<נעה בן שבת:>
למעשה, אדוני, אתה אומר שאת ההפחתה של הקצבה שהוצעה בהסתייגות אתה רוצה לשקול לבטל את כל מבחן ההכנסה שנעשה לנכים? זו, בעצם, האמירה?
<היו"ר אלי אלאלוף:>
זה מה שיש בהסתייגות.

<נעה בן שבת:>
כי חוק לרון היה, בעצם, הטבה - - -
<היו"ר אלי אלאלוף:>
כן. אז אנחנו נבדוק את זה.
<נתי בייאליסטוק-כהן:>
שוכחים שזה היה הטבה.

<היו"ר אלי אלאלוף:>
כרגע, להגיד לכם: אתם יודעים שזו תהיה בדיקה שתדרוש הרבה זמן, ואני לא רוצה לעכב את כל החוק בגלל זה. אבל שיהיה ברור.
<משה רוטמן:>
אז בוא ונתחיל עם ה-disregard.

<היו"ר אלי אלאלוף:>
אנחנו נבדוק את זה.

<נעה בן שבת:>
כרגע יש הסתייגות בנושא.

<היו"ר אלי אלאלוף:>
דורון, אתה רוצה לעשות לנו חשבון? אחר כך נעמי. דורון, בבקשה.

<דורון יהודה:>
אני רוצה להבהיר שיש לנו דוגמאות שממש אפשר ללמוד מהם. נכה צה"ל יכול לצאת לעבוד ולא מורידים לא ולא בודקים לו אם הוא מרוויח או לא מרוויח. לנכי פעולות איבה עושים אותו הדבר, ולנכי תאונות עבודה – אותו דבר. מדוע דווקא לנכים הכלליים אתם עושים מגבלות כלשהן? בשביל מה? קחו את הניסיון שיש לכם בקבוצות האחרות ותיישמו אותו.
<היו"ר אלי אלאלוף:>
בקבוצות האחרות יש ניסיון? אני לא רוצה להגיד, כי זו אמירה לא פרלמנטרית.

נעמי, בבקשה. את האחרונה, ואז אין לנו ברירה אלא לסגור את הדיון.

<נעמי מורביה:>
אם חזרנו לנושא ה-disregard, אני רוצה לקחת איזו שהיא נקודה, שהיא כואבת. לפני חוק לרון, שאני לא מאלה שהכי אוהבות אותו, אדם אקדמאי יכול היה להשתכר עד 4,500 שקל בלי שקצבתו נפגעה, ובן-אדם מן השורה – 1,800 שקל. זו הייתה, בפירוש, הסללה ועידוד ליציאה ללימודים ולהתקדמות ולעשות שיפור אמיתי בחיים.
<מיקי רוזנטל (המחנה הציוני):>
סליחה, נעמי.
<נעמי מורביה:>
מרגע שחוק לרון נכנס לתוקף, בוטלה ההטבה הזאת לאקדמאים, ואנשים אקדמאים מוצאים את עצמם שהם לומדים 7-3 שנים, אבל כשהם באים בפועל להשתכר – הם מופלים לעומת חבריהם האקדמאים האחרים. הוא צריך להתחיל להוריד לעצמו שעות עבודה או לעבוד, רחמנא ליצלן, בשחור, שזה מה שהכי לא מומלץ ולא רצוי. אני הייתי ממליצה בכל זאת לחשוב – מאחר והביטוח הלאומי מממן את הלימודים וכן יש רצון לגרום לאנשים עם מוגבלות לרכוש כלים כדי לצאת לשוק העבודה ולהשתלב בו – להחזיר גם את העידוד לאקדמאים, לפחות לאקדמאים.

<קארין אלהרר (יש עתיד):>
למה רק לאקדמאים?

<נעמי מורביה:>
כן, שה-disregard יתחיל מדרגה קצת יותר גבוהה.

<היו"ר אלי אלאלוף:>
שימו לב שאתם כל הזמן שולחים אותנו לעשות שיעורי-בית נוספים. זה רק מעכב. - -
<דורון יהודה:>
לכולם לבטל - - -
<נעמי מורביה:>
 אני בעד לבטל.
<היו"ר אלי אלאלוף:>
- - אי-אפשר לסגור שום דבר.

<קריאה:>
כל הטבה לטובה.

<היו"ר אלי אלאלוף:>
גברת, בבקשה. מה שמך?

<מיכל חסון:>
אני מיכל חסון מארגון הנכים. אני רוצה לדבר על חוק לרון במשמעות הנפשית שלו וכמה היא פוגעת בנכים. אני חולה בטרשת נפוצה. אני אקדמאית. אני הייתי עצמאית. באיזה שהוא שלב, ברגע שהגשתי תביעה לביטוח לאומי, נכנסתי לתוך בית-כלא. אני לא אומרת סתם. זה כלא כלכלי שאי-אפשר לצאת ממנו, ולא משנה כמה אתה עובד וכמה אתה מרוויח. היכולת שלי לעבוד יורדת בגלל הנכות, בגלל המחלה, והכלא ממשיך ומסובב. באיזה שהוא שלב, המצב הרפואי כבר לא מאפשר לי לעבוד, ואין לי ממה לחיות כי הקצבאות פשוט לא מספיקות. תחליטו, כאילו די. תשחררו אותנו כבר מכלא. אני מרגישה שאני בתוך בית-סוהר מהכלא שהתחלתי לקבל קצבת נכות. אני אובחנתי בגיל 20. אני הגשתי בקשה, כשלא יכולתי לעבוד, כשהתחיל להיות לי קשה. אז למה אני צריכה להיענש בגלל שאני צריכה עזרה, בגלל שחליתי? למה אני נכנסת לכלא? זה מה שאני לא מבינה.
<היו"ר אלי אלאלוף:>
לבי איתך, גברת.
<משה רוטמן:>
אפשר להגיד: באת למקום, תיקנת משהו. לא קלקלת משהו נוסף, אלא תיקנת משהו נוסף.

<היו"ר אלי אלאלוף:>
יש בזה.

<משה רוטמן:>
בעזרת ה'.

<היו"ר אלי אלאלוף:>
חוץ מהדיון הזה, ואמרו שיש להתמודד עם חוק לרון.
<חנה עקיבא:>
גם למה כל הפעימות האלה? מי מבטיח לנו לחיות עד אז?
<היו"ר אלי אלאלוף:>
אני מבקש לסיים פה את הדיון. אנחנו חשבנו להתקדם יותר, אבל אתם כל הזמן מביאים שאלות מהותיות לבדיקה.

אנחנו, עם חבריי חברי הכנסת, ונציגי המוסדות, האוצר והביטוח הלאומי, נעשות ישיבות ביניים, לפני שנחזור עם עמדות יותר מגובשות לדיון הבא.

<קריאה:>
מה הוחלט לגבי הקשישים?

<היו"ר אלי אלאלוף:>
יש בזה חלק. נגיע לזה בדיון הבא.

תודה רבה. הישיבה נעולה.

<הישיבה ננעלה בשעה 11:48.>

